
ĮŽANGOS ŽODIS 


Martynas Liuteris Didijį katekizmą parašė 1529 me- 
tais. Didysis katekizmas įeina į Santarvės knygą, kurioje 
sudėti evangelikų liuteronų mokymo, tikėjimo tr išpažini- 
mo raštai. 

Todėl sunku pervertinti didžiulę Martyno Liuterio Ma- 
žojo tr Didžiojo katekizmų reikšmę mūsų Bažnyčios moky- 
me ir maldoje. 

Pirmą kartą Didysis katekizmas į lietuvių kalbą buvo 
išverstas tr išleistas Tilžėje 1899 metais. Šis vertimas ir 
leidimas yra antrasis. Jį skiriame vyskupų Jono Viktoro 
Kalvano (1914-1995) ir Jono Viktoro Kalvano jaunesniojo 
(1948-2003) šviesiam atminimui. 

„Tad eikite ir padarykite mano mokiniais visų tautų 
žmones, krikštydami juos vardan Tėvo, ir Sūnaus, ir Šven- 
tosios Dvasios, mokydami laikytis visko, ką tik esu Jums 
įsakęs. Ir štai aš esu su Jumis per visas dienas iki pasaulio 
pabaigos.“ (Mt 28, 19-20) 

„Imkite mane ir skaitykite“, - parašė kunigas Marty- 
nas Mažvydas. 

Imkime, skaitykime ir dėkimės širdin. 


Kunigas Saulius Juozaitis 


Krikščioniška, naudinga ir 
būtina pratarmė bei patikimas, griežtas 
dr. Martyno Liuterio įspėjimas 
visiems krikščionims, ypač visiems 
kunigams ir pamokslininkams, kad jie 
kasdien lavintųsi skaitydami katekizmą, 
kuris yra viso Sventojo Rašto 
glausta santrauka bei ištrauka, 
ir nuolat jo mokytų ir t. t.! 


1 Mes didžiai stengiamės mokyti katekizmo, reikalau- 
jame ir prašome ir kitus tai daryti dėl nemenkų priežasčių, 
nes matome, jog daugelis pamokslininkų ir kunigų, deja, šį 
dalyką yra labai apleidę ir nepaiso nei savo tarnystės pa- 
reigų, nei šio mokymo, vieni - iš didelio mokytumo, kiti - 
tik iš tinginystės ir rūpinimosi savo pilvu, ir elgiasi jie 
taip, tarsi tik dėl savo pilvo būtų kunigai arba pamoksli- 
ninkai ir neturėtų nieko kito veikti, tik, kol gyvi, vartoti 
gėrybes, kaip buvo pratę prie popiežiaus valdžios. 

2 Ir nors visa, ko turi mokyti ir skelbti per pamokslą, 
jie dabar turi gausiai, aiškiai ir lengvai išdėstyta daugybėje 
naudingų knygų ir Sermones per se loguentes, Dormi secu- 
re, Paratos et Thesauros“, kaip Jos vadintos anksčiau, vis 
dėlto nėra tokie pamaldūs ir dori, kad pirktų tokias kny- 
gas, arba, net jei ir įsigyja, jų nei atsiverčia, nei paskaito. 
Ak, tai greičiau gėdingi rajūnai ir pilvo tarnai, kuriems 
labiau tiktų būti kiaulių piemenimis ar šunų tarnais, negu 
sielų ganytojais ir kunigais! 

3 Ir kad bent tiek jie padarytų, nes yra laisvi nuo 
nenaudingos, varginančios septynių laikotarpių (septynių 
kanoninių valandų, arba horų: Rytmetinės, Primos, Terci- 
jos, Sekstos, Nonos, Mišparų, Kompletų) plepalynės, ir vie- 

toj jos rytais, per pietus ir vakarais paskaitytų maždaug po 
vieną lapą arba du iš katekizmo, maldaknygės, Naujojo 
Testamento ar šiaip iš Biblijos ir sukalbėtų „Tėve mūsų“ 
tų garbę ir padėką Evangelijai, per kurią buvo išvaduoti iš 
visokių sunkumų ir prislėgimų, ir nors kiek sarmatytųsi 
kad, kaip kiaulės ir šunys iš Evangelijos nieko daugiau 
neišmoko, tik tokios tingios, gėdingos, pragaištingos, kū- 
niškos laisvės. 4 Juk prastuomenė, deja, per menkai bran- 
gina Evangeliją, o mes nieko nepešame nė kuo stropiausiai 
triūsdami; tad kas gi bus, jei būsime aplaidūs ir tingūs, 
kokie buvome prie popiežiaus valdžios? 

5 Prie to dar prisideda begėdiška yda ir slapta, nelem- 
ta pasitikėjimo savimi bei nuobodulio epidemija, nes dau- 
gelis mano, kad katekizmas esąs prastas, menkas mokslas, 
kurį, kartą perskaitę, jie tuojau išmoksta, knygą numeta į 
kampą ir tarsi gėdijasi daugiau ją skaityti. 

6 Net tarp kilmingųjų esama niekadėjų ir šykštuolių, 
tvirtinančių, kad nuo šiol nebereikės nei kunigų, nei pa- 
mokslininkų, nes viskas esą knygose išguldyta, ir tai gali- 
ma pačiam išmokti, ir jie ramiai leidžia nuskursti bei su- 
nykti parapijoms, o kunigams ir pamokslininkams kęsti 
vargą ir badą, kaip ir dera patrakėliams vokiečiams, nes 
tokia jau bjauri mūsų, vokiečių, liaudis, ir turime ją pa- 
kęsti. 

7 O pats sau sakau, kad aš irgi esu daktaras ir pa- 
mokslininkas, net toks mokytas ir patyręs, kokie tik gali 
būti visi tie, kurie tokie įžūlūs ir pasitikintys savimi; vis 
dėlto aš elgiuosi kaip vaikas, mokomas katekizmo, ir skai- 
tau bei kalbu žodį po žodžio rytais bei turėdamas laiko 
dešimt įsakymų, tikėjimo išpažinimą, „Tėve mūsų“, psal- 
mes'ir<t. t.; be to, kasdien dar skaitau ir studijuoju ir vis 

dėlto negaliu jo išmokti taip, kaip norėčiau, 8 ir turiu likti 
katekizmo vaikas ir mokinys, ir mielai toks liksiu. O tie 
gležni pasipūtėliai vienu perskaitymu nori beregint tapti 
daktarų daktarais, viską mokėti ir nieko nebetrokšti! Pui- 
ku, nes tai tikras požymis, kad jie niekina abu dalykus - 
savo tarnystę ir liaudies sielas, taip pat Dievą ir Jo žodį, ir 
jiems nebereikia nupulti, nes jie ir taip baisiai nupuolę, 
jiems tik reikėtų tapti vaikais ir pradėti mokytis pradme- 
nų, kuriuos jie mano seniai išmaną. 

9 Todėl aš prašau tokių tingių pilvočių ar akiplėšų šven- 
tųjų, kad jie dėl Dievo meilės būtų sukalbamesni ir pripa- 
žintų, jog 1š tiesų, iš tiesų ne tokie jau jie mokyti ir aukšti 
daktarai, kaip įsivaizduoja, ir niekuomet nemanytų, kad tą 
dalyką [katekizmą] jau išmoko ar pakankamai išmano, net 
jei jiems atrodytų, kad moka nepaprastai gerai. Net jei kuo 
puikiausiai jį išmanytų ir mokėtų (o tai šiame gyvenime 
neįmanoma), tai vis dėlto gautų šiokios tokios naudos ir 
peno iš to, kad kasdien jį skaitytų ir praktikuotų mintimis 
ir žodžiais, nes skaitant, balsiai kartojant ir apmąstant da- 
lyvauja Šventoji Dvasia ir vis naujai, vis labiau nušviečia 
katekizmą ir leidžia į jį įsigilinti, kad jis nuolat vis labiau 
patiktų ir būtų suprantamesnis; taip ir Kristus yra paža- 
dėjęs Evangelijos pagal Matą 18 skyriujes: „Kur du ar trys 
susirinkę mano vardu, ten ir aš esu tarp jų“. 

10 Be to, tai didžiulė paspirtis prieš velnią, pasaulį, 
kūną ir visas blogas mintis - dirbti su Dievo žodžiu, apie jį 
kalbėti ir mąstyti, nes ir pirmoje psalmėje“ laimingais vadi- 
nami tie, kurie dieną naktį mąsto Jo Įstatymą. Be abejo, 
jokie smilkalai ar kitokie dūmai nebus veiksmingesni nuo 
velnio, negu Dievo įsakymai ir Jo žodžiai, kuriuos tu kalbi, 
giedi ar mąstai. Tai iš tiesų tikrasis švestas'valūuGeinz 
klas, nuo kurių velnias bėga ir kuria < iseina ima Vėnblietokė 


11 


KRIKŠČIONIŠKA, NAUDINGA IR BŪTINA PRATARMĖ... 


11 Tad jau vien dėl to tau turėtų patikti skaityti tokius 
dalykus, apie juos kalbėti, mąstyti ir samprotauti, net jei 
negautum iš jų jokio kito peno ir jokios kitos naudos, kaip 
tik velnio ir piktų minčių išvarymas. Mat velnias negali 
girdėti ir pakęsti Dievo žodžio, o Dievo žodis ne toks, kaip 
kiti, kaip antai tušti plepalai apie Dytrichą Bernietį“ ir 
t. t., bet, šv. Pauliaus žodžiais Laiško romiečiams 1 skyriu- 
jeė tariant, „Dievo galybė“. Taip, iš tiesų Dievo galybė, 
velniui kelianti deginančias kančias, o mus nepaprastai stip- 
rinanti, guodžianti ir palaikanti. 

12 Bet kam daug kalbėti! Jei man reikėtų apsakyti visą 
naudą ir peną, kuriuos teikia Dievo žodis, iš kur paimčiau 
tiek popieriaus ir laiko? Velnias vadinamas visų amatų 
meistru; bet kaip pavadinti Dievo žodį, šitokį visų amatų 
meistrą su jo išmanymu ir galybe išvejantį 17 niekais pa- 
verčiantį? Iš tikro Jis turi būti daugiau negu visų amatų 
meistras. 13 Tad nejau tokią valdžią, naudą, galybę ir peną 
turėtume taip lengvabūdiškai paniekinti, ypač norėdami 
būti kunigais ir pamokslininkais? Tuomet mums reikėtų 
ne tik neduoti valgyti, bet ir šunimis užpjudyti bei arklia- 
šūdžiais užmėtyti, nes mums kasdien reikia ne tik Dievo 
žodžio kaip kasdienės duonos, bet ir juo apsiginti nuo visų 
amatų meistro velnio kasdienio nerimstančio puolimo ir 
tykojimo. 

14 O jei to nepakanka kaip įspėjimo kasdien skaityti 
katekizmą, tai šitai daryti mus turėtų priversti Dievo įsa- 
kymas, Pakartoto Įstatymo knygos 6 skyriuje? primygtinai 
reikalaujantis, kad apie Jo įsakymą būtų mąstoma ir sė- 
dint, ir einant, stovint, gulint, keliantis ir kad jis kaip 
nuolatinė žymė ir nuolatinis ženklas būtų prieš akis ir ant 
rankos. Be abejo, Jis taip rimtai ragina ir reikalauja ne 
šiaip sau, o dėl to, kad žino mūsų pavojus ir vargą, taipgi 

nuolatinį ir piktą velnių puolimą ir pagundą, todėl nori 
mus įspėti, apginkluoti 17 apsaugoti tarsi gerais šarvais 
nuo jų ugninių strėlių ir gerais vaistais nuo nuodingų, pik- 
tų užkratų ir nuodų. 

15 O, kokie mes padūkę, neprotingi kvailiai, kad turi- 
me gyventi tarp tokių galingų priešų, kokie yra velniai, ir 
niekiname savo ginklus bei apsaugą ir tingime į juos pa- 
žvelgti bei apie juos pagalvoti! 

16 O ką gi daro tie nuobodžiaujantys akiplėšos šventie- 
ji, kurie nemėgsta arba nenori kasdien skaityti ir mokytis 
katekizmo, jei ne tai, kad laiko save daug mokytesniais už 
patį Dievą ir visus jo šventuosius, angelus, pranašus, apaš- 
talus ir visus krikščionis? Kadangi pats Dievas nesigėdija 
to kasdien mokyti, tarsi nesugebėtų mokyti nieko geres- 
nio, ir visuomet moko to paties, ir nedaro nei nieko nau- 
jo, nei ko kito, ir visi šventieji neįstengia mokytis nei 
nieko geresnio, nei ko kito, ir vis tiek to negali išmokti, 
tai argi mes nesame šauniausi vyrukai, leidžiantys sau 
įsivaizduoti, kad, bent kartą perskaitę ir išgirdę, jau vis- 
ką išmanome, ir mums nebereikia nei skaityti, nei moky- 
tis, ir kad per vieną valandą galime išmokti to, ko pats 
Dievas negali išmokyti iki galo, nors moko šių dalykų 
nuo pasaulio pradžios ir mokys iki pabaigos, ir to turėjo 
mokytis visi pranašai bei visi šventieji, o vis dar tebėra ir 
turi būti mokiniai? 

17 Juk turi būti taip, kad labai gerai išmanantis de- 
šimt įsakymų turi išmanyti visą Raštą, idant visuose reika- 
luose ir visais atvejais galėtų patarti, padėti, paguosti, spręs- 
ti, teisti ir dvasišką, ir pasaulietišką dalyką, ir galėtų būti 
teisėjas visiems mokslams, luomams, dvasioms, teisėms ir 
kitiems dalykams, kurių esama pasaulyje. 18 O kas yra 
visas Psalmynas, jei ne vien pirmo įsakymo apmąstymas ir 

mokymasis? Juk aš tikrai žinau, kad tokie tingūs pilvai ir 
įžūlios galvos nesupranta nė vienos psalmės, ką jau kalbėti 
apie visą Šventąji Raštą, o tariasi išmaną katekizmą ir 
niekina jį, kuris yra viso Rašto trumpa santrauka ir pa- 
grindas. 

19 Todėl dar sykį prašau visų krikščionių, ypač kunigų 
ir pamokslininkų, kad nenorėtų per anksti tapti daktarais 
ir nemanytų jau viską žiną (nes įsivaizdavimas susitraukia 
kaip išplauta gelumbė), o kasdien mokytųsi katekizmo ir 
nuolat jį įsisąmonintų, taipgi rūpestingai ir apdairiai sau- 
gotųsi tokio pasitikėjimo savimi ar pasipūtimo nuodingo 
užkrato ir visąlaik neleistų jiems kerotis skaitydami, mo- 
kydami, mokydamiesi, galvodami bei mąstydami ir nepa- 
liautų tol, kol nepatirs ir neįsitikins, kad velnią mirtinai 
užmokė ir pasidarė mokytesni už patį Dievą ir visus jo 
šventuosius. 

20 Jei bus jie tokie stropūs, tai aš jiems pažadu, o jie 
tai irgi turi suvokti, jog tokių vaisių sulauks ir tokiais 
puikiais žmonėmis Dievas juos padarys, tad laikui bėgant 
patys turės atvirai prisipažinti juo ilgiau ir daugiau studi- 
juoją katekizmą, juo mažiau jį išmaną ir juo daugiau priva- 
lą jo mokytis, ir kaip tik tada, kai bus išalkę ir ištroškę, 
jiems pasidarys iš tikro skanu tai, ko dabar iš didelio per- 
tekliaus ir persisotinimo jie nenori nė pauostyti. Tesutei- 
kia Dievas tam savo malonės! Amen. 


Trumpa pratarmė“ 


1 Šis pamokslas išdėstytas ir sumanytas, idant būtų 
pamokymas vaikams ir paprastiems žmonėms, todėl nuo 
seno graikiškai vadinamas katekizmu, t. y. vaikų mokslu, 
kurį kiekvienas krikščionis būtinai privalo išmanyti, taigi 
2 idant jo neišmanantis negalėtų būti priskiriamas prie 
krikščionių ir prileidžiamas prie sakramentų; lygiai taip 
amatininkas, nemokantis savo amato taisyklių ir būdų, iš- 
metamas ir laikomas netinkamu. 3 Todėl jaunus žmones 
reikia gerai išmokyti artikulų, priklausančių katekizmui, 
arba vaikų pamokslui, ir stropiai prie jų pratinti bei reika- 
lauti juos vykdyti. 

4 Todėl tat kiekvienas šeimos tėvas privalo bent kar- 
tą per savaitę savo vaikus ir samdinius apklausti ir patik- 
rinti, ką iš katekizmo jie žino ir moka, o jei nemoka, tai 
rimtai paraginti išmokti. 5 Mat aš dar puikiai pamenu tą 
laiką, o dar ir dabar kasdien taip atsitinka, kad sutinka- 
ma šiurkščių, senų, įmetėjusių žmonių, nieko apie tai ne- 
girdėjusių ir nieko dabar nežinančių, tačiau vis vien pr1- 
imančių Krikštą bei Komuniją ir besinaudojančių viskuo, 
ką turi krikščionys, o juk priimantys Komuniją turėtų 
žinoti šiek tiek daugiau ir privalėtų turėti didesnį viso 
krikščioniškojo mokymo supratimą, negu vaikai ir prade- 
dantys mokiniai. 6 Vis dėlto paprastiems žmonėms pa- 
kaks ir trijų dalių (dešimt įsakymų, tikėjimo išpažinimo, 
„Tėve mūsų“), nuo seno išlikusių krikščionijoje, tačiau iš 
tiesų mažai mokytų ir aiškintų. Mes mokysimės, kol jos 
bus gerai išmoktos ir taps įprastomis tiek jaunam, tiek 
senam, įprastomis tiems, kurie vadinasi krikščionimis ir 
nori jais būti. Dalys yra šios: 

Pirma. Dešimt Dievo įsakymų 


1 1. Neturėk kitų dievų, tiktai mane“. 

2 2. Nenaudok piktam Viešpaties, savo Dievo, vardo“". 

3 3. Atmink ir švęsk šventą dieną“. 

4 4. Gerbk savo tėvą ir motiną!?. 

5 5. Nežudyk?. 

6 6. Nesvetimauk!“, 

7 7. Nevok“, 

8 8. Neliudyk melagingai prieš savo artimą“. 

9 9. Negeisk savo artimo namų!'. 

10 10. Negeisk savo artimo žmonos (vyro), tarno, tar- 
naitės, gyvulio ar bet ko, kas jam priklauso2. 


Antra. Pagrindiniai mūsų tikėjimo artikulai 


11 1. Tikiu į Dievą Tėvą visagalį, dangaus ir žemės 
Kūrėją; 

12 2. ir į Jėzų Kristų, vienatinį jo Sūnų, mūsų Viešpa- 
tį, kuris prasidėjo iš Šventosios Dvasios, gimė iš Mergelės 
Marijos, kentėjo prie Poncijaus Piloto, buvo nukryžiuotas, 
numiręs ir palaidotas; nužengė į pragarą; trečiąją dieną 
kėlėsi iš numirusių; įžengė į dangų; sėdi visagalio Dievo 
Tėvo dešinėje, iš ten ateis gyvųjų ir mirusiųjų teisti. 

13 3. Tikiu į Šventąją Dvasią, šventąją krikščionių Baž- 
nyčią, šventųjų bendravimą, nuodėmių atleidimą, kūno iš 
numirusių prisikėlimą ir amžinąjį gyvenimą. Amen. 


Trečia. Malda, arba „Tėve mūsų“, 
kaip mokė Kristus 


14 Tėve mūsų, kuris esi danguje! 
1. Teesie šventas Tavo vardas, 
2. teateinie Tavo karalystė, 

3. teesie Tavo valia kaip danguje, taip ir žemėje. 

4. Kasdienės mūsų duonos duok mums šiandien 

5. ir atleisk mums mūsų kaltes, kaip 17 mes atleidžia- 
me savo kaltininkams. 

6. Ir nevesk mūsų į pagundą, 

7. bet gelbėk mus nuo pikto. Amen. 

15 Tai būtiniausi artikulai, kuriuos iš pradžių reikia 
mokytis kalbėti žodis po žodžio 16 ir vaikus taip įpratinti, 
kad jie kasdien, rytą atsikėlę, eidami prie stalo, ir vakare, 
eidami miegoti, sakytų juos mintinai, ir neduoti jiems nei 
valgyti, nei gerti, kol nepasakys. 17 Taipgi kiekvienas šei- 
mos tėvas privalo šitaip elgtis ir su samdiniais, tarnais bei 
tarnaitėmis - nelaikyti jų, jei šie negali ar nenori mokytis. 
18 Mat jokiu būdu negalima pakęsti, kad žmogus būtų toks 
neišmanėlis ir laukinis ir nesimokytų, nes šiose trijose da- 
lyse trumpai, paprastai ir kuo aiškiausiai sudėta visa, ką 
turime Rašte. 19 Mielieji Bažnyčios tėvai ar apaštalai (kad 
ir kas jie būtų) sutrauktai sudėjo tai, kas yra krikščioniš- 
kasis mokymas, gyvenimas, išmintis ir išmanymas, tai, apie 
ką jie kalba ir ką aiškina, 1r apie ką galvoja. 

20 Idant pasisavinus šias tris dalis, taipgi būtina mokė- 
ti pasakyti ir apie mūsų sakramentus (isteigtus paties Kris- 
taus), Krikšto ir Švenčiausiojo Kristaus Kūno ir Kraujo 
sakramentus, būtent žodžius, kuriais Matas ir Morkus sa- 
vo evangelijų pabaigoje rašo", kaip Kristus atsisveikino su 
savo mokiniais ir išsiuntė juos skelbti žodį. 


Apie Krikštą 


21 „Tad eikite ir padarykite mano mokiniais visų tautų 
žmones, krikštydami juos vardan Tėvo ir Sūnaus, ir Šven- 
tosios Dvasios“. Kas įtikės ir pasikrikštys, bus išgelbėtas, 
o kas netikės, bus pasmerktas“?! 

22 Tiek pakanka paprastam žmogui žinoti apie Krikštą 
iš Rašto. Taip pat ir apie kitą sakramentą — trumpais, 
paprastais ir būtent šv. Pauliaus teksto žodžiais?: 


Apie Sakramentą 


28 Viešpats Jėzus Kristus tą naktį, kurią buvo išduo- 
tas, paėmė duoną, padėkojęs laužė ir davė mokiniams, tar- 
damas: „Imkite ir valgykite . Tai yra mano kūnas, kuris už 
jus atiduodamas. Tai darykite mano atminimui“. 

Lygiai taip pat po vakarienės Jis paėmė taurę, sakyda- 
mas: „Ši taurė yra Naujoji Sandora mano kraujyje, kuris 
už jus išliejamas nuodėmėms atleisti. Kiek kartų gersite, 
darykite tai mano atminimui“ 2 

24 Taigi būtų iš viso penkios viso krikščioniškojo mo- 
kymo dalys, kurių reikia nuolat mokyti, reikalauti kalbėti 
pažodžiui ir klausytis. Nepasikliauk tuo, kad jaunimas vien 
iš pamokslo jas išmoks ir atmins. 25 Kai šios dalys jau bus 
gerai išmoktos, galima užduoti išmokti ir apie tai sukurtų 
psalmių ar giesmių, kaip priedą ir įtvirtinimą, ir šitaip 
jaunimą įvesti į Raštą ir kasdien eiti toliau. 

26 Tačiau nereikėtų tenkintis tuo, kad vien pažodžiui 
galėtų suvokti ir atpasakoti, bet reikia leisti jaunimą eiti 
klausytis pamokslo ypač katekizmui skirtu laiku, kad girdė- 
tų ji aiškinant ir mokytųsi suprasti, kas glūdi kiekvienoje 
dalyje, taigi kad įstengtų pasakyti, ką girdėjo, ir klausiami 
teisingai atsakytų, idant nebūtų pamokslaujama nenaudin- 
gai ir bergždžiai. 27 Kaip tik todėl mes ir stengiamės dažnai 
sakyti pamokslus apie katekizmą, idant jaunimas įsidėmėtų, 
bet ne moksliškai, kad galvose nieko neliktų, o trumpai ir 
paprastai, kad gerai įsimintų ir išlaikytų atmintyje. 

28 Tad imkime šias dalis paeiliui ir kuo aiškiausiai 
apie jas kalbėkime tiek, kiek būtina. 

Pirmas įsakymas 


Neturėk kitų dievų, tiktai mane. 

1 Tai reiškia: „Mane vieną laikyk savo Dievu“. Kas tuo 
pasakyta ir kaip tai suprasti? Ką reiškia „turėti Dievą“ 
arba kas yra „Dievas“? 2 Atsakymas: „Dievas yra tai, iš ko 
privalome tikėtis visokeriopo gėrio ir kur galime rasti prie- 
globstį visose bėdose, taigi „turėti Dievą“ yra ne kas kita, 
kaip nuoširdžiai Juo pasitikėti ir jį tikėti“; kaip dažnai esu 
sakęs, tik širdies pasitikėjimas ir tikėjimas kuria abu - ir 
Dievą, ir stabą. 3 Jei tikėjimas ar pasitikėjimas tikras, tai 
ir tavo Dievas tikras, ir priešingai, jei pasitikėjimas klai- 
dingas ir netikras, tai nėra nė tikro Dievo. Mat jie abu 
neatsiejami - tikėjimas iv Dievas. Sakau, kam pavedi savo 
širdį ir kuo pasikliauji, tas ir yra tavo Dievas. 

4 Todėl ir šio įsakymo prasmė ta, kad jis reikalauja 
teisingo širdies tikėjimo ir pasitikėjimo, nukreipto į tikrą, 
vienintelį Dievą ir tik jo vieno besilaikančio. Šiuo įsakymu 
norima pasakyti tik tai: „Žiūrėk, kad tik aš vienas būčiau 
tavo Dievas ir neieškok jokio kito!“; tai reiškia: „Jei tau 
trūksta gėrio, tikėkis jo iš manęs ir ieškok manyje, 0 jei 
kenti nelaimes ir vargą, ateik ir laikykis manęs. Aš, aš 
tave apdovanosiu ir padėsiu išsivaduoti iš visų vargų, tik 
neleisk savo širdžiai prisirišti prie nieko kito ir jo įsikibu- 
siai laikytis“. 

5 Šitai išdėstysiu paprasčiau, kad būtų suprantama ir 
atpažįstama iš kasdienio gyvenimo teikiamų priešybių. An- 
tai gyvena žmogus, manantis turįs Dievą ir visko pakanka- 
mai, nes turi pinigų ir turto; tuo jis kliaujasi ir didžiuojasi 
taip tvirtai ir stipriai, kad nieko kito nebevertina. 6 Taigi 
jis irgi turi Dievą, vardu Mamoną, t. y. pinigų ir turto, 

paveda jiems visą savo širdį, ir jie yra įprasčiausias stabas 
pasaulyje. 7 Kas turi pinigų ir turto, tas mano esąs saugus, 
yra linksmas ir nieko nebijo, tarsi sėdėtų rojaus viduryje. 
s Priešingai, kas jų neturi, tas abejoja ir nusimena, lyg 
nežinotų apie Dievą. 9 Juk labai mažai rasime žmonių, 
kurie būtų džiugūs, neliūdėtų ir nesiskųstų, neturėdami 
Mamonos; tai [pinigų ir turto aistra] prilimpa prie žmo- 
gaus prigimties iki pat karsto lentos. 

10 Taip pat ir besikliaujantis ir besipuikuojantis tuo, 
kad jis didžiai mokslingas, protingas, galingas, turi užtarė- 
jų, draugų Ir mėgaujasi šlove, irgi turi Dievą, bet ne tą 
tikrąjį, vienintelį Dievą. Šitai irgi pažinsi iš to, koks įžūlus, 
pasitikintis savimi ir išdidus esti žmogus, turintis šių gėry- 
bių, ir koks nusivylęs, neturintis arba netekęs jų. Todėl 
dar sykį sakau, kad teisingas šios dalies aiškinimas būtų 
toks: turėti Dievą reiškia turėti tai, kuo visiškai pasitiki 
tavo širdis. 

11 Toliau žiūrėk, kaip mes, tarsi būtume akli, iki šiol 
elgėmės ir ką veikėme prie popiežiaus valdžios. Jei kam 
skaudėdavo dantį, tai tas pasninkaudavo ir melsdavosi šv. 
Apolonijai; kas bijodavo, kad nekiltų gaisras, tas melsdavo 
šv. Lauryno užtarimo; kas baiminosi maro, tas duodavo 
įžadus šv. Sebastijonui arba šv. Rokui, ir tokių baisybių 
buvo daug daugiau, nes kiekvienas pasirinkdavo savo šven- 
taji, melsdavosi jam ir šaukdavosi jo, kad bėdose padėtų. 
12 O kur dar tokie, kaip burtininkai ar kerėtojai, besiel- 
giantys visiškai pasibaisėtinai ir sudarantys sąjungą su vel- 
niu, kad šis jiems atneštų krūvą pinigų arba padėtų meilė- 
je, apsaugotų jų galvijus, grąžintų prarastą turtą ir t. t.! 
Juk visi jie savo širdį ir pasitikėjimą palenkia kam kitam, 
bet ne tikrajam Dievui; iš Jo nesitiki nieko gero, o ir ne- 
bando Jame to ieškoti. 

13 Taigi dabar lengviau supranti, ko ir kiek šis įsaky- 
mas reikalauja, būtent - visos žmogaus širdies ir visiško 
pasitikėjimo tik Dievu ir niekuo kitu. Mat turėti Dievą, 
kaip žinia, dar nereiškia Ji paimti ir nutverti pirštais, arba 
įkišti į maišą ar uždaryti skrynioje. 14 O paimsi Jį tada, 
kai Jį nutvers ir Jo laikysis tavo širdis. 15 Širdimi Jo laiky- 
tis reiškia ne ką kita, kaip visiškai juo pasikliauti. Todėl 
Jis nori mus nukreipti nuo visko, kas už Jo, ir traukti prie 
savęs, nes Jis yra vienintelis amžinas gėris. Jis lyg sakytų: 
„To, ko Higi šiolei pas šventuosius ieškojai, arba dėl ko 
pasitikėjai Mamona ar dar kuo kitu, tikėkis iš manęs ir 
laikyk mane tuo, kuris nori tau padėti ir gausiai apipilti 
visokeriopu gėriu“. 

16 Žiūrėk, štai jau turi tai, kas yra tikroji pagarba ir 
Dievo tarnystė, patinkanti Dievui, ir Jis ją įsako, baugin- 
damas amžinąja Dievo rūstybė, o tai reiškia, kad širdis 
neturi turėti jokios kitos paguodos ir pasitikėjimo, tik Jį, 
kad nesileistų nuo Jo atplėšiama ir viskam ryžtųsi dėl Jo, 
nepaisydama to, kas dedasi žemėje. 17 Tačiau lengvai pa- 
stebėsi ir suprasi, kad pasaulyje veši netikras tarnavimas 
Dievui ir stabmeldystė. Juk dar niekuomet jokia tauta ne- 
buvo tokia niekinga, kad nebūtų sukūrusi ir praktikavusi 
tarnavimo Dievui; kiekvienas garbino tą ypatingą savo die- 
vą, iš jo tikėjosi gėrio, pagalbos ir paguodos. 

18 Antai pagonys, kuriems kėlė pasitikėjimą prievarta 
ir valdžia, savo Jupiterį iškėlė aukščiausiu dievu; kiti, siek- 
dami turto, laimės arba malonumų ir linksmybių, šlovino 
Herkulį, Merkurijų, Venerą; nėščios moterys —- Dianą arba 
Luciną ir t. t., ir taip kiekvienas pasidarydavo savo dievu 
tą, prie kurio linko jo širdis, tad iš tikrųjų 1r visų pagonių 
nuomone „turėti Dievą“ reiškia pasitikėti ir tikėti. 19 Bet 
klaida ta, kad jų pasitikėjimas klaidingas ir netikras, nes 

nesiremiantis vieninteliu Dievu, o be Jo iš tiesų nėra jokio 
kito dievo nei danguje, nei žemėje. 20 Tad, tiesą sakant, 
pagonys savo įsivaizdavimus ir svajones apie Dievą paver- 
čia stabu ir pasitiki visišku nieku. 21 Tokia jau bet kuri 
stabmeldystė, nes ji yra ne tik ten, kur pastatomas atvaiz- 
das ir jam meldžiamasi, bet pirmiausia širdyje, spoksančio- 
je kitur, pagalbos ir paguodos ieškančioje kūriniuose, šven- 
tuosiuose ar velniuose ir nesirūpinančioje Dievu, nesitikin- 
čioje Iš Jo tiek gero, kad Jis galėtų padėti, o ir netikinčioje, 
kad visa, kas jam nutinka gera, ateina iš Dievo. 

22 Be šito, esama dar vienos netikros tarnystės Dievui, 
ir tai didžiausia stabmeldystė, iki šiol mūsų vykdyta ir vis 
dar valdanti pasaulį; ant jos pamatų sukurti ir visi dvasi- 
niai luomai. Ji paliečia tik sąžinę, pagalbos, paguodos ir 
laimės ieškančią savo pačios darbuose, besigviešiančią nu- 
savinti iš Dievo dangų ir skaičiuojančią, kiek ko padarė, 
kiek pasninkavo, laikė Mišių ir t. t., tuo pasitikinčią ir 
besipuikuojančią, lyg nieko nenorinčią imti iš Jo dovanai, 
o verčiau norinčią įsigyti arba iš pertekliaus užsidirbti, 
tarsi Jis būtų mūsų tarnas ir skolininkas, o mes — Jo po- 
nai. 23 Kas gi tai, jei ne Dievo pavertimas stabu arba tie- 
siog iš medžio drožtu dievuku, o savęs paties išaukštini- 
mas ir laikymas Dievu? Bet tai jau kiek per kandu ir ne- 
pridera jauniems mokiniams. 

24 Taigi tebus pasakyta paprastiems žmonėms, kad jie 
įsidėmėtų šio įsakymo prasmę ir ją atmintų: reikia pasiti- 
kėti tik Dievu ir tik gero iš Jo tikėtis bei laukti, nes Jis 
yra tas, kuris duoda mums kūną, gyvybę, valgi, gėrimą, 
maistą, sveikatą, globą, ramybę ir visas būtiniausias laiki- 
nąsias ir amžinąsias gėrybes, be to, apsaugo nuo nelaimės, 
o kai kas nors mums nutinka, gelbsti ir padeda, taigi tik 
Dievas (kaip jau daugsyk sakyta) yra tas, iš kurio gauna- 

mas visas gėris ir kuris išvaduoja iš visų nelaimių. 25 Už- 
tat, manau, mes, vokiečiai, nuo seno ir vadiname Dievą 
(gražiau ir taikliau negu bet kurioje kitoje kalboje) pagal 
žodelį „geras“?*, nes Jis yra amžinasis šaltinis, pilnas viso- 
kiausio gėrio, iš kurio trykšta visa, kas gera ir kas geru 
vadinama. | 

26 Nors mums ir šiaip daug gerų dalykų per žmones 
nutinka, visa, ką gauname dėl Dievo įsakymo ir tvarkos, 
mes gauname iš Jo. Mūsų tėvams ir visai vyresnybei, taip- 
gi kiekvienam savo artimo atžvilgiu, įsakyta daryti visoke- 
riopą gėrį, taigi jį gauname ne iš jų, bet per juos iš Dievo. 
Mat kūriniai yra tik ranka, kanalas ir priemonė, kuriais 
Dievas visko duoda, kaip moteriai duota krūtis ir pienas, 
idant ši duotų kūdikiui, kaip duoti javai ir visokie augalai 
iš žemės maistui; tai visokiausios gėrybės, ir nė vienos jų 
joks kūrinys negali padaryti pats. 

27 Todėl nė vienas žmogus neturi drįsti, jei tai neįsa- 
kyta Dievo, ką nors imti arba duoti, idant atpažintume tai 
esant Jo dovanas ir Jam už tai dėkotume, kaip reikalauja 
įsakymas; todėl negalima atmesti ir tokių būdų per kūri- 
nius gauti gera, taipgi negalima dėl savo išdidumo ieškoti 
kitokių būdų ir kelių, negu Dievas įsakė. Mat tai reikštų 
ne iš Dievo priimti, o pačiam imtis ieškoti. 

28 Tad kiekvienas tepamąsto, kad šio įsakymo turi bū- 
ti laikomasi labiau ir griekčiau už visus kitus dalykus ir 
nesišaipoma iš jo. Paklausk ir ištirk savo širdį, 17 suprasi, 
ar ji tik Dievo laikosi, ar ne. Jei tavo širdis tokia, kad iš Jo 
tikisi tik gėrio, ypač bėdose ir nepritekliuose, ir atsižada 
viso kito, kas nėra Dievas, tai tu turi vienintelį tikrąjį 
Dievą. Priešingai, jei širdis laikosi ko nors kito, kas ją 
gėriu ir pagalba labiau suramina negu Dievas, ir bėga, kai 
jai bloga, ne pas Jį, o nuo Jo, tai tu turi kitą — stabą. 

29 Todėl, idant visi matytų, jog Dievas nemano kalbė- 
jęs vėjais, bet rimtai ketina visa tai prižiūrėti, prie šio 
įsakymo Jis pridūrė pirma baisų grasinimą, paskui gražų 
ir guodžiantį pažadą, kuriuos reikia gerai įsidėmėti ir įkal- 
ti į galvą jaunimui, kad jis įsidėtų juos širdin ir turėtų. 


[Pirmo įsakymo priedo paaiškinimas] 


30 „Aš Viešpats, tavo Dievas, esu pavydulingas Dievas, 
skiriantis bausmę vaikams už tėvų kaltę iki trečios ir ket- 
virtos kartos tų, kurie mane atmeta, bet rodantis ištikimą 
meilę iki tūkstantosios kartos tiems, kurie mane myli ir 
laikosi mano įsakymų.“ 

31 Nors šie žodžiai tinka visiems įsakymams (tai išgir- 
sime vėliau), jie priduriami būtent prie šio, pagrindinio 
įsakymo, nes dažniausiai viską lemia, ar sveika žmogaus 
galva; juk kai galva sveika, sveikas ir visas gyvenimas, ir 
atvirkščiai. 32 Tad mokykis iš šių žodžių, kad Dievas pyks- 
ta ant tų, kurie pasikliauja kuo nors kitu, o ne Juo, ir 
priešingai — koks geras 17 maloningas Jis tiems, kurie Juo 
vieninteliu pasitiki visa širdimi ir tiki, taigi pyktis nesilps- 
ta iki ketvirtos kartos arba nario, tuo tarpu geradarystė 
arba malonė pasiekia daugelį tūkstančių, 33 todėl niekuo- 
met nereikėtų būti tikram ir kliautis atsitiktinumu, kaip 
nemokšos mano, esą nuo to mažai kas priklauso. 34 Jis yra 
toks Dievas, kuris nepalieka neatkeršijęs už tai, kad žmo- 
gus nuo Jo nusigręžė, ir nesiliauja pykęs iki ketvirtos kar- 
tos, kol ji nebus visiškai išnaikinta. Todėl Jis nori, kad Jo 
būtų bijomasi, o ne Jis niekinamas. 

35 Tai Jis įrodė ir visose istorijose bei pasakojimuose, 
tai gausiai liudija Raštas, o ir kasdienis patyrimas gali to 
pamokyti. Mat iš pradžių Jis visiškai išnaikino bet kokią 
stabmeldystę, kaip išnaikino dėl jos ir pagonis bei žydus, o 

ir dabar naikina visokį netikrą tarnavimą Dievui, idant 
galiausiai prapultų visi jo besilaikantys. 36 Todėl nors šian- 
dien esama pasipūtusių, galingų ir turtingų pilvočių, kurie 
laikosi įsikibę savo Mamonos, negalvodami, ar Dievas pik- 
tinasi, ar juokiasi, lyg galėtų tikėtis atsilaikyti prieš Dievo 
rūstybę, jiems nieko neišeis, ir, nespėję nė apsidairyti, jie 
žlugs kartu su viskuo, kuo pasikliovė, kaip nuėjo pragaiš- 
tin ir visi kiti, jautęsi dar saugesni ir galingesni. 

37 Ir kaip tik dėl tokių bukagalvių, manančių, kad jei 
Dievas mato ir leidžia jiems taip tvirtai sėdėti, tai Jis nie- 
ko nežino arba žiūri į juos pro pirštus, kaip tik dėl jų Jis 
turi smogti ir bausti, tad Jis nepamiršta net jų vaikaičių, 
idant kiekvienas išsigąstų ir matytų, kad Jis nejuokauja. 
38 Mat kaip tik juos Jis ir turi omenyje, sakydamas: „Tie, 
kurie mane atmeta“, t. y. tuos, kurie laikosi savo užsispyri- 
mo ir puikybės ir nenori girdėti, kas jiems pamokslaujama 
ar sakoma; peikiami, idant susivoktų ir pasitaisytų, kol 
dar bausmė jų neištiko, jie pašėlsta ir pameta protą, dar 
labiau užsitraukdami Dievo rūstybę, kaip dabar kasdien 
matome iš vyskupų ir kunigaikščių pavyzdžio. 

39 Ir nors šie grasos žodžiai labai baisūs, pažado pa- 
guoda dar galingesnė, idant pasitikintys vien Dievu būtų 
tikri, jog Jis jiems bus gailestingas, t. y. geras ir malonin- 
gas ne tik jiems, bet ir jų vaikams iki tūkstantosios kartos. 
40 Tai turėtų mus paskatinti savo širdį atgręžti į Dievą 
visiškai juo pasikliaujant, jei trokštame džiaugtis laikino- 
siomis ir amžinosiomis gėrybėmis, nes aukštoji Didenybė 
taip draugingai mus pasitinka, taip širdingai vilioja ir aps- 
čiai žada. 

41 Todėl kiekvienas rimtai tepriima tai į širdį, idant 
niekas nemanytų, jog šitai tik žmogaus pasakyta. Mat tai 
atneš tau arba amžiną palaimą, laimę ir išganymą, arba 

amžiną pyktį, nelaimę ir širdgėlą. Ko gi gali norėti arba 
trokšti dar daugiau, negu to, ką Jis taip draugingai paža- 
da, norėdamas būti tavo su visu gėriu, saugoti tave 17 pa- 
dėti visose bėdose? 

42 Deja, nelaimė ta, kad pasaulis tuo netiki ir nelaiko 
Dievo žodžiu, nes mato, kad besikliaujančius Dievu, o ne 
Mamona, slegia rūpesčiai ir vargas, o velnias spiriasi prieš 
juos ir priešinasi jiems, užtat jie nei pinigų, nei užtarėjų, 
nei garbės neturi ir vos gyvastį išlaiko; priešingai, Mamo- 
nos tarnai mėgaujasi prieš pasaulį valdžia, palankumu, gar- 
be, turtais ir visais malonumais. Todėl šiuos žodžius reikia 
suvokti kaip nukreiptus prieš tokį įspūdį ir žinoti, kad jie 
ne meluoja ir ne apgaudinėja, o būtinai išsipildys. 

43 Pats pažvelk atgalios arba pasiteirauk ir pasakyk 
man, ko galiausiai pasiekė tie, kurie, stengdamiesi ir stro- 
piai plušėdami, iš paskutiniųjų siekė sukaupti daug turtų 
ir pinigų. Pamatysi, kad jie iššvaistė pastangas ir darbą, 
arba, jei ir susikrovė didelių turtų, tai šie vis vien išsklido 
ir išsibarstė, taigi jie patys niekuomet nepasidžiaugė savo 
labu, ir trečiajai kartai po jų nieko nebeliko. 

44 Tokių pavyzdžių pakankamai rasi visose istorijose, 
taip pat išgirsi ir iš senų patyrusių žmonių; tik žiūrėk ir 
dėmėkis. 

45 Saulius buvo didis karalius, Dievo išrinktasis ir pa- 
maldus vyras, bet tvirtai sėdėdamas soste, leidęs savo šir- 
džiai nugrimzti ir prisirišęs prie savo karūnos bei galios, 
jis žlugo su viskuo, ką turėjo, kad net nė vienas jo vaikas 
neliko gyvas. 

46 Tuo tarpu Dovydas buvo vargšas, niekinamas vyras, 
išvytas ir įbaugintas, ir niekur nesijautė saugus dėl savo 
gyvybės; vis dėlto jam buvo lemta atsilaikyti prieš Saulių 
ir tapti karaliumi. Taigi šie žodžiai turėjo galioti ir išsi- 

pildyti, nes Dievas negali nei meluoti, nei apgaudinėti. Tik 
nesileisk apgaunamas velnio ir pasaulio, tviskančio trumpą 
akimirką, bet galiausiai virstančio nieku. 

47 Todėl mokykimės pirmo įsakymo, idant pamatytu- 
me, jog Dievas nepakenčia nei įžūlumo, nei pasitikėjimo 
kuo nors kitu ir nereikalauja iš mūsų nieko daugiau, tik 
kad širdingai pasitikėtume, laukdami iš Jo visokeriopo gė- 
rio, taigi kad eitume tiesiu bei teisingu keliu ir visų Dievo 
duodamų gėrybių imtume ne daugiau, negu batsiuvys, dirb- 
damas besinaudojantis savo adata, yla ir siūlu, o panaudo- 
jęs padedantis į šalį, arba antai tas užeigos svečias, kuris 
nakvyne, maistu ir pastoge naudojasi tik laikiniesiems po- 
reikiams patenkinti, taigi kiekvienas savo luome - pagal 
Dievo tvarką, ir neleiskime niekam kitam tapti mūsų viešpa- 
čiu ar stabu. 48 Šitiek pakaks apie pirmą įsakymą, kurį taip 
išsamiai turėjome aptarti dėl to, kad jis turi didžiausią galią, 
kadangi, kaip jau anksčiau sakyta, širdžiai būnant su Dievu 
ir laikantis šio įsakymo, visi kiti vykdomi savaime. 


Antras įsakymas 


49 Nenaudok piktam Viešpaties, savo Dievo, vardo. 

50 Kaip pirmas įsakymas nukreipė širdi 17 pamokė ti- 
kėjimo, taip šis įsakymas veda mus išorėn, teisingai nu- 
kreipdamas lūpas ir liežuvį Dievo atžvilgiu. Mat tai, kas 
pirmiausia kyla iš širdies ir pasirodo, yra žodžiai. Kaip 
pirma mokiau tave atsakyti į klausimą, ką reiškia „turėti 
Dievą“, taip tu turi mokytis paprastai suvokti šio bei visų 
kitų įsakymų prasmę ir pritaikyti juos sau. 

51 Klausiamas: „Kaip supranti antrą įsakymą ir ką 
reiškia naudoti piktam Dievo vardą?“, trumpiausiai atsa- 
kyk taip: „Naudoti piktam Dievo vardą reiškia Dievą va- 
dinti Viešpačiu bet kaip meluojant arba siekiant visokių 

piktybių“. Todėl šiuo įsakymu nustatoma, kad Dievo vardu 
neturi būti melagingai remiamasi arba jis neturi būti me- 
lagingai tariamas, kai širdis žino arba turėtų žinoti ką ki- 
ta; taip daro tie, kurie teisme prisiekia, bet vieni kitus 
apgaudinėja. 52 Mat Dievo vardo neįmanoma labiau panau- 
doti piktam, negu juo prisidengus meluoti ir apgaudinėti. 
Tebus tai aiškus ir lengvai suprantamas šio įsakymo pras- 
mės paaiškinimas. 

53 Iš to kiekvienas pats gali lengvai nustatyti, kuomet 
ir kaip įvairiai Dievo vardas panaudojamas piktam, nors 
visų piktnaudžiavimų neįmanoma suskaičiuoti. Vis dėlto, 
trumpai tariant, visokio piktnaudžiavimo Dievo vardu pir- 
miausia esama pasaulietinėje veikloje ir pasaulietiniuose 
reikaluose, susijusiuose su pinigais, turtu, garbe, viešai — 
teisme, turguje, ar šiaip kur - dievagojantis 17 melagingai 
prisiekiant Dievo vardu arba laiduojant savo siela. Tai ypač 
dažna vedybiniuose reikaluose, kai pora slapta susižada, o 
paskui prisiekia ir išsižada. 

54 Bet daugiausia piktnaudžiaujama sąžinę liečiančiuo- 
se dvasiniuose dalykuose, netikriems pamokslininkams kal- 
bant ir savo melus pateikiant kaip Dievo žodį. 

55 Matai, visa tai reiškia savęs gražinimą, prisidengus 
Dievo žodžiu, arba puikavimąsi ir norą atrodyti teisiam, 
nesvarbu, ar tai vyktų šiurkščioje pasaulietinėje veikloje, 
ar aukštuosiuose, subtiliuosiuose tikėjimo ir mokymo daly- 
kuose. O prie šių melagių priklauso ne tik visiems gerai 
žinomi stačiokai, nesigėdydami niekinantys Dievo žodį 
(jiems vieta ne mūsų, o budelio mokykloje), bet ir piktžo- 
džiautojai, viešai koneveikiantys tiesą ir Dievo žodį atiduo- 
dantys velniui. Apie tai dabar daugiau kalbėti nebūtina. 

56 Taigi išmokime ir įsidėkime į širdį, koks svarbus šis 
įsakymas, kad galėtume stropiai vengti ir bijoti bet kokio 

piktnaudžiavimo šventu vardu kaip didžiausios nuodėmės, 
galinčios nutikti iš išorės. Melas ir apgavystė jau savaime 
didelė nuodėmė, bet ji labai pasunkėja, kai norima ją dar 
ir pateisinti bei tam patvirtinti naudojamasi Dievo vardu 
ir juo pridengiama sarmata; šitaip paprastas melas virsta 
dvigubu, net daugeriopu melu. 

57 Todėl Dievas prie šio įsakymo dar pridūrė rimtą 
grasinimą, skambantį taip“: „Viešpats nepaliks nenubaus- 
to to, kuris naudoja piktam Jo vardą“; tai reiškia, kad 
niekam nebus dovanota ir niekas neliks nenubaustas. Mat 
Jis nepaliks neatkeršijęs tiems, kurie nuo Jo nugręžė širdį, 
lygiai taip Jis nepakęs, kad Jo vardas būtų tariamas melui 
pagražinti. 58 Deja, nūnai viso pasaulio bendra bėda ta, 
kad taip maža netariančių Dievo vardo melui ir visokiai 
piktybei pateisinti, lygiai kaip maža iš širdies pasitikinčių 
tik Dievu. 

59 Juk mes visi iš prigimties turime šią puikią „dory- 
bę“, kad tas, kuris atliko blogą darbą, mielai norėtų savo 
gėdą pridengti ir nuslėpti, idant niekas nepamatytų ir ne- 
sužinotų, ir nė vienas nėra toks įžūlus, kad kiekvienam 
girtųsi padaryta piktadarybe; visi norime pikta padaryti 
verčiau slapčia, negu matant. O jei kuris sučiumpamas, 
Dievas privalo atsakyti savo vardu ir niekšybę paversti do- 
rybe, o gėdą - garbe. 60 Taip tat dažniausiai esti pasaulyje, 
ir tokia dalykų tėkmė lyg tvanas užliejo visus kraštus. Už- 
tat ir atpildą gauname tokį, kokio ieškome ir nusipelnome: 
maras, karas, brangymetis, gaisrai, potvyniai, nedoros mo- 
terys, išpaikinti vaikai ir samdiniai bei visokiausios nege- 
rovės. Antraip iš kur rastųsi tiek daug bėdų? Didelė malo- 
nė dar tai, kad žemė mus nešioja ir maitina. 

61 Todėl pirmiausia reikėtų rimtai raginti 17 pratinti 
jaunimą, kad šį Ir kitus įsakymus didžiai gerbtų, o jei pa- 

žeistų, tai nedelsiant derėtų prisistatyti su rykšte ir įsaky- 
mą priminti bei nuolatos kalti į galvą, idant būtų auklėja- 
ma ne vien bausme, bet ir dievobaimingumu. 

62 Dabar supranti, ką reiškia panaudoti piktam Dievo 
vardą. Tai reiškia (trumpai pakartojant) arba jį tarti, kad 
būtų galima meluoti ir, prisidengus Jo vardu, teigti kitaip, 
negu yra iš tikrųjų, arba prakeikti, prisiekti, kerėti ir ap- 
skritai daryti ką nors pikta, nesvarbu, kokiais būdais. 

63 Be to, tu turi žinoti ir kaip šis vardas teisingai 
naudotinas. Mat sakydamas: „Nenaudosi piktam Dievo var- 
do“, Jis taipgi leidžia suprasti, kad Jo vardas turi būti 
panaudojamas teisingai. Juk jis mums apreikštas ir duo- 
tas kaip tik tam, kad būtų naudojamas ir atneštų naudos. 
64 Todėl iš to savaime plaukia, kad šventą vardą draudžia- 
ma naudoti melui arba nedorybei, todėl, priešingai, privalu 
jį naudoti tiesai ir visokiam gėriui, pavyzdžiui, teisingai 
prisiekiant, kai tai būtina ir to reikalaujama, taip pat tei- 
singai mokant, toliau Jo vardo šaukiantis bėdose ir šlovi- 
nant bei dėkojant gėrį patyrus ir t. t. Visa tai apibendrin- 
tai pasakoma 50 psalmėje?': „Šaukis manes vargo dieną; 
išgelbėsiu tave, o tu mane šlovinsi“. Mat tai ir reiškia jį 
naudoti tiesai bei išganymui, ir šitaip jo vardas tampa šven- 
tas, kaip pasakyta „Tėve mūsų“ maldoje. 

65 Taigi tau paaiškinta visa įsakymo esmė. Ją suvokus, 
lengvai išsprendžiamas klausimas, nedavęs ramybės dau- 
geliui mokytojų: kodėl Evangelijoje uždrausta prisiekinė- 
ti? nors Kristus?, šv. Paulius*? ir kiti šventieji dažnai pri- 
siekdavo? 66 Trumpas atsakymas būtų toks: prisiekti rei- 
kia ne norint pateisinti piktus ketinimus, t. y. melą, ir ne 
tada, kai prisiekti nebūtina bei nenaudinga, o norint patei- 
sinti gerus ketinimus ir artimą pataisyti. Mat teisingas, 
geras darbas yra tas, kuriuo Dievas pašlovinamas, pritaria- 

ma tiesai ir teisingumui, atidengiamas melas, sutaikinami 
žmonės, parodomas klusnumas ir užbaigiami kivirčai. Juk 
čia veikia pats Dievas, atskirdamas teisumą nuo neteisu- 
mo, blogį nuo gėrio. 67 Jei dalis žmonių prisiekia melagin- 
gai, tai jie pasirašo sau nuosprendį ir bausmės neišvengs, o 
jei bausmė vėluoja, tai vis tiek jiems niekas nesiseks, tad 
visa, ką tokiu būdu bus įgiję, išslys jiems iš rankų ir nie- 
kuomet nesuteiks džiaugsmo, 68 kaip esu patyręs iš dauge- 
lio prisiekinėjusių atsižadant savo santuokos įžadų; po to 
jie nesulaukė nei laimingos valandos, nei ramios dienos, 
kol galiausiai abu, kūnas Ir siela, kartu su visu turtu ap- 
gailėtinai pražuvo. 

69 Todėl sakau ir griežtai įspėju, kaip ir anksčiau, kad 
įspėjimu ir gąsdinimu, draudimu ir bausmėmis vaikai lai- 
ku būtų pratinami bijoti melo ir ypač meluojant tarti Die- 
vo vardą. Mat jei jiems bus leidžiama taip elgtis, iš to 
nieko gero neišeis, kaip dabar matome: pasaulis blogesnis, 
negu kuomet nors anksčiau, ir nėra jame jokios tvarkos, 
klusnumo, ištikimybės nei tikėjimo, o pilna tik lengvabū- 
džių, nesuvaldomų žmonių, kuriems nepadeda nei moky- 
mas, nei bausmės; visa tai - Dievo rūstybė ir bausmė už 
tokį tyčinį šio įsakymo paniekinimą. 

70 Antra vertus, vaikus reikia nuolat raginti ir skatinti 
Dievo vardą gerbti ir visuomet kartoti, kad ir kas jiems 
nutiktų, kad ir ką jie išvystų. Mat tai tikrasis vardo pager- 
bimas, kai iš jo tikimasi paguodos ir Jo šaukiamasi dėl to; 
taigi širdis (kaip jau anksčiau girdėjome) iš pradžių Dievą 
pašlovina tikėjimu, o paskui lūpomis per išpažinimą. 

71 Tai ir išganingas, naudingas įprotis, labai veiksmin- 
gas prieš velnią, kuris nuolat mus supa ir mūsų tyko, kad 
galėtų nuvesti į nuodėmę ir gėdą, atnešti vargą ir bėdą, 
bet jis labai nemėgsta girdėti ir negali ilgai išbūti, kai iš 

širdies tariamas Dievo vardas ir Jo šaukiamasi, 72 ir mums 
nutiktų daug baisių ir šiurpių nelaimių, jei Dievas mūsų 
nesaugotų, kai šaukiamės Jo vardo. Aš pats tai išbandžiau 
ir patyriau, kad dažnai staigi, didelė nelaimė, Jo šaukian- 
tis, kaip mat nusisukdavo ir praeidavo. Velnio apmaudui 
(sakau), turėtume nuolat minėti šventą vardą, kad jis ne- 
galėtų pakenkti, nors ir labai to norėtų. 

73 Pravartu dar pratintis kasdien patikėti Dievui sie- 
lą ir kūną, žmoną, vaikus, samdinius ir visa, ką turime, 
dėl visų bėdų, kurios gali mus ištikti; todėl atsirado ir 
išliko Benedicite, Gratias maldos prieš valgį bei pavalgius 
ir kiti palaiminimai rytą bei vakarą, 74 taipgi vaikų įpro- 
tis daryti kryžiaus ženklą, išvydus ar išgirdus ką nors 
siaubinga ir baisaus, ir sukalbėti: „Apsaugok, Viešpatie 
Dieve!“, „Padėk, mūsų Viešpatie Kristau!“ ir panašiai. Ir 
priešingai, jei netikėtai atsitinka kas nors gera, kad ir 
labai menka, įprasta sakyti: „Garbė Dievui! Ačiū Dievui!“, 
„Dievas man padėjo!“ ir t. t. Lygiai taip anksčiau vaikai 
buvo pratinami pasninkauti ir melstis šv. Mikalojaus bei 
kitų šventųjų garbei. Dievui tai būtų maloniau ir patiktų 
labiau, negu vienuoliškasis gyvenimas ir kartūzų vienuo- 
lių šventumas. 

75 Matai, jaunimą šitaip būtų galima vaikišku būdu ir 
žaidžiant išauklėti Dievo baimėje ir pagarboje, idant Jo 
pirmo ir antro įsakymo būtų plačiai laikomasi ir jie būtų 
nuolat vykdomi. Taip galėtų sudygti šis tas gero, išaugti ir 
duoti vaisių, kad išaugtų tokie žmonės, kurie neštų naudą 
ir džiaugsmą visai šaliai. 76 Tai ir būtų teisingas būdas 
vaikus gerai auklėti, nes galima juos pratinti gerumu ir 
noru. Juk ką reikia priversti tik rykšte ir mušimu, iš to 
neišeina nieko gera, 0 jei šio to pasiekiama, tai jie dori 
būna tik tol, kol rykštė ant sprando. 

77 Tuo tarpu čia leidžia šaknis į širdį tai, kad labiau 
bijoma Dievo, negu rykštės ir lazdos. Šitai taip paprastai 
sakau jaunimui, idant jis pagaliau tai suvoktų, nes pamoks- 
laudami vaikams, mes turime ir vapalioti su jais. Taigi 
užkirtome kelią piktnaudžiauti Dievo vardu ir išmokėme 
teisingai jį naudoti, o tai turi atsispindėti ne tik žodžiuose, 
bet ir darbuose bei gyvenime, idant būtų žinoma, jog Die- 
vui tai labai malonu, ir Jis atlygins už tai tiek pat gausiai, 
kiek žiauriai baus už piktnaudžiavimą. 


Trečias įsakymas 


78 Atmink ir švęsk šventą dieną. 

79 Šventadienį mes pavadinome pagal hebrajišką žode- 
lį šabbaūt, kuris iš tikrųjų reiškia „švęsti“, t. y. būti laisvam 
nuo darbo; todėl mes sakome „baigti darbo dieną“?! arba 
„pasitikti šventą vakarą“??. 80 Senajame Testamente Die- 
vas išskyrė septintąją dieną bei paskyrė ją švęsti ir liepė 
laikyti šventa tarp visų kitų, bet turint galvoje išorinį šven- 
timą, šis įsakymas duotas tik žydams, idant palikę savo 
sunkius darbus jie ilsėtųsi, idant ir žmogus, Ir galvijas at- 
sigautų ir nuolatinis darbas jų nenualintų. 81 Tačiau vė- 
liau jie pernelyg siaurai tai suprato ir tuo supratimu taip 
smarkiai piktnaudžiavo, kad net prieš Kristų burnojo dėl 
tokių darbų, kuriuos vis dėlto patys dirbo šabo dieną, kaip 
skaitome Evangelijoje“?, tarsi įsakymas būtų vykdomas taip, 
jog nedirbamas joks išorinis darbas, bet sumanyta buvo 
visai kitaip - kad jie šventą arba poilsio dieną tikrai švęs- 
tų, kaip išgirsime vėliau. 

82 Todėl mūsų, krikščionių, šis įsakymas iš pirmo žvilgs- 
nio visai neliečia, nes jis grynai išoriškas, kaip ir kiti Seno- 
jo Testamento priesakai, susieti su tam tikrais papročiais, 

asmenimis, laikais ir vietovėmis; visi jie per Kristų nūnai 
netekę galios. 

83 Bet idant paprasti žmonės įgytų krikščionišką suvo- 
kimą, ko Dievas reikalauja iš mūsų šiuo įsakymu, įsidė- 
mėk, kad mes šventą dieną švenčiame ne dėl protingų ir 
išsimokslinusių krikščionių, nes jiems to nereikia, o pir- 
miausia dėl kūniškų priežasčių ir poreikių, kurių moko 
prigimtis ir reikalauja, kad prastuomenė, kaip antai sam- 
diniai ir samdinės, visą savaitę darbais ir reikalais užsiė- 
mę, galėtų vieną dieną, viską palikę, pailsėti ir atsigauti. 

84 O labiausiai dėl to, kad tokią poilsio dieną (antraip 
nėra galimybės) būtų galima rasti progą ir laiko dalyvauti 
pamaldose, taigi kad visi krūvon sueitų pasiklausyti Dievo 
žodžio, jį apmąstyti, paskui Dievą šlovinti, giedoti ir melstis. 

85 Tačiau šios pamaldos (sakau) nėra taip pririštos prie 
tam tikro laiko, kaip pas žydus, kad vyktų būtent tą ar 
aną dieną, nes nė viena jų ne geresnė už kitą, o turėtų 
vykti kasdien, bet kadangi žmonės to laikytis negali, tam 
reikalui būtina skirti bent vieną dieną per savaitę. Kadan- 
gi nuo seno tam skirtas sekmadienis, reikia taip ir palikti, 
idant viskas vyktų darniai ir niekas nereikalingomis naujo- 
vėmis nekeltų netvarkos. 

86 Tokia tat paprasta šio įsakymo prasmė — kadangi 
šiaip jau šventadienis švenčiamas, kad toks šventimas bū- 
tų skirtas mokytis Dievo žodžio, kad šios dienos ypatingąja 
tarnyste taptų pamokslo tarnystė jaunimo ir varguomenės 
labui, tačiau šventimas neturi būti taip smarkiai apribo- 
tas, jog būtų draudžiamas leistinas darbas, kurio negali- 
ma atidėti. 

87 Todėl klausiamas, ką reiškia „atminti ir švęsti šven- 
tą dieną“, atsakyk: „Šventą dieną švęsti reiškia ją laikyti 
šventa“. Ką gi reiškia „laikyti šventa?“ Ne ką kita, kaip 

žodžiuose, darbuose ir gyvenime elgtis šventai. Mat diena 
kaip tokia nereikalinga jokio pašventinimo, ji savaime su- 
kurta šventa, tačiau Dievas nori, kad tau ji būtų šventa. 
Taigi per tave ji bus šventa arba nešventa, nelygu tu tą 
dieną šventai ar nešventai elgsiesi. 

88 Kaip gi įvyksta toksai pašventinimas? Ne sėdint tau 
prie krosnies ir nedirbant jokio sunkaus darbo arba užsi- 
dėjus vainiką ir apsivilkus geriausius drabužius, o (kaip 
minėta) apmąstant Dievo žodį ir jame lavinantis. 

89 Ir išties mes, krikščionys, visuomet turime švęsti 
tokią šventą dieną, tik šventais dalykais užsiimti, t. y. kas- 
dien Dievo žodį skaityti ir jį širdyje bei lūpose nešiotis. Bet 
kadangi mes (kaip sakyta) ne visi turime laisvo laiko, pri- 
valome keletą valandų per savaitę skirti jaunimui, arba 
mažiausiai vieną dieną — visai bendruomenei, kad būtų 
užsiimama vien tuo ir ypač mokomasi dešimt įsakymų, tikė- 
jimo išpažinimo ir „Tėve mūsų“ maldos ir visas mūsų gyve- 
nimas bei būdas būtų kreipiamas pagal Dievo žodį. 90 Kiek 
laiko skiriama tiems dalykams pasisavinti ir praktikuoti, 
tiek ir esama tikrai šventos dienos, antraip ji negali vadin- 
tis krikščionišku šventadieniu. Mat švęsti ir dykinėti moka 
ir nekrikščionys, kaip ir visas mūsų dvasininkų pulkas, 
kasdien stovintis bažnyčioje, giedantis ir gaudžiantis, bet 
šventos dienos nešvenčiantis; juk jie nei skelbia Dievo žo- 
di, nei praktikuoja, o moko ir gyvena kaip tik priešingai. 

91 Mat Dievo žodis yra šventenybių šventenybė, vie- 
nintelė, kurią mes, krikščionys, pažįstame 17 turime. Juk 
jei ir turėtume vienoje krūvoje visų šventųjų palaikus, ar- 
ba šventus ir pašventintus drabužius, iš to mums nebūtų 
jokios naudos, nes visa tai - negyvi daiktai, jokio žmogaus 
šventu nepadarysiantys. O Dievo žodis — lobis, padarantis 
šventais visus dalykus ir pašventinantis pačius šventuo- 

sius. 92 Jei kurią valandą su Dievo žodžiu bendraujama, jį 
skelbiant, jo klausantis, jį skaitant ar apmąstant, per tai 
pašventinamas ir žmogus, diena ir darbas ne dėl išorinio 
veiksmo, bet dėl Dievo žodžio, mus visus padarančio šven- 
taisiais. Todėl visuomet sakau, kad visas mūsų gyvenimas 
ir veikla turi būti siejami su Dievo žodžiu, jei norime, kad 
Dievui jie būtų malonūs arba šventi. Kai tai įvyksta, šis 
įsakymas pasidaro veiksmingas ir išsipildo. 

93 Ir priešingai, jei būdas ir darbai neatitinka Dievo 
žodžio, jie Dievo akivaizdoje nešventi, kad ir kaip šviestų 
bei spindėtų, net jei vien šventomis relikvijomis apkarstyti 
būtų, kaip, pavyzdžiui, pramanytieji dvasiniai luomai, Die- 
vo žodžio nepažįstantys ir ieškantys šventumo tik savo dar- 
buose. 

94 Todėl įsidėmėk, kad šio įsakymo stiprybė ir galia 
slypi ne šventime, o šventinime, idant ši diena turėtų ypa- 
tingą šventą užsiėmimą. Juk kiti darbai ir verslai, tiesą 
sakant, nevadinami šventais veiksmais, jei žmogus pirmiau 
nebuvo šventas. Tuo tarpu šiuo atveju turi būti atliktas 
toks darbas, kuriuo pats žmogus taptų šventas, ir tas dar- 
bas įvyksta (kaip girdėjome) tik per Dievo žodį, todėl ir 
buvo įsteigtos bei paskirtos vietos, laikas, asmenys ir visos 
išorinės pamaldos, kad tai galėtų vykti ir viešai. 

95 Kadangi Dievo žodis toks svarbus, kad be jo joks 
šventadienis netampa šventu, privalome žinoti, kad Dievas 
nori, jog šio įsakymo griežtai būtų laikomasi, ir baudžia 
visus, kurie Jo žodį paniekina, nenori jo nei girdėti, nei 
mokytis, ypač tam skirtu laiku. 

96 Todėl šiam įsakymui nusideda ne tik grubiai pikt- 
naudžiaujantys šventa diena ir padarantys ją nešventą, kaip 
antai dėl savo šykštumo ar lengvabūdiškumo nesiteikian- 
tys klausytis Dievo žodžio arba gulintys smuklėse, prisisp- 

rogę kaip kiaulės, bet ir daugybė kitų, besiklausančių Die- 
vo žodžio lyg šiaip kokių niekų ir tik iš įpročio ateinančių 
į pamokslą ir vėl išeinančių, o šiemet mokančių tiek pat, 
kiek pernai. 97 Mat iki šiol manyta, jog teisingai švenčiama 
sekmadieniais klausantis Mišių, kitaip sakant Evangelijos, 
o Dievo žodis niekam nerūpėjo, niekas Jo ir nemokė. Da- 
bar, turėdami Dievo žodį, vis dėlto neatsisakome tokio pik- 
tnaudžiavimo, išklausome pamokslo ir perspėjimų, bet pri- 
imame tai nerimtai ir nerūpestingai. 

98 Todėl žinok, kad svarbu ne tik išklausyti, bet ir 
išmokti bei įsidėmėti, ir nemanyk, kad tai tavo paties va- 
lioje, arba kad nuo to nedaug kas priklauso, bet žinok, kad 
tai Dievo įsakymas, iš tavęs pareikalausiantis atsakyti, kaip 
Jo žodžio klauseisi, kaip išmokai ir kaip gerbei. 

99 Taip pat reikėtų bausti ir išrankias galvas, kurios, 
išklausiusios vieną ar du pamokslus, jau pasisotina ir ap- 
tingsta, lyg dabar jau pačios viską gerai mokėtų ir joms 
nebebūtų reikalingas mokytojas. Tai kaip tik tokia nuodė- 
mė, kuri iki šiol priskiriama prie mirtinųjų ir vadinasi 
GxnoTė, t. y. tingėjimas arba nuobodulys, tai pikta, žalinga 
neganda, kuria velnias užburia ir apgauna daugelio širdis, 
idant verstų mus skubėti ir slapta vėl atimtų Dievo žodį. 

100 Taigi tebus tau pasakyta, jog nors ir išmanytum jį 
kuo geriausiai ir būtum visų amatų meistras, vis dėlto 
kasdien esi karalystėje velnio, kuris nepailsdamas dieną 
naktį tyko tavęs, idant pasėtų tavo širdyje netikėjimą ir 
piktas mintis, nukreiptas prieš anksčiau minėtus ir visus 
kitus įsakymus. Todėl privalai Dievo žodį visuomet turėti 
širdyje, lūpose ir ausyse. O kai širdis dyka ir Dievo žodis 
neskamba, velnias įsėlina ir pridaro žalos greičiau, negu jį 
spėsi pamatyti. 101 Ir priešingai, kai žodis rimtai priima- 
mas, jo klausomasi ir pagal jį veikiama, jis turi tokią galią, 

kad niekuomet be vaisių nepalieka, bet visuomet žadina 
naują suvokimą, džiaugsmą ir pamaldumą, nuskaistina šir- 
dį 17 mintis, nes tai ne tušti, negyvi žodžiai, o veiksmingi 
ir gyvi. 102 Bet jei jokia kita nauda ar bėda ir nepaskatintų 
mūsų jais domėtis, tai vis dėlto kiekvieną turėtų suvilioti, 
kad vykdant šį įsakymą, nubaidomas ir išvaromas velnias, 
o tai Dievui maloniau už visus kitus tviskančius veidmai- 
ningus darbus. 


Ketvirtas įsakymas 


103 Iki šiol mes mokėme pirmų trijų įsakymų, nukreip- 
tų į Dievą. Pirma, kad visa širdimi reikia Juo pasitikėti, Jo 
bijoti ir mylėti visą gyvenimą. Antra, kad negalima Jo šven- 
to vardo piktnaudoti melui ar kokiai kitai piktybei, bet 
reikia tarti jį Dievo šlovinimui, savo artimo bei paties nau- 
dai ir išganymui. Trečia, per šventes ir poilsio metą reikia 
stropiai mokytis Dievo žodžio ir į jį gilintis, kad visa mūsų 
veikla ir gyvenimas vyktų pagal jį. Dabar eina kiti septyni 
įsakymai, susiję su mūsų artimu, iš kurių pirmas ir aukš- 
čiausias yra šis: 

104 Gerbk savo tėvą ir motiną. 

105 Tam tėvo ir motinos luomui Dievas suteikė ypatin- 
gą vertę, išskirdamas iš kitų luomų, esančių Jo valdžioje; 
Jis liepia tėvus ne tik mylėti, bet ir gerbti. Mat brolius, 
seseris ir artimą apskritai Jis liepia tik mylėti, tad tėvą ir 
motiną išskiria iš visų kitų asmenų žemėje ir pasodina 
šalia savęs. 106 Juk gerbti - daug didesnis dalykas negu 
mylėti, nes tai reiškia ne tik meilę, bet ir klusnumą, nuo- 
lankumą ir drovumą, nelyg prieš čia glūdinčią Didenybę, 
107 1r reikalauja ne tik į juos meiliai bei pagarbiai kreiptis, 
bet pirmiausia ir širdimi, ir kūnu jų atžvilgiu deramai nu- 

siteikti ir parodyti, kad juos labai vertiname ir po Dievo 
laikome aukščiausiais. Mat ką reikia iš širdies gerbti, tą iš 
tiesų reikia didžiai ir aukštai vertinti. 

108 Taigi jaunimui reikia įskiepyti, kad jis turi žiūrėti į 
savo tėvus kaip į Dievo atstovus ir atminti, kad, nors ir 
menki, neturtingi, paliegę ir keisti būdami, jie vis dėlto yra 
Dievo duoti tėvas ir motina. Dėl savo keitimosi ar negala- 
vimų jie nepraranda šios garbės. Todėl reikia vertinti ne 
asmenis, kokie jie yra, bet Dievo valią, kuri taip skiria ir 
nustato. Nors šiaip mes Dievo akyse visi lygūs, tarpusavyje 
negalime išsiversti be tokios nelygybės ir tvarkos skirtu- 
mų, todėl ir Dievo liepta jų laikytis, kad tu manęs klausy- 
tum kaip savo tėvo, o aš būčiau viršesnis. 

109 Tad pirmiausia išmok, ką reiškia pagarba tėvams, 
kurios reikalaujama šiame įsakyme, idant jie būtų laikomi 
puikiausiais ir vertingiausiais iš visų lyg didžiausi pasaulio 
turtai, 110 o paskui ir žodžiais jų akivaizdoje būtų elgiama- 
si padoriai, nei užsipuolama piktuoju, nei trankomasi ar 
rėkiama ant jų, bet nusileidžiama jiems ir patylima, jei jie 
ir per toli nueina. 111 Trečia, tokią pagarbą jiems reikia 
parodyti ir darbais, t. y. kūnu ir savastimi, patarnaujant, 
padedant ir aprūpinant, kai jie seni, ligoti, paliegę arba 
neturtingi, ir visa tai reikia atlikti ne tik mielai, bet ir 
nuolankiai bei pagarbiai, lyg būtų daroma Dievui. Mat tas, 
kuris žino, kokią vietą jie turi užimti Jo širdyje, neleis 
jiems kęsti skurdo ir bado, bet, pagarbiai virš ir šalia savęs 
pasisodinęs, dalysis tuo, ką turi ir ką išgali. 

112 Antra vertus, žiūrėk ir įsidėmėk, koks didelis, ge- 
ras ir šventas darbas čia skirtas vaikams, bet jis, deja, 
visiškai niekinamas ir leidžiamas vėjais, ir niekas neima į 
širdį, kad tai įsakė Dievas arba kad tai šventas, dieviškas 
žodis i7 mokymas. Mat jei jis būtų laikomas tokiu, tai kiek- 

vienas iš to būtų galėjęs suprasti, kad pagal šiuos žodžius 
gyvenę žmonės taip pat turėjo būti šventi. Tuomet nebūtų 
prireikę nei vienuolystės, nei dvasinių luomų steigti, kiek- 
vienas vaikas būtų laikęsis šio įsakymo ir būtų galėjęs sa- 
vo sąžinę atgręžti į Dievą bei pasakyti: „Jei man reikia 
atlikti gerus ir šventus darbus, tai nežinau nė vieno geres- 
nio, kaip savo tėvus gerbti ir jų klausyti, nes pats Dievas 
taip liepė. 113 Juk ką liepia Dievas, tas turi būti daug 
kilniau už visa, ką mes patys galime sugalvoti, o kadangi 
už Dievą aukštesnio ir geresnio mokytojo nėra, tai iš tiesų 
nebus ir jokio geresnio mokymo už tą, kurį Jis pats dova- 
noja. Mat Jis pakankamai daug moko, ką reikia daryti, 
norint atlikti teisingus, gerus darbus, ir tai liepdamas liu- 
dija, kad jie Jam patinka. O jei jau pats Dievas tai liepia ir 
nieko geresnio nesumano pasiūlyti, tai ir aš už Jį geriau 
nepadarysiu“. 

114 Matai, šitaip buvo galima dorą vaiką gerai išmoky- 
ti, teisingai išauklėti, ir jis būtų likęs namie, klausytų tėvų 
ir jiems patarnautų, šitaip nešdamas gėrį ir džiaugsmą. 
Tačiau Dievo įsakymas buvo ne aukštinamas, o apeinamas 
arba greitai pamirštamas, tad vaikas negalėjo mintimis jo 
aprėpti ir kartą išgirdęs, ką mes išklojome, tik išsižiojo, 
nėsyk Dievui garbės neatidavęs. 

115 Todėl išmokime pagaliau, dėl Dievo meilės, pirmu- 
čiausia paisyti šio įsakymo, idant jaunuomenė, visus kitus 
dalykus iš akių išleidusi, tarnauti Dievui tikrais gerais dar- 
bais norėdama, darytų tai, kas miela tėvui ir motinai arba 
tiems, kurie vietoj jų. Mat tai žinantis ir darantis vaikas 
pirmiausia turi didelę paguodą širdyje, galėdamas linksmai 
pasakyti ir pasigirti (priešingai negu visi tie, kurie nuolat 
remiasi savo pačių pasirinktais darbais, ir visų jų apmau- 
dui): „Žiūrėk, šis darbas malonus mano Dievui danguje, aš 

tai žinau“. 116 Tesusirenka jie visi į krūvą su daugybe savo 
didelių, alinančių, sunkių darbų ir tesigiria; pažiūrėsime, 
ar jie galės atlikti ką nors geriau, kas būtų didžiau ir kil- 
niau už klusnumą tėvui 1r motinai, kurį Dievas įvedė ir 
paliepė iškart po įsakymo paklusti Jo Didenybei; juk kai 
Dievo žodis ir valia pildosi 17 yra vykdomi, niekas kitas 
nebeturi galioti, tik tėvų valia ir žodis, bet taip, kad klus- 
numas tėvams eitų po klusnumo Dievui ir neprieštarautų 
ankstesniems įsakymams. 

117 Todėl iš širdies džiaukis ir dėkok Dievui, kad Jis 
tave išrinko ir padarė vertą daryti Jam tokį puikų, malonų 
darbą. Net jei jis bus vadinamas menkiausiu ir niekingiau- 
siu, vis tiek laikyk jį dideliu ir brangiu ne dėl mūsų pačių 
orumo, bet dėl to, kad jis aptaisytas brangenybe ir šven- 
tenybe, būtent Dievo žodžiu ir įsakymu, ir taip gyvuoja. 
118 O, kaip brangiai sumokėtų visi kartūzų vienuoliai ir 
vienuolės, kad, visus savo dvasiškus darbus ir reikalus da- 
rydami, galėtų bent vieną vienintelį darbą atlikti Dievui 
dėl jo įsakymo ir džiugia širdimi Jo akivaizdoje pasakyti: 
„Dabar aš žinau, kad Tau šis darbas malonus!“ Kurgi dė- 
sis šie vargšai apgailėtini žmonės, prieš Dievą ir visą pa- 
saulį nukaitę iš gėdos, su visomis savo begėdystėmis stoję 
prieš mažą vaiką, gyvenusį pagal šį įsakymą, ir turėdami 
pripažinti, kad visu savo gyvenimu nenusipelnė paduoti 
jam vandens? 119 Taip jiems ir reikia, kad už velnišką iš- 
kraipymą, Dievo įsakymą pamynę, turi bergždžiai kankin- 
tis su savo prasimanytais darbais, kaip atpildo susilaukda- 
mi dar ir pajuokos bei apmaudo. 

120 Ar neturėtų širdis spurdėti ir salti iš džiaugsmo, 
kibusi į darbą ir daranti, kas įsakyta, galėdama ištarti: 
„Žiūrėk, tai geriau už visą kartūzų vienuolių šventumą, 
net jei jie mirtinai nusipasninkautų ir klūpomis be palio- 

vos melstųsi!“ Juk čia tu turi tikrą žodį 1r dievišką liudiji- 
mą, kad Jis tai įsakė, o iš ano neįsakyta nė vieno žodžio. O 
kad niekas tuo netiki, tai vargas ir graudi pasaulio aklystė; 
taip velnias mus užbūrė netikru šventumu ir savo pačių 
atliktų darbų išoriniu spindesiu. 

121 Todėl aš norėčiau (darsyk kartoju), kad žmonės 
atmerktų akis ir atsikimštų ausis ir visa tai paimtų į širdį, 
idant ilgainiui mes vėl nebūtume atitraukti nuo tikro Die- 
vo žodžio prie velnio melagysčių. Tada ir tėvai namuose 
patirtų daugiau džiaugsmo, meilės, draugystės bei santar- 
vės, ir vaikai laimėtų visą tėvų meilę. 122 Ir priešingai, jei 
jie užsispyrę ir verčiau nedaro to, ką turi daryti, tai tebū- 
na jų nugara plakama lazda, nes taip jie užrūstina abejus — 
ir Dievą, ir tėvus, patys iš savęs atimdami šį lobį ir sąžinės 
džiaugsmą bei gausindami nelaimes. 123 Užtat ir dabar 
pasaulyje taip klostosi, kad kiekvienas skundžiasi, jog ir 
jaunas, ir senas yra laukiniai ir nesutramdomi, nei gėdos, 
nei padorumo neturi, nieko nedaro, kol plakimu nepriver- 
čiami, už akių kiek galėdami šmeižia ir menkina vienas 
kitą, 124 todėl ir Dievas juos baudžia taip, kad užgriūva 
visokios nelaimės ir vargai. Taip ir tėvai dažniausiai patys 
nieko negali, nes vienas kvailys auklėja kitą; kaip jie gyve- 
no, taip 1r jų vaikai gyvena. 

125 Taigi šitai (sakau) pirmiausia ir svarbiausia turi 
paskatinti laikytis šio įsakymo. Jei neturėtume nei tėvo, 
nei motinos, dėl šio įsakymo turėtume norėti, kad Dievas 
pakištų mums medį ir akmenį, kuriuos galėtume vadinti 
tėvu ir motina. Tad ar ne daug labiau turėtume džiaugtis, 
kad Jis mums davė gyvus tėvus, idant galėtume jiems ro- 
dyti garbę ir klusnumą, 126 nes žinome, kad šitai malonu 
aukštajai Didenybei bei visiems angelams ir pykdo visus 
velnius, be to, tai didžiausias darbas, kurį galime atlikti 

greta didžiosios Dievo tarnystės, apie kurią kalbama anks- 
tesniuose įsakymuose, tad išmaldos davimas ir visi kiti dar- 
bai artimui šiam darbui vis dėlto neprilygsta. Mat Dievas 
tėvų luomą padėjo pačiame viršuje, net save pavaduoti že- 
mėje paskyrė. Tokia Dievo valia ir noras mums turi būti 
pakankamas pagrindas ir paskata noromis ir džiugiai dary- 
ti, ką galime. 

127 Be to, tai juk dar ir mūsų pareiga pasauliui - būti 
dėkingiems už geradarystę ir visokeriopą gėrį, gautą iš tė- 
vų. 128 Bet štai ir vėl pasaulį valdo velnias, vaikai pamirš- 
ta tėvus, kaip ir mes visi pamirštame Dievą, ir niekas ne- 
go ir tiek daug gėrio duoda kūnui bei sielai; ypač negerai 
valandai atėjus, mes rūstaujame ir nekantriai bambame, ir 
visa, ką per savo gyvenimą esame gera gavę, pražūva. Ly- 
giai taip elgiamės ir su savo tėvais; ir nėra nė vieno vaiko, 
kuris tai suprastų ir apmąstytų, jei jam nepadeda Šventoji 
Dvasia. 

129 Tokį blogą pasaulio įprotį Dievas gerai pažįsta, 
todėl primena ir įsakymais ragina kiekvieną pagalvoti, 
ką jam yra padarę tėvai; tada jis pamatys gavęs iš jų 
kūną ir gyvybę, be to, jų išmaitintas ir užaugintas, nes 
vienas pats būtų šimtą kartų užtroškęs savo purve. Todėl 
teisingai ir gerai yra senų ir Išmintingų žmonių pasaky- 
ta: 130 Deo, parentibus et magistris non potest satis gra- 
tiae rependi, taigi „Dievui, tėvams ir mokytojams neįma- 
noma per daug atsidėkoti ir atsilyginti“. Kas mato tai ir 
apmąsto, tas nė neraginamas tėvams pagarbą rodys ir 
nešios juos ant rankų, nes per juos Dievas padarė jam 
visa, kas gera. 

131 Be viso to, svarbi priežastis, dar labiau mus pa- 
traukianti, turėtų būti ir tai, kad Dievas priduria prie šio 

įsakymo malonų pažadą, sakydamas: „Kad ilgai gyventu- 
mei žemėje““*. 132 Iš to ir pats gali suprasti, kaip rimtai 
Dievas vertina šį įsakymą, nes pareiškia ne tik kad Jam 
tai malonu ir kad Jis tuo džiaugiasi bei yra patenkintas, 
bet ir kad tai turi nešti sėkmę bei visokeriopą gerovę mums, 
kad mes galime gyventi maloniai ir lengvai su visu gėriu. 
183 Todėl ir šv. Paulius tai labai pabrėžia Laiško efezie- 
čiams 6 skyriuje“? bei aukština, sakydamas: „Tai pirmasis 
įsakymas su pažadu: Kad tau gerai sektųsi ir ilgai gyven- 
tumei žemėje“. Ir nors kituose irgi esama pažadų, nė vie- 
name jie nėra tokie aiškūs ir nedviprasmiški. 

134 Čia matai šio įsakymo vaisius ir atpildą - kas jo 
laikosi, tas sulauks gero gyvenimo, laimės ir gerovės; bet 
žinai ir bausmę - kas neklusnus, tas turės kuo anksčiau 
mirti ir negalės džiaugtis gyvenimu. Mat „ilgai gyventi“ 
pagal Raštą reiškia ne tik sulaukti senyvo amžiaus, bet ir 
turėti visko, kas prie ilgo gyvenimo priklauso, kaip antai 
sveikatos, žmoną ir vaikų, valgio, ramybę, gerą valdžią ir t. 
t., be kurių nei galima džiaugtis šiuo gyvenimu, nei jis gali 
būti ilgas. 135 Tad jei nenori klausyti tėvo ir motinos, kad 
jie tave auklėtų, tai klausyk budelio. O jei šio nenori klau- 
syti, tai klausyk tos, nuo kurios žmonės kojas patiesia, t. y. 
mirties. 136 Mat Dievas, trumpai tariant, nori, kad būtų 
šitaip: arba, jei Jam paklusi mylėdamas ir tarnaudamas, 
už tai Jis tau be saiko atlygins visokiu gėriu, arba, jei Jį 
supykdysi, pasiųs tau abu - ir mirtį, ir budelį. 

137 Iš kur tiek daug piktadarių, kuriuos kasdien reikia 
karti, kirsdinti ir ketvirčiuoti, jei ne iš neklusnumo, nes jie 
nesiduoda auklėjami geruoju, todėl, užsitraukę Dievo baus- 
mę, peša vos tiek, kad į juos žiūrėdami matome tik nelai- 
mę ir širdgėlą. Mat labai retai atsitinka, kad tokie nenau- 
dėliai mirtų atėjus laikui ir savo mirtimi. 


44 


KETVIRTAS ĮSAKYMAS 


Tačiau dievobaimingieji 17 klusnieji yra palaiminti, to- 
dėl jie ilgai ir ramiai gyvena ir mato, kaip sakyta, savo 
vaikų vaikus iki trečios ir ketvirtos kartos. 

138 Ir patirtis rodo, kad ten, kur gyvena puikios, senos 
giminės, pasiturinčios ir turtingos vaikų, taip yra dėl to, 
kad kai kurie jų buvo gerai auklėjami ir neišleido iš akių 
savo tėvų. Ir priešingai, apie bedievius parašyta 109 psal- 
mėje: „Težūva visi jo palikuonys, ir su antra karta teiš- 
nyksta jo vardas“. 139 Todėl tebūnie tau pasakyta, koks 
didelis dalykas Dievui yra klusnumas, nes Jis taip aukštai 
jį iškelia ir, gėrėdamasis juo, gausiai už jį atlygina, be to, 
taip griežtai nori bausti tuos, kurie elgiasi priešingai. 

140 Visa tai kalbu, idant kaip reikiant būtų įkalta į 
galvą jaunimui. Mat niekas netiki, kad šis įsakymas toks 
būtinas, nes vis dėlto iki šiol, prie popiežiaus valdžios, ne- 
buvo jo nei paisoma, nei mokoma. Tai paprasti ir lengvai 
suprantami žodžiai, kiekvienas mano ir taip juos jau mo- 
kąs, todėl jie lengvabūdiškai apeinami ir spoksoma į ką 
nors kita, nematoma ir netikima, kad Dievas taip smarkiai 
pyksta, kai jie nevykdomi, ir kad jie padaromi tokiais ver- 
tingais, Dievui maloniais darbais, kai jų laikomasi. 

141 Kalbant apie šį įsakymą, būtina pasakyti 17 apie 
visokeriopą klusnumą vyresnybei, kuriai pavesta įsakinėti 
ir valdyti. Mat nuo tėvų vyresnybės prasideda ir išplinta 
visos kitos. Juk jei tėvas vienas nepajėgia išauklėti savo 
vaiko, jis ima mokytoją jam mokyti; jei šis per silpnas, tai 
į pagalbą tėvas kviečiasi draugus ir kaimynus; jei skiriasi 
su gyvenimu, tai patiki ir perduoda valdžią bei namų prie- 
žiūrą kitiems, tam paskirtiems. Toliau jo turi klausyti sam- 
taigi visi tie, kurie ponais vadinami, atstoja tėvus ir iš jų 
turi perimti jėgą ir galią valdyti. 142 Todėl ir pagal Raštą 

jie visi vadinasi tėvai, nes valdydami vykdo tėvo tarnystę 
ir saviems privalo rodyti tėvišką širdį. Antai nuo seno ro- 
mėnai ir kitos tautos ponus bei ponias namuose vadino 
patres et matres familiae, taigi namų tėvais 17 motinomis. 
"Taipgi ir savo šalies kunigaikščius bei valdovus jie vadino 
patres patriae, t. y. visos šalies tėvais, didelei mūsų gėdai, 
nes mes, norintys būti krikščionys, taip jų nevadiname ar 
bent tokiais nelaikome ir kaip tokių negerbiame. 

143 Todėl ką tėvui ir motinai skolingas vaikas, tą sko- 
lingi ir visi, priklausantys prie šeimynykščių. Todėl tarnai 
ir tarnaitės tesistengia ne tik klausyti savo ponų ir ponių, 
bet ir gerbti juos kaip savo tėvus ir motinas ir daryti visa, 
ką žino šeimininkus iš jų norint, ir ne per prievartą ar su 
nepasitenkinimu, bet noromis ir džiugiai dėl ankščiau mi- 
nėtos priežasties, kad tai Dievo įsakymas, Jam malonesnis 
už visus kitus darbus; 144 už tai jie turėtų dar ir primokėti 
bei džiaugtis galį gauti ponus ir ponias, idant turėtų tokią 
tyrą sąžinę, ir žinoti, kaip reikia jiems atlikti teisingus, 
auksinius darbus, iki tol užmirštus ir niekintus; vietoj to 
kiekvienas velnio vardu bėgo į vienuolynus, į šventas vie- 
tas ir atlaidus — savo nenaudai ir su neramia sąžine. 

145 Jei būtų galima įkalti tai į galvą varguoliams, tai 
jauna tarnaitė iš džiaugsmo šokinėtų, šlovintų Dievą ir 
dėkotų, ir kruopščiu darbu, už kurį ji dar ir valgio bei 
atlyginimą gauna, pelnytų tokį lobį, kokio neturi nė šven- 
čiausiais laikomi. Argi ne puiku žinoti ir galėti pasakyti, 
atliekant savo kasdienius namų darbus, kad tai geriau už 
visų vienuolių šventumą ir griežtą gyvenimą? 146 O papil- 
domai pažadėta, kad šitai tau atneš visokeriopą gėrį ir sėk- 
mę. Kaip gali norėti būti dar laimingesnis arba dar šven- 
čiau gyventi, kai kalbama apie darbus! 147 Juk Dievo aki- 
vaizdoje šventu padaro iš esmės tik tikėjimas, nes tik jis 

tarnauja Dievui, o darbai tarnauja žmonėms. 148 Viešpaty- 
je turi visą gėrį, prieglobstį ir apsaugą, be to, tyrą sąžinę ir 
maloningą Dievą, norintį tau šimteriopai atlyginti, o tu 
pats — tikras bajoras, jei tik esi dievobaimingas ir klusnus. 
Jei ne, tai iš Dievo susilauksi tik rūstybės ir nemalonės, 
širdyje neturėsi ramybės, galiausiai prispaus vargas 1r ne- 
laimės. 

149 O kas viso to nepaisys ir nepasidarys pamaldus, tą 
mes patikėsime budeliui ir tai, kuri priverčia patiesti ko- 
jas. Todėl tepamąsto kiekvienas, norintis būti pamokytas, 
kad Dievas nejuokauja, ir težino, kad Dievas su tavimi 
kalba ir reikalauja klusnumo. Jei Jo klausai, tai esi myli- 
mas vaikas; bet jei niekini, tai priimk kaip atpildą gėdą, 
vargą ir širdgėlą. 

150 Tą pat reikia pasakyti ir apie klusnumą pasaulieti- 
nei vyresnybei, kuri (kaip sakyta) visa priklauso tėvystės 
luomui ir yra plačiausiai išsidriekusi. Mat šiuo atveju esa- 
ma ne vieno kelių žmonių tėvo, bet tėvo tiekos žmonių, 
kiek jam priklauso gyventojų, piliečių ar valdinių, nes Die- 
vas duoda mums ir aprūpina mus per vyresnybės asmenis, 
kaip per mūsų tėvus, valgiu, pastoge ir galvijais, globa ir 
saugumu. Už tai, kad jie tokį vardą ir titulą kaip savo 
aukščiausią apdovanojimą su visa pagarba nešioja, ir mes 
privalome juos gerbti bei laikyti brangiausiu turtu ir ver- 
tingiausia brangenybe žemėje. 

151 Tad kas šiuo atveju yra klusnus, paslaugus bei uo- 
lus ir mielai daro visa, ko reikalauja garbė, tas žino Dievui 
teikiąs malonumo ir kaip atlygio susilaukia džiaugsmo bei 
laimės. Kas nenori to daryti su meile, bet linkęs niekinti, 
spyriotis ir priešintis, tas težino neturįs nei malonės, nei 
palaimos, ir jei mano šitaip sutaupysiąs kokį auksiną, tai 
kitur vietoj jo dešimteriopai daugiau praras arba pateks i 

budelio nagus, pražus nuo karo, maro ir brangymečio arba 
iš savo vaikų nepatirs nieko gero, jam teks nuo samdinių, 
kaimynų arba svetimųjų ir tironų kęsti nuostolius, netei- 
sybę ir smurtą, idant mums būtų užmokėta ir atlyginta už 
tai, ką siekiame laimėti ir pelnyti. 

152 Jei bent kartą leistume sau pasakyti, kad šie dar- 
bai Dievui tokie malonūs ir taip gausiai atlyginami, tai 
sėdėtume pertekę turtų ir turėtume visko, ko trokšta mū- 
sų širdis. Bet kadangi su Dievo žodžiu ir įsakymais elgia- 
masi paniekinamai, lyg jie būtų kokio niektauzos pasakyti, 
pažiūrėk, ar esi toks vyras, kuris galėtų Jam pasipriešinti. 
Kaip Jam turės būti sunku už tai tau atlyginti! 153 Todėl 
tu tikrai daug geriau gyventum su Dievo palankumu, ra- 
mybe ir laime, negu su nemalone ir nelaime. 154 Kaip 
manai, kodėl dabar pasaulyje tiek daug neištikimybės, gė- 
dos, bėdų ir žudynių, jei ne dėl to, kad kiekvienas nori 
būti pats sau Viešpats ir neturėti pono sau ant galvos, 
nieko nevertinti ir daryti visa, ko tik užsigeidžia? Todėl 
Dievas baudžia vieną nenaudėlį kitu, idant tau apgavus 
arba paniekinus savo poną, ateitų kitas tuo pačiu tau 
atmokėti, kad galiausiai net savo namuose nuo žmonos, 
vaikų ar samdinių tau tektų dešimteriopai daugiau to pa- 
tirti. 

155 Mes puikiai jaučiame savo nelaimes, bambame ir 
skundžiamės dėl neištikimybės, smurto ir neteisybės, bet 
nenorime pripažinti, kad patys esame nenaudėliai, teisin- 
gai nusipelnantys bausmės ir nė kiek nesitaisantys. Mes 
nenorime nei malonės, nei laimės, todėl pelnytai kenčiame 
vien nelaimes be jokio gailestingumo. 156 Vis dėlto kažkur 
pasaulyje dar turi būti dievobaimingų žmonių, jei Dievas 
dar tiek daug gėrio mums duoda. Pagal savo nuopelnus 
neturėtume nei skatiko namuose, nei šiaudelio laukuose 

turėti. 157 Visa tai privalėjau taip išsamiai išdėstyti, idant 
kas nors teiktųsi į širdį priimti, kad atsikratytume aklumo 
ir vargų, kuriuose esame taip giliai įklimpę, ir Dievo žodį 
bei valią teisingai atpažintume ir rimtai juos priimtume. 
Juk šitaip pasimokytume, kaip galima pakankamai įgyti 
laikinojo ir amžinojo džiaugsmo, laimės ir išganymo. 

158 Taigi šiuo įsakymu pristatėme dvejopus“' tėvus: 
kraujo ir tarnystės, arba namų priežūros ir šalies priežiū- 
ros. Be jų, dar esama dvasinių tėvų, ne tokių, kaip popieži- 
joje, kurie leidosi taip vadinami, bet neatliko jokios tėviš- 
kos tarnystės; juk tik tie gali vadintis dvasiniais tėvais, 
kurie mus valdo Dievo žodžiu ir jam pas mus atstovauja, 
159 kaip antai šv. Paulius didžiuojasi esąs tėvas, Pirmo 
laiško korintiečiams 4 skyriuje“ sakydamas: „Paskelbda- 
mas Evangeliją, aš esu tapęs jūsų tėvu Kristuje Jėzuje“. 
160 Kadangi jie irgi tėvai, jiems irgi reikia garbę atiduoti, 
net pirmiau negu kitiems. Bet čia ji mažiausiai įprasta, nes 
pasaulis juos taip gerbia, kad išvaro iš šalies ir pavydi net 
menko gabalėlio duonos, ir galiausiai, kaip sako Paulius*?, 
jie turi tapti „pasaulio sąšlavomis, visų atmatomis“. 

161 Vis dėlto būtina išaiškinti ir liaudžiai, kad norintys 
vadintis krikščionimis Dievo akivaizdoje privalo savo sielų 
ganytojus laikyti nusipelniusiais ypatingos pagarbos, juos 
globoti ir aprūpinti; tada ir Dievas duos pakankamai ir 
nepaliks tavęs nepritekliuje. 162 Bet kiekvienas spyriojasi 
ir kratosi, visiems rūpi, kad pilvas nesusitrauktų, ir dabar 
jie nebegali išmaitinti vieno doro pamokslininko, nors anks- 
čiau mes prikimšdavome dešimt riebių pilvų. 163 Šitaip 
mes nusipelnome, kad Dievas atimtų iš mūsų savo žodį bei 
palaimą ir leistų vėl prisikelti melo pamokslininkams, ve- 
dantiems prie velnio ir dar iščiulpiantiems mūsų prakaitą 
bei kraują. 

164 Bet visiems besilaikantiems Dievo valios ir įsaky- 
mų pažadėta gausiai atlyginti už tai, ką jie daro ir kraujo, 
ir dvasiniams tėvams bei nuveikia jų garbei, ne taip, kad 
metus dvejus turėtų duonos, drabužių ir pinigų, bet kad 
laimėtų ilgą gyvenimą, priteklių bei ramybę ir amžinai bū- 
tų turtingi ir išganyti. 165 Todėl daryk tik tiek, kiek priva- 
lai, ir leisk Dievui pasirūpinti, kaip tave maitinti ir pakan- 
kamai aprūpinti; jei Jis tai pažadėjo 17 dar niekuomet ne- 
pamelavo, tai nepameluos nė tau. 

166 Šitai turėtų mus visuomet drąsinti ir taip nuteikti 
širdį, kad prieš tuos, kuriems mes garbę skolingi, ji iš 
džiaugsmo ir meilės norėtų sutirpti; kad iškėlę rankas džiu- 
giai dėkotume Dievui, dovanojusiam mums tokį pažadą, 
dėl kurio turėtume bėgti i patį pasaulio kraštą. Nors ir 
visas pasaulis veiktų išvien, jis negalėtų mums pridėti nė 
menkiausios valandėlės gyvenimo arba sudaiginti grūdelio 
iš žemės. O Dievas gali ir nori tau visko duoti apsčiai, 
pagal tavo širdies troškimą. Kas tai paniekina ir vėjais 
paleidžia, tas iš tiesų nevertas klausyti Dievo žodžio. Tai 
pasakyta daugiau negu pakankamai visiems tiems, kuriems 
šis įsakymas galioja. 

167 Be to, reikėtų perskaityti pamokslą tėvams ir apie 
tai, kaip jie turi elgtis su patikėtais jiems valdyti, o apie 
tai, nors ir ne dešimt įsakymų, bet vis dėlto daugelyje Raš- 
to vietų pakankamai pasakyta. Dievas nori, kad šitai irgi 
būtų matoma šiame įsakyme, kur Jis mini tėvą ir motiną. 
168 Mat Jis nenori, kad šią tarnystę bei valdžią turėtų 
nenaudėliai bei tironai ir suteikia jiems garbę, t. y. galią ir 
teisę valdyti, ne dėl to, kad jie verstų save garbinti, bet 
kad atmintų esą Dievo klusnumui įpareigoti ir pirmiausia 
nuoširdžiai ir ištikimai atliktų savo tarnystę, t. y. savo vai- 
kus, samdinius, valdinius ir t. t. ne tik išmaitintų ir me- 

džiagiškai aprūpintų, bet pirmučiausiai auklėtų Dievo šlo- 
vei ir garbei. 169 Todėl nemanyk, kad tai tavo valios ir 
noro reikalas, bet [žinok], kad Dievas tai griežtai prisakė 
ir užkrovė, ir Jam už tai turėsi atsakyti. 

170 Tai vėlgi skaudi neganda, kad niekas to nepastebi 
ir nekreipia dėmesio; elgiamės taip, tarsi Dievas mums duo- 
tų vaikų mūsų malonumui ir pramogai, samdinių - idant 
kaip karvė ar asilas vien darbui būtų naudojami, arba su 
valdiniais elgtumės, kaip panorėję; jie paliekami likimo va- 
liai, tarsi mums visai nerūpėtų, ko jie mokosi arba kaip 
gyvena, 171 ir niekas nenori matyti nei to, kad tai aukšto- 
sios Didenybės, teisme rimtai pareikalausiančios ir žiauriai 
atmokėsiančios, įsakymas, nei to, kad taip būtina labai rim- 
tai rūpintis jaunimu. 172 Mat jei norime matyti stropių, 
sumanių žmonių ir pasaulietinėje, ir dvasinėje valdžioje, iš 
tiesų neturime gailėti stropumo, triūso ir lėšų savo vai- 
kams mokyti bei auklėti, idant jie galėtų Dievui 17 pasau- 
liui tarnauti, 173 bet negalime galvoti vien apie tai, kaip 
jiems sukaupti pinigų ir turto; juk Dievas ir be mūsų gali 
juos išmaitinti ir padaryti turtingus, kaip kasdien ir daro. 
Tačiau vaikus Jis mums davė ir pavedė tam, kad pagal Jo 
valią juos augintume ir tvarkytume, antraip Jam nereikė- 
tų tėvo ir motinos. 174 Todėl težino kiekvienas, grasomas 
pavojaus netekti Dievo malonės, privaląs savo vaikus iš- 
auklėti pirmiausia Dievo baimei ir Dievo pažinimui, ir jei 
jie sumanūs, tai leisti juos mokytis ir studijuoti, kad galėtų 
būti naudingi ten, kur jų prireiks. 

175 Jei taip darytume, tai Dievas mus gausiai laimintų 
ir suteiktų malonę, kad būtų auklėjami tokie žmonės, iš 
kurių šalis ir žmonės turėtų naudos, be to, geri, tvarkingi 
piliečiai, dorybingos 17 sumanios moterys, savo ruožtu pas- 
kui išauklėsiančios pamaldžius vaikus ir samdinius. 176 Pats 

pagalvok, kokią mirtiną žalą darai nesirūpindamas ir ne- 
leisdamas, kad tavo vaikas būtų auklėjamas naudingai ir 
teisingai, be to, užsitrauki visas nuodėmes ir Dievo rūsty- 
bę, taigi per savo paties vaikus pelnai pragarą, nors šiaip 
ir būtum pamaldus bei šventas. 177 Todėl ir Dievas, kai 
tokie dalykai niekinami, taip baisiai baudžia pasaulį, kad 
nebėra nei drausmės, nei valdžios, nei taikos, kuo mes visi 
ir skundžiamės, bet nematome, kad tai mūsų pačių kaltė; 
juk kaip juos auklėjame, tokius ir turime - netikusius bei 
neklusnius vaikus ir valdinius. 178 Tiek tat pakaks griež- 
tam įspėjimui, nes išsamiau tai aptarti labiau pritiks kitoje 
vietoje. 


Penktas įsakymas 


179 Nežudyk. 

180 Jau aptarėme ir dvasinę, ir pasaulietinę valdžią, t. y. 
dievišką ir tėvišką vyresnybę, ir klusnumą jai. O dabar 
eisime iš savo namų pas kaimynus pasimokyti, kaip turi- 
me gyventi tarpusavyje kiekvienas su savo artimu. 181 To- 
dėl į šį įsakymą neįtraukti Dievas bei vyresnybė ir iš jų 
neatimta jų turima galia žudyti. Mat Dievas savo teisę 
bausti piktadarius perleido vyresnybei vietoj tėvų, senovėje 
(kaip skaitome Mozės knygoje“) privalėjusių savo vaikus 
atvesti į teismą ir pasmerkti myriop. Todėl tai, kas čia 
uždrausta, uždrausta vienam kito atžvilgiu, bet ne vyres- 
nybei. 

182 Šis įsakymas ganėtinai lengvai suprantamas ir daž- 
nai nagrinėjamas, nes kasmet girdimas iš Evangelijos pa- 
gal Matą 5 skyriaus“, kuriame Kristus pats ji išdėsto ir 
sutraukia, būtent kad negalima žudyti nei ranka, nei širdi- 
mi, nei ženklais, nei gestais, nei pagalba, nei patarimu. 
Todėl šiame įsakyme uždrausta pykti kiekvienam, išskyrus 

(kaip sakyta) Dievą pavaduojančius, t. y. tėvus ir vyresny- 
bę. Mat Dievui ir dievišką luomą turintiems pridera pykti, 
barti 17 bausti kaip tik dėl tų, kurie nusižengia šiam ir 
kitiems įsakymams. 

183 Šio įsakymo priežastis ir reikalingumas tas, kad 
Dievas gerai žino, koks piktas yra pasaulis ir kiek daug 
nelaimių šiame gyvenime, todėl šį ir kitus įsakymus Jis 
padėjo tarp gėrio ir blogio. Panašiai, kaip nemaža priešiško 
nusistatymo visiems įsakymams, taip ir šiuo atveju pasitai- 
ko, kad turime gyventi tarp visokiausių Žmonių, suteikian- 
čių mums kančių, todėl randame dingstį nusiteikti priešiš- 
kai jų atžvilgiu. 

184 Antai tavo kaimyną, matantį, kad tu iš Dievo gavai 
geresnį namą ir galvijų, daugiau turto ir laimės, tai erzina, 
jis tau pavydi ir apie tave nekalba nieko gero. 

Šitaip per velnio kurstymą tu įgyji daug priešų, nelin- 
kinčių nieko gero nei tavo kūnui, nei dvasiai. O matant 
tokius žmones, mūsų širdis savo ruožtu ima tūžti, apsipila 
krauju ir nori atkeršyti. Tada prasideda abipusis burnoji- 
mas ir muštynės, ir galiausiai tai atveda į nelaimes 17 žmog- 
žudystę. 188 Štai tada Dievas kaip gerasis tėvas užbėga už 
akių, įsikiša ir nori, kad rietenos baigtųsi, kad iš jų nekiltų 
kokia nelaimė ar kad vienas kito nepražudytų. Trumpai 
tariant, Jis nori, kad šitaip kiekvienas būtų apsaugotas, 
laisvas ir apgintas nuo kito žmogaus piktadarybės bei smur- 
to ir kad šis įsakymas būtų apsauginė siena, tvirtovė ir 
prieglobstis artimui, idant nebūtų daroma jam sielvarto ar 
žalos kūnui. 

186 Taigi šiuo įsakymu siekiama, kad niekas neskriaus- 
tų savo artimo dėl kokio nors pikto darbo, nors šis ir būtų 
labai to nusipelnęs. Mat draudžiant žudyti, draudžiamos ir 
visos priežastys, galinčios vesti į žmogžudystę. Juk būna 


53 


PIRMA DALIS 


tokių, kurie nors ir nenužudo, bet vis dėlto prakeikia ir 
linki [jam nelaimės], kad šis, lydimas tokio prakeiksmo, 
netoli nueitų. 187 Kadangi tokia kiekvieno prigimtis ir taip 
jau iprasta, kad nė vienas nenori kęsti ką nors bloga nuo 
kito, Dievas nori pašalinti šaknis ir priežastis, dėl kurių 
širdis užsirūstina artimo atžvilgiu, ir mus pripratinti, kad 
visą laiką šį įsakymą po akimis turėtume ir jame matytu- 
me save, matytume Dievo valią ir kenčiamą neteisybę pa- 
vestume Jam, nuoširdžiai pasitikėdami ir tardami Jo var- 
dą, taigi kitiems leistume iš pykčio siusti ir tūžti, idant 
darytų ką tik galį, kad žmogus išmoktų numalšinti pyktį ir 
kantrią, minkštą širdį krūtinėje laikyti, ypač atžvilgiu tų, 
kurie jam duoda pagrindo širsti, t. y. savo priešų atžvilgiu. 

188 Todėl paprastiems žmonėms būtina kuo aiškiausiai 
įdiegti visą įsakymo esmę, būtent ką reiškia „nežudyti“: 
pirma, niekam nevalia daryti skausmo, viena vertus, nei 
ranka ar veiksmu, antra vertus, nė liežuvio negalima pa- 
naudoti, kad tokiam darbui ikalbėtų arba paskatintų; ne- 
naudoti ir neleisti jokių priemonių ar būdų, kuriais kas 
nors būtų užgautas; ir galiausiai širdis neturi būti niekam 
priešiška ir nelinkėti bloga iš pykčio ir neapykantos, taigi 
kūnas ir siela kiekvieno atžvilgiu turi išlikti nekalti, bet 
ypač atžvilgiu to, kuris tau linki ar daro pikta. (Juk tam, 
kuris tau linki ir daro gera, daryti pikta būtų ne žmogiška, 
bet velniška.) 

189 Antra, šiam įsakymui nusižengia ne tik darantis 
pikta, bet 17 galintis savo artimui daryti gera, neleisti 
įvykti nelaimei, apginti jį, apsaugoti ir išgelbėti, kad šis 
nepatirtų sielvarto ar kūniškos žalos, tačiau to nedaran- 
tis. 190 Jei išleidai nuogą, nors galėjai aprengti, tai leidai 
jam sušalti; jei matai ką kenčiant badą ir jo nepamaitini, 
tai leidi jam mirti iš bado; lygiai taip, jei matai ką nekaltai 

pasmerktą myriop ar panašioje bėdoje ir jo negelbsti, nors 
ir žinodamas tam priemonių ir būdų, tai ji nužudai. Ir 
nepadės tau, jei bandytum pasiteisinti neturėjęs kaip padė- 
ti, patarti ar padaryti; juk palikai ji be meilės 17 atėmei iš 
jo geradarystę, dėl kurios jis būtų likęs gyvas. 

191 Todėl Dievas juos visus, kūnui ir gyvybei gresian- 
čiuose varguose ir pavojuose nei patariančius, nei pade- 
dančius, teisėtai vadina žudikais ir Paskutinio teismo 
dieną paskelbs jiems baisų nuosprendį, kaip skelbia pats 
Kristus“, ir pasakys: „Aš buvau išalkęs, ir jūs manęs ne- 
pavalgydinote, buvau ištroškęs, ir manęs nepagirdėte, bu- 
vau keleivis, ir manęs nepriglaudėte, nuogas - neapren- 
gėte, ligonis ir kalinys - ir jūs manęs neaplankėte“. Tai 
reiškia: „Man ir maniesiems jūs būtumėte leidę mirti iš 
bado, troškulio ir šalčio, sudraskytiems laukinių Žvėrių, 
supūti kalėjime ir pražūti bėdoje“. 192 Ką tai reiškia, jei ne 
išvadinti žudikais ir kraugeriais? Juk nors ir nepadarei to 
veiksmu, bet palikai jį nelaimėje ir, kiek tai priklausė nuo 
tavęs, leidai žūti. 

Tai lygiai tas pat, jei matyčiau ką nors giliam vande- 
nyje skęstantį arba į ugnį įkritusį ir galėčiau ištiesti jam 
ranką, ištraukti ir išgelbėti, bet to nepadaryčiau; kas gi 
būčiau tuomet viso pasaulio akivaizdoje, jei ne žudikas ir 
nevidonas? 

193 Todėl galutinė Dievo nuomonė tokia, kad mes nė 
vienam žmogui neleistume patirti skriaudos, bet visokerio- 
pą gėrį ir meilę rodytume, ir, kaip sakyta, tai ypač skiria- 
ma tiems, kurie yra mūsų priešai. 194 Mat daryti gera 
draugams - tik įprasta pagoniška dorybė, kaip sako Kris- 
tus Evangelijos pagal Matą 5 skyriuje“. 

195 Štai ir vėl turime Dievo žodį, kuriuo Jis nori mus 
patraukti ir paraginti tokiems teisingiems, kilniems, dide- 

liems darbams, kaip romumas, kantrybė ir, trumpai ta- 
riant, meilė ir geradarybė mūsų priešams, ir nuolat nori 
mums priminti, kad nepamirštume pirmo įsakymo, jog Jis 
yra mūsų Dievas, t. y. nori mums padėti, mus palaikyti 1r 
apsaugoti, idant prislopintų mūsų norą keršyti. 

196 Tai reikėtų vykdyti ir diegti, tada mūsų rankos 
būtų užimtos tik gerais darbais. 197 Bet tai neturėtų būti 
skelbiama vienuoliams, dvasiniam luomui šitai per daug 
pakenktų, per daug užgautų kartūzų šventumą ir reikštų 
tiesiog gerų darbų uždraudimą bei vienuolynų ištuštėjimą. 
Mat tokiu būdu paprastų krikščionių luomas galiotų tiek 
pat ir net dar daugiau, ir kiekvienas pamatytų, kaip jie 
kvailina ir vilioja pasaulį netikra, veidmaininga šventumo 
regimybe, nes šį ir kitus įsakymus paleido vėjais ir laikė 
nereikalingais, lyg tai būtų ne įsakymai, o tik patarimai, 
maža to, nesigėdydami šlovino ir aukštino savo veidmai- 
nyste ir darbus kaip tobuliausią gyvenimą, idant ramiai 
gyventų gerą ir lengvą gyvenimą be kryžiaus ir kantrumo, 
todėl ir į vienuolynus pabėgo, kad nereikėtų nuo nieko 
kentėti ir niekam daryti gera. 198 Bet tu žinok, kad tais 
tikrais, šventais ir dieviškais darbais Jis džiaugiasi su vi- 
sais angelais; palyginti su tais darbais, visas žmogiškas šven- 
tumas tėra smarvė ir purvas ir nenusipelno nieko kito, tik 
pykčio ir pražūties. 


Šeštas įsakymas 


199 Nesvetimauk. 

200 Paskesnius įsakymus lengva suprasti, remiantis 
ankstesniais, nes jie visi nurodo, kad reikia vengti daryti 
bet kokią žalą artimui. Tačiau jie visi gražiai išdėstyti eilės 
tvarka. Pirmiausia (penktame įsakyme) aptartas pats arti- 
mo asmuo. Paskui kalbama apie kitą asmenį ar kitą turtą, 

kuris skaičiuojamas kaip artimiausias po jo paties kūno, 
būtent apie jo sutuoktinį, kuris su juo yra vienas kūnas ir 
kraujas, tad jo turtui neimanoma padaryti didesnės žalos, 
negu čia. Todėl čia taip aiškiai išreikšta, kad artimui nega- 
lima daryti negarbės, darant gėdą jo žmonai. 201 Šiame 
įsakyme kalbama tik apie santuokos sulaužymą svetimavi- 
mu, nes žydų tautoje buvo taip sutvarkyta ir prisakyta, 
kad kiekvienas turėjo būti susituokęs. Todėl ir jaunimas 
būdavo apvesdinamas kuo anksčiau, taigi nebuvo skaisty- 
bės būklės, taip pat nebuvo leidžiama vieša paleistuvystė 
ir nedoras elgesys (kaip dabar). Todėl svetimavimas pas 
juos buvo labiausiai paplitęs ištvirkimas. 

202 Bet kadangi pas mus visokių nedorybių ir ydų mi- 
šinys ir kratinys toks gėdingas, šis įsakymas nukreiptas ir 
prieš visokį ištvirkavimą, kad ir kaip jį pavadintum, 203 ir 
draudžiamas ne tik išorinis veiksmas, bet ir visa, kas yra 
priežastis, potraukis ir priemonė, taigi tai reiškia, kad šir- 
dis, lūpos ir visas kūnas turi būti skaistūs, ir nebūtų vie- 
tos nei pagalbos, nei patarimo neskaistumui, 204 maža to, 
reikia stabdyti, saugoti ir gelbėti, kai toksai pavojus ir bėda 
gresia, antra vertus, padėti ir patarti, kad artimo garbė ne- 
nukentėtų. Mat jei to nepadarai, nors ir galėjai užkirsti ke- 
lią, arba jei nusuki žvilgsnį į šalį, tartum tai tavęs neliečia, 
tai esi tiek pat kaltas, kiek ir pats nusikaltėlis. 205 Taigi, 
trumpai tariant, reikalaujama, kad kiekvienas ir pats skais- 
čiai gyventų, ir savo artimui padėtų taip gyventi; tad Die- 
vas nori, kad šiuo įsakymu kiekvieno sutuoktinė būtų ap- 
saugota ir apginta, kad niekas nederamai nepasielgtų. 

206 Bet kadangi šis įsakymas tiesiogiai nukreiptas į 
santuoką ir suteikia galimybę apie tai pakalbėti, turi gerai 
suvokti ir įsidėmėti: pirma, kad Dievas šią padėtį taip di- 
džiai gerbia ir šlovina, kad patvirtina ir apsaugo ją savo 

įsakymu. Patvirtino ją anksčiau ketvirtame įsakyme: „Gerbk 
savo tėvą ir motiną“. O šiame (kaip sakyta) Jis ištesi ir 
saugo. 207 Todėl Jis nori, kad ir mes ją [santuoką| gerbtu- 
me, taigi saugotume ir vykdytume kaip dievišką, palaimin- 
gą būklę, nes įsteigė ją pirmiausia, prieš visus kitus, todėl 
vyrą ir moterį sukūrė skirtingus (kaip matyti) ne palaida- 
vimui, o kad laikytųsi kartu, būtų vaisingi ir gimdytų vai- 
kus, maitintų juos ir augintų Dievo garbei. 

208 Todėl šią būklę Dievas ir palaimino labiausiai už 
visas kitas, be to, visa, ko esama pasaulyje, jai suteikė ir 
paskyrė, kad ši būklė tikrai būtų gerai ir gausiai aprūpin- 
ta, taigi ji - ne žaidimas ir ne smalsumo tenkinimas, bet 
puikus ir dieviškai rimtas dalykas; juk Dievui svarbiausia, 
kad būtų auklėjami žmonės, kurie pasauliui tarnautų ir 
padėtų pažinti Dievą, kurti palaimingą gyvenimą bei ugdy- 
ti visokiausias dorybes, kad kovotų su blogiu ir velniu. 

209 Todėl aš visuomet mokiau, kad ši būklė nebūtų nei 
niekinama, nei peikiama, kaip tai daro aklas pasaulis ir 
mūsų netikri dvasininkai, bet būtų vertinama pagal Dievo 
žodį, kuriuo ji apdovanota ir pašventinta, taigi ne tik lygi 
kitoms būklėms, bet ir pirma jų pastatyta 17 virš visų iš- 
kelta, ar tai būtų imperatoriai, kunigaikščiai, vyskupai, ar 
dar kas nors. Mat kad ir koks būtų pasaulietinis ir dvasi- 
nis luomas, abu jie turi nusižeminti ir visiems leisti įžengti 
į šį luomą, kaip dar išgirsime. 210 Todėl tai ne kokia ypa- 
tinga, o iprasčiausia, tauriausia būklė, išplitusi krikščioni- 
joje ir visame pasaulyje. 

211 Antra, tu taip pat turi žinoti, kad tai ne tik garbin- 
ga, bet ir būtina būklė. Ji rimtai įsakyta Dievo, kad į ją 
1žengtų visų luomų visi vyrai ir moterys, kurie tam sukur- 
ti, tačiau kai kurie, nors ir nedaugelis, būna išskirti, bū- 
tent tie, kuriuos Dievas padarė išimtimi, nes jie netinka 

santuokai, arba išlaisvino, suteikdamas didžią antgamtinę 
dovaną, idant jie ir ne santuokoje galėtų išsaugoti skaistybę. 
212 Mat ten, kur veržiasi Dievo įskiepyta prigimtis, neįma- 
noma ne santuokoje išlikti skaisčiam; juk kūnas ir kraujas 
yra kūnas ir kraujas, o prigimtinis polinkis ir potraukis prasi- 
veržia neišvengiamai ir nenumaldomai, kaip kiekvienas ma- 
to ir jaučia. Todėl, idant lengviau būtų bent šiek tiek iš- 
vengti neskaistumo, Dievas įsakė santuoką, kad kiekvienas 
turėtų jam skirtą dalį ir galėtų ja tenkintis, nors vis dėlto ir 
nuo Dievo malonės priklauso, kad širdis 17g1 būtų tyra. 

213 Iš to matai, kaip mūsų popiežių tuntas, kunigai, 
vienuoliai ir vienuolės nusižengia Dievo tvarkai ir įsaky- 
mui, nes niekina ir draudžia santuoką ir drįsta bei prisie- 
kia laikytis amžinosios skaistybės, negana to, apgaudinėja 
paprastus žmones melagingais žodžiais ir apsimestine iš- 
vaizda. 214 Mat niekas tiek menkai trokšta skaistybės, kaip 
tie, kurie Iš didelio šventumo vengia santuokos ir arba 
viešai bei nesigėdydami skendi paleistuvystėje, arba slapta 
dar šlykštesniais dalykais užsiima, kad net pasakyti nedrą- 
su, kaip tai, deja, per daug gerai žinoma. 215 Ir, trumpai 
tariant, nors jie susilaiko nuo veiksmų, širdyje slepia daug 
netyrų minčių ir nedorų geismų, tad juos amžinai degina 
vidinė ugnis ir graužia slapta kančia, kurių galima išvengti 
santuokiniame gyvenime. 216 Todėl šiuo įsakymu prakei- 
kiami ir panaikinami visi įžadai, kuriais pasižadama be 
santuokos skaistybę išlaikyti, maža to, visoms nelaimin- 
goms, supančiotoms sąžinėms, apgautoms vienuolių įžadų, 
liepiama, kad jos iš neskaistybės būklės ižengtų į santuoki- 
nį gyvenimą, turint galvoje, kad nors gyvenimas vienuoly- 
ne ir būtų dieviškas, vis dėlto ne jų jėgoms išsaugoti skais- 
tybę, ir jei jos lieka vienuolyne, tai priverstos tik dar dau- 
giau ir toliau nusidėti šiam įsakymui. 

217 Visa tai kalbu, idant jaunimas būtų ugdomas norė- 
ti santuokos ir žinotų, kad ji palaiminga ir maloni Dievui. 
Mat laikui bėgant būtų galima pasiekti, kad santuoka vėl 
būtų gerbiama, ir būtų mažiau nešvankaus, palaido, ne- 
tvarkingo elgesio, kuris dabar visur pasaulyje plinta su vieša 
paleistuvyste ir kitomis gėdingomis ydomis, kylančiomis iš 
santuokinio gyvenimo paniekinimo. 218 Todėl ir tėvai bei 
vyresnybė privalo prižiūrėti jaunimą, kad jis būtų auklėja- 
mas drausmei ir padorumui, o kai suaugs, kad su Dievu ir 
garbingai būtų apvesdinamas; tam Dievas duotų savo pa- 
laimos ir malonės, idant santuoka suteiktų džiaugsmo ir 
pasitenkinimo. 

219 Iš viso to pabaigoje tebūnie pasakyta, kad šis įsa- 
kymas ne tik reikalauja, kad kiekvienas darbais, žodžiais 
ir mintimis gyventų skaisčiai savo, t. y. dažniausiai santuo- 
kos, būklėje, bet ir kad savo sutuoktinį, Dievo duotą, mylė- 
tų ir vertintų. Mat turėdami išlaikyti santuokinę skaisty- 
bę, vyras ir žmona pirmiausia privalo meilėje ir santarvėje 
sugyventi, kad vienas kitam būtų iš širdies ir visiškai 1šti- 
kimai atsidavę. Juk tai vienas svarbiausių dalykų, kuris 
meilę ir geismą paverčia skaistybe, kuris, praktikuojamas 
be jokių įsakymų, savaime sudaigina skaistybę; 220 todėl ir 
šv. Paulius taip stropiai ragina sutuoktinius vienas kitą 
mylėti ir gerbti“. 221 Taigi tu turi dar vieną vertingą ir net 
ne vieną, bet daug ir didelių gerų darbų, kuriuos džiaugs- 
mingai gali šlovinti akivaizdoje visų dvasinių luomų, iš- 
rinktų be Dievo žodžio ir įsakymo. 


Septintas įsakymas 


222 Nevok. 
223 Po tavo asmens ir sutuoktinio artimiausios yra lai- 
kinosios gėrybės; Dievas nori, kad ir jos būtų apsaugotos, 

todėl paliepė, kad niekas artimui neatimtų jo nuosavybės 
nei jai pakenktų. 224 Mat vogti reiškia ne ką kita, kaip 
neteisėtai pasisavinti kito turtą, trumpai tariant, visoke- 
riopą naudą, įstūmus į nuostolį artimą įvairiuose reikaluo- 
se ir sandėriuose. Tai labai plačiai išsikerojusi visuotinė 
yda, bet taip retai ją pastebime ir atkreipiame į ją dėmesį, 
kad jai nebėra nei galo, nei krašto, tad jei visus, kurie yra 
vagys, bet nenori taip vadintis, reikėtų pakarti, tai pasau- 
lis netrukus ištuštėtų ir budelių bei kartuvių pritrūktų. 
Mat (kaip sakyta) vogti reiškia ne tik ištuštinti skrynias ir 
kišenes, bet ir lupikauti turguje, visose krautuvėse ir kios- 
kuose, vyno ir alaus rūsiuose, dirbtuvėse, trumpai tariant, 
visur, kur prekiaujama, už darbą arba prekę imami ir mo- 
kami pinigai. 

225 Tebus šiek tiek suprantamiau paaiškinta papras- 
tiems žmonėms, idant vis dėlto būtų matyti, kokie mes 
dievobaimingi; kai tarnas ar tarnaitė namuose neištikimai 
tarnauja ir pridaro žalos arba prileidžia nenaudą, nors ir 
ninkų turtą iš tingumo, nestropumo ar piktumo, šeiminin- 
ko ir šeimininkės pykčiui ir apmaudui, kad ir kokiu būdu 
šitai tyčiomis būtų daroma (nes aš kalbu ne apie tai, kas 
padaroma iš neapsižiūrėjimo ar netyčia), tu gali nudaigoti 
trisdešimt ar keturiasdešimt arba dar daugiau auksinų per 
metus, o jei kuris kitas juos paslapčia pasiimtų ar išsineš- 
tų, tai už tai turėtų uždusti ant virvės. Bet čia tu dar gali 
piktintis ir apmaudauti, ir niekam nevalia tavęs vagimi 
vadinti. 

226 Tą pat sakau ir apie amatininkus, darbininkus, pa- 
dienininkus, savivaliaujančius ir nebežinančius, kaip dar 
labiau lupikauti, tačiau darbą dirbančius aplaidžiai ir ne- 
patikimai. Visi tie daug blogesni už slaptus vagis; nuo va- 

gies galima apsiginti užraktu ir grotomis, arba, juos sučiu- 
pus, taip apsieiti, kad daugiau jie nebevogs. Tačiau nuo 
anų niekas negali apsisaugoti, taip pat niekam nevalia į 
juos kreivai pasižiūrėti ar apkaltinti vagyste, jau geriau 
tegu iš piniginės dešimt kartų ištraukia. Mat tai mano 
kaimynai, geri draugai, mano paties samdiniai, iš kurių aš 
tikiuosi gero ir kurie mane apgaudinėja skaudžiausiai. 

227 Taip pat ir toliau, turguje ir įprastinėje prekyboje, 
šito esama devynios galybės, nes čia vienas kitą viešai ap- 
gaudinėja netikromis prekėmis, neteisingų matu, neteisin- 
gu svoriu, netikrais pinigais ir sunkia naudą gudrumu bei 
rinktinėmis išmonėmis arba apdumia vikria manipuliacija; 
toliau, kai kas nors iš žmogaus ima per didelę kainą pre- 
kiaudamas ir nesąžiningai daug užsiprašo, lupikauja ir 
kamuoja jį. Ir kas gi gali visa tai apsakyti ar pramanyti? 
228 Trumpai tariant, tai labiausiai paplitęs amatas ir di- 
džiausia gildija žemėje, ir jei dabar į pasaulį pažvelgtume 
pro visus luomus, tai jis būtų ne kas kita, kaip didelis, 
platus tvartas, pilnas stambių vagių. 

229 Todėl jie ir vadinami plėšikais ant kėdžių, pakelių 
plėšikais ir gatviniais vagimis; taip vadinami ne įsilaužėliai 
ar kišenvagiai, nugvelbiantys žvangančiųjų, o sėdintys ant 
kėdžių ir vadinami bajorais, garbingais, pamaldžiais pilie- 
čiais, plėšiančiais bei vagiančiais po kilnumo priedanga. 

230 Taigi čia dar būtų galima ir patylėti apie smulkius, 
pavienius vagis, prireikus kalbėti apie stambius, galingus, 
užkietėjusius vagis, su kuriais vienoje kompanijoje yra po- 
nai ir kunigaikščiai, ne vieną miestą ir ne du, bet visą 
Vokietiją kasdien plėšiantys. O kur dar visų vagių galva ir 
vyriausias globėjas šventasis sostas Romoje su visais savo 
tarnais, vagyste viso pasaulio turtus susišlavęs ir iki šiol 
juos valdantis? 

231 Trumpai tariant, pasaulyje viskas klostosi taip, kad 
kas gali viešai vogti ir plėšti, tas žengia sau tvirtai ir lais- 
vai, niekieno nebaudžiamas, ir, be to, dar nori būti gerbia- 
mas. Tuo tarpu smulkūs, slapti vagys, sykį apsivogę, ken- 
čia gėdą ir bausmę, aniems leisdami atrodyti doriems ir 
garbingiems. Tačiau anie turi žinoti, kad prieš Dievą jie 
didžiausi vagys, ir Jis juos taip pat baus pagal tai, ko jie 
verti ir ko nusipelno. 

232 Kadangi šis įsakymas taip plačiai visus liečia, kaip 
ką tik parodyta, jį būtina paprastiems žmonėms primygti- 
nai priminti ir išsamiai paaiškinti, idant jiems nebūtų lei- 
džiama taip laisvai ir tvirtai eiti per gyvenimą, bet nuolat 
būtų primenama Dievo rūstybė. Mat turime tai skelbti ne 
krikščionims, bet dažniausiai nenaudėliams ir apgavikams, 
kuriems verčiau jau skelbtų pamokslą teisėjas, kalėjimo 
prižiūrėtojas ar meistras Jonas“. 233 Todėl kiekvienas teži- 
no, kad visuomet gresia pavojus užsitraukti Dievo nema- 
lonę ir kad jis privalo ne tik nedaryti skriaudos savo arti- 
mui, ne tik nesisavinti jo pelno, ne tik pirkdamas ar šiaip 
kokiame sandėryje nesigriebti apgaulės ar klastos, bet ir 
ištikimai saugoti jo turtą, teikti jam naudos ir padėti ją 
didinti, ypač jei už tal jis gauna pinigų, atlyginimą ir 
valgio. 

234 Kas šių dalykų tyčia nepaiso, tas, galimas daiktas, 
išneš sveiką kailį ir išvengs budelio kirvio, bet neišvengs 
Dievo rūstybės ir bausmės, o jei dar ilgai bus užsispyręs 
ir puikus, tai vis dėlto liks valkata ir elgeta, be to, kęs 
visus vargus ir nelaimes. 235 Dabar tu pasišalini, o juk 
turėtumei saugoti savo šeimininko ar šeimininkės turtą, 
už tai prisikemši savo gerklę ir pilvą, gauni algą kaip 
vagis, be to, dar puikuodamasis kaip bajoras, o daug to- 
kių, kurie šiaušiasi prieš savo šeimininkus ir šeimininkes 

ir nenori iš pareigos bei meilės elgtis taip, kad būtų iš- 
vengta nuostolio. 

236 Bet pažiūrėk, ką iš to laimi; kai pats igysi nuosavy- 
bės ir sėdėsi savo namuose, o Dievas, tavo nelaimei, leis, 
kad taip atsitiktų, visa tai išaiškės Ir ateis atpildas, kad 
kur pasisavinai vieną skatiką ar už tiek pridarei žalos, ten 
turėsi atmokėti trisdešimteriopai. 

237 Taip pat atsitiks ir amatininkams bei padieninin- 
kams, iš kurių dabar tenka išgirsti ir patirti nepakenčia- 
mos savivalės, tarsi jie būtų ponai svetimuose namuose, ir 
kiekvienas turėtų jiems duoti, kiek jie užsimano. 238 Ra- 
miai leisk tokiems žmonėms lupikauti, kol jie gali, bet Die- 
vas neužmirš savo įsakymo ir atlygins jiems pagal nuopel- 
nus, ir pakars ne žaliose, o sausose kartuvėse, idant gyve- 
nime jie nei turėtų laimės, nei įstengtų ką nuveikti. 239 Ir 
iš tiesų, jei šalyje būtų gerai sutvarkyta valdžia, tokią savi- 
valę būtų galima greitai užgniaužti ir užkirsti jai kelią, 
kaip kadaise buvo pas romėnus, nes toks kaipmat būdavo 
už kaltūno paimamas, idant šitaip būtų atgrasyti kiti. 

240 Taip pat seksis ir visiems kitiems, viešą, laisvą tur- 
gų paverčiantiems ne kuo kitu, kaip lupikautojų ir plėšikų 
namais, kasdien nuo vargšų lupantiems devynis kailius, 
darantiems brangymetį ir vis naujų apsunkinimų, ir kiek- 
vienam besinaudojančiam turgumi pagal savo valią, be to, 
dar besišiaušiančiam ir besipuikuojančiam, lyg turėtų lei- 
dimą ir teisę savo prekę parduoti taip brangiai, kaip tik 
užsigeidžia, ir niekas jam negalėtų prieštarauti. 241 Žiūrė- 
kime į tokius, leiskime jiems lupikauti, kamuoti ir šykštė- 
ti, 242 bet kliaukimės Dievu (kuris ir taip savo padarys), 
kad Jis, jei tu ilgai lupikavai ir šlaveisi pinigus, į tai atitar- 
tų tokiu palaiminimu, jog pražūtų tavo grūdai dirvoje, tavo 
alus rūsyje, tavo galvijai tvarte. Šitaip, už vieną auksiną 

apgavusiam arba nusukusiam, tau surūdys ir bus suėsta 
visa pinigų krūva, ir niekuomet jais nebepasidžiaugsi. 

243 Šitai matome ir savo akimis įsitikiname, kad kas- 
dien tai pildosi, kad joks pavogtas ir neteisėtu būdu įgytas 
turtas neklesti. Kiek daug tokių, kurie dieną naktį tempia 
ir velka į krūvą ir vis dėlto nepraturtėja nė vienu skatikų, 
ir net jei daug sukaupia, tai vis vien turi kęsti tiek daug 
vargo ir nelaimių, kad negali tuo turtu su džiaugsmu pasi- 
mėgauti ar palikti savo vaikams. 244 Bet kadangi niekas į 
tai nekreipia dėmesio, ir mes einame savo keliu, tarsi mums 
tai visai nerūpėtų, Dievas turi užklupti mus kitaip ir pa- 
mokyti dorovingumo, pasiųsdamas mūsų šaliai vieną po 
kitos bausmes arba užprašydamas į svečius krūvą samdo- 
mų kareivių, per valandą mums ištuštinančių skrynias bei 
kapšus ir nesiliaujančių tol, kol dar turime bent vieną ska- 
tiką, maža to, atsidėkojimui sudeginančių ir nusiaubiančių 
namus bei ūkį, išniekinančių žmoną bei vaikus ir juos nu- 
žudančių. 

245 Ir, trumpai tariant, jei tu daug vagi, tai būk tikras, 
kad iš tavęs antra tiek bus pavogta, o kas smurtaudamas 
ir teisybę paniekindamas plėšia ir turtėja, tas turės pakęsti 
kitą, padarysiantį jam tą pat. Mat tokį meną Dievas išma- 
no meistriškai; kadangi vienas apiplėšia ir apvagia kitą, Jis 
vieną vagį baudžia kitu; antraip iš kur reikėtų paimti tiek 
kartuvių ir virvių, kad nepritrūktų? 

246 Tad tas, kas nori leisti Jam prabilti, dabar težino, 
kad tai Dievo įsakymas, ir jis neturi būti laikomas pokštu. 
Mat, nors tu mus niekini, apgaudinėji, apvaginėji ir apiplė- 
šinėji, mes tai dar nukęsime ir ištversime tavo puikybę, 
iškęsime ir pagal „Tėve mūsų“ atleisime bei pasigailėsime, 
nes žinome, kad dievobaimingieji ir taip visko turi pakan- 
kamai, o tu sau kenki labiau, negu kitam. 

247 Bet pasisaugok, kai į tavo namus ateina gerasis 
varguolis (kurių dabar daug), turintis gyventi ir maitintis 
iš rankos į burną, o tu elgiesi taip, lyg kiekvienas gyventų 
iš tavo malonės, lupi tris kailius ir grandai iki kaulų, maža 
to, pasipūtęs ir išdidus atstumi tą, kuriam turėtumei duoti 
ir dovanoti, tad jis eina šalin, nelaimingas ir prislėgtas, ir 
kadarigi niekam negali pasiskųsti, rėkia ir šaukiasi dan- 
gaus — štai šito pasisaugok (kartoju), kaip paties velnio. 
Mat šios dejonės ir šauksmas neleis juokauti, atneš padari- 
nių, kurie tau ir visam pasauliui bus per sunkūs. Juk jos 
pasieks tą, kuris išklausys vargšes liūdinčias širdis ir nepa- 
liks jų neatkeršijęs. Tačiau jei tu tai niekini ir priešingauji, 
tai pamatysi, ką sau užsikrovei; o jei tau šitai pavyks ir 
gerai seksis, tai galėsi Dievą ir mane prieš visą pasaulį 
išvadinti melagiais. 

248 Mes jau pakankamai davėme griežtų pastabų, per- 
spėjome ir draudėme; kas nenori į tai kreipti dėmesio ar 
tuo tikėti, tas tegul eina savo keliu, kol pats įgis patirties. 
Bet jaunimui reikia įkalti į galvą, kad jis pasisaugotų ir 
nesektų paskui seną, nesutramdomą minią, bet nuolat Dievo 
įsakymą prisimintų, idant jo neužkluptų Dievo rūstybė ir 
bausmė. 249 Mums nepridera nieko daugiau, tik sakyti ir 
barti Dievo žodžiu; bet idant ši vieša savivalė būtų suval- 
dyta, reikalingi kunigaikščiai bei vyresnybė, patys turintys 
įžvalgumo bei drąsos tvarką padaryti ir ją palaikyti visuose 
sandėriuose bei prekyboje, idant varguoliai nebūtų slegia- 
mi bei engiami, ir jiems patiems nereikėtų apsisunkinti 
svetimomis nuodėmėmis. 

250 Tiek tebus pakankamai pasakyta, ką reiškia vogti, 
idant nebūtų suprantama per siaurai, bet būtų išplėsta 
tiek plačiai, kiek mes turime reikalų su artimu. O sutrau- 
kus trumpai, kaip ir ankstesnius įsakymus, šis įsakymas 

pirmiausia draudžia skriausti artimą ir elgtis su juo netei- 
singai (kad ir kokiais būdais būtų sumanyta mažinti jo 
turtą bei gėrybes, kenkti ir neteisėtai atimti), taip pat ne- 
galima nei tokią neteisybę leisti, nei jai pritarti, bet reikia 
saugoti nuo jos ir jai pastoti kelią; 251 antra vertus, mums 
įsakyta artimo turtą didinti ir gerinti, o jei artimas kenčia 
vargą, tai padėti, paremti, paskolinti, nesvarbu, draugas ar 
priešas jis būtų. 

252 Tad kas ieško ir trokšta gerų darbų, tas ras čia 
daugiau negu pakankamai tokių, kurie Dievui tikrai malo- 
nūs ir patrauklūs, be to, apdovanoti ir apipilti nuostabiu 
palaiminimu, tad mums bus gausiai atlyginta už tai, ką sa- 
vo artimo labui iš draugiškumo padarome. Taip moko ir 
karalius Saliamonas Patarlių knygos 19 skyriuje“: „Kas dos- 
nus vargšui, tas skolina Viešpačiui; jis atmokės jam už gerą 
darbą“. 253 Štai tu turi turtingą Viešpatį, kurio tau tikrai 
pakanka, ir jis neleis, kad tau ko nors trūktų ir stigtų; taip 
tu galėsi džiugia sąžine mėgautis šimteriopai daugiau, negu 
sukaupęs turtą per neištikimybę ir neteisybę. Kas nemėgsta 
palaimos, tas ras pakankamai pykčio ir nelaimių. 


Aštuntas įsakymas 


254 Neliudyk melagingai prieš savo artimą. 

255 Be savo kūno, sutuoktinio ir laikinųjų turtų, mes 
turime dar vieną lobį, būtent garbę ir gerą vardą, be kurių 
negalime išsiversti. Mat tarp žmonių negalima gyventi vie- 
šoje gėdoje, kiekvieno paniekintam. 256 Todėl Dievas nesie- 
kia atimti arba sumenkinti artimo reputaciją, garbę ir ne- 
priekaištingumą nei jo turtą arba pinigus, kad kiekvienas 
išlaikytų garbę prieš savo žmoną, vaikus, samdinius ir kai- 
mynus. 257 Ir paprasčiausia šio įsakymo reikšmė, kaip by- 
loja žodžiai „Neliudysi melagingai prieš savo artimą“, pir- 

miausia siejama su viešu teismu, kuriame, spaudžiamas 
klaidingų parodymų, apkaltinamas vargšas nekaltas žmo- 
gus, idant būtų nubaustas fizine bausme, atimtas jo turtas 
arba nukentėtų garbė. 

258 Dabar atrodo, kad tai mus menkai liečia, bet pas 
žydus tai buvo tiesiog puikus, įprastas dalykas. Mat šią 
tautą valdė išmoninga, tvarkinga valdžia, o kur tokia val- 
džia, ten ši nuodėmė neišvengiama. Priežastis štai kokia: 
kur sėdi teisėjas, burmistras, kunigaikštis ar kita vyresny- 
bė, ten viskas visuomet klostysis, kaip įprasta šiame pa- 
saulyje; nieko nenorima įžeisti, tad veidmainiaujama ir kal- 
bama, atsižvelgiant į palankumą, pinigus, lūkesčius ar drau- 
gystę; tuo tarpu vargšas žmogus savo bylą pralaimi, lieka 
neteisus ir turi kęsti bausmę. O bendra bėda pasaulyje ta, 
kad teisme retai sėdi teisingi žmonės. 

259 Juk pirmiausia tik dievobaimingas vyras gali būti 
teisėjas; ir ne tik dievobaimingas, bet ir išmintingas, kuk- 
lus, taipgi net narsus ir ryžtingas; lygiai taip ir liudytojas 
turi būti ryžtingas, bet pirmiausia dievobaimingas vyras. 
Mat tas, kuris privalo visus reikalus teisingai teisti ir pa- 
skelbti nuosprendį, dažnai supykdys gerus draugus, svai- 
nius, kaimynus, turtuolius ir galinguosius, galinčius jam 
daug patarnauti arba pakenkti; todėl jis turi būti visiškai 
aklas, užsidengęs akis ir užsikimšęs ausis, nieko nematyti 
ir negirdėti, tik tiesiai prieš save, kas jį kaip teisėją liečia, 
ir pagal tai priimti sprendimą. 

260 Todėl šis įsakymas pirmiausia nukreiptas į tai, kad 
kiekvienas padėtų savo artimui rasti teisybę ir ne kliudytų 
jai ar iškraipytų ją, o siektų ir nepamestų jos iš akių, ne- 
svarbu, kas jis būtų - teisėjas ar liudytojas, ir nesvarbu, ką 
toji tiesa liestų. 261 Tad ypač mūsų ponams teisininkams 
šiuo įsakymu numatytas tikslas, kad jie stengtųsi tinkamai 

ir teisingai spręsti bylas; kas teisybė, kad teisybe ir liktų, 
kad jie jos neiškraipytų, nenuslėptų ar nenutylėtų dėl pini- 
gų, turto, garbės ar valdžios įtakos. Tai viena šio įsakymo 
dalis 17 paprasčiausia jo prasmė; ji liečia visa, kas vyksta 
teisme. 

262 Toliau jis apima daug daugiau, perkeltas į bažnyti- 
nį teismą arba valdžią; čia būna taip, kad kiekvienas prieš 
savo artimą liudija melagingai. Mat kur pamokslininkai ir 
krikščionys dievobaimingi, ten aple juos pasaulis sprendžia 
taip, kad jie vadinami eretikais, atskalūnais, net maištada- 
riais ir baisiais piktadariais. Negana to, Dievo žodis verčia- 
mas gėdingiausiu ir užgauliausiu būdu leistis persekioja- 
mas, koneveikiamas, neigiamas, iškraipomas ir neteisingai 
vartojamas bei aiškinamas. Bet tebus, kaip buvę; juk aklo 
pasaulio ypatybė ir yra ta, kad jis smerkia ir persekioja 
tiesą bei Dievo vaikus ir vis dėlto nelaiko to nuodėme. 

263 Trečias dalykas, liečiantis mus visus, yra tai, kad 
šiuo įsakymu draudžiamos visos liežuvio nuodėmės, kurio- 
mis galima pakenkti artimui arba jį įskaudinti. Mat „liudy- 
ti melagingai“ yra ne kas kita, kaip lūpų darbas. Visa, kas 
lūpų veiksmais padaroma prieš artimą, Dievas nori uždraus- 
ti, ar tai būtų netikri pamokslininkai su savo mokymu ir 
piktžodžiavimu, ar netikri teisėjai ir liudytojai su savo 
nuosprendžiu, ar šiaip kas už teismo sienų su melu 1r ne- 
doromis kalbomis. 264 Čionai ypač priskirtina bjauri, gė- 
dinga yda — apkalbėti arba šmeižti, kuriai mus gundo vel- 
nias; apie tai būtų galima ilgai kalbėti. Mat tai visuotinė ir 
pavojinga liga, kad kiekvienas apie savo artimą mieliau 
blogo, negu gero žodžio klausosi, ir nors mes patys tokie 
pikti, jog negalime pakęsti, kad apie mus kas negerai atsi- 
lieptų, o kiekvienas norėtų, kad visas pasaulis jį tik liaup- 
sintų, negalime klausytis, kaip giriami kiti. 

265 Kad išvengtume tokio blogo įpročio, turime įsidė- 
mėti, jog niekam neleidžiama viešai smerkti ir peikti savo 
artimą, net matant ji nusidedantį, nebent jam būtų liepta 
teisti 17 bausti. 266 Mat didelis skirtumas tarp „nuodėmę 
teisti“ ir „nuodėmę žinoti“. Žinoti ją gali, bet teisti jos 
neprivalai. Aš galiu matyti Ir žinoti, kad mano artimas 
nusideda, bet kitiems apie tai pasakoti man neliepta. Jei 
aš įsikišuų, teisiu ir darau išvadą, tai įpuolų į nuodėmę, 
didesnę už aną. Bet jei tu vis dėlto žinai, tai daryk ne 
kitaip, o palaidok visa tai savyje ir užkask, kol tau nebus 
įsakyta būti teisėju ir bausti pagal tarnybos pareigas. 

267 Šmeižikais vadinami nesustojantys ties nuodėmės 
žinojimu, bet einantys toliau ir užbėgantys teismui už akių, 
ir jei bent šiek tiek žinantys apie kitą, tai paskleidžiantys 
tai po visus kampus ir trinantys rankas, galėdami kito 
purvą pamaišyti, kaip kiaulės, besivartančios mėšle ir jį 
knisančios. 268 Tai ne kas kita, kaip kištis į Dievo teismą 
ir reikalus, spręsti ir bausti pačiu griežčiausiu nuospren- 
džiu. Mat joks teisėjas negali nubausti labiau ir nueiti to- 
liau, kaip pasakyti: „Šis yra vagis, žudikas, išdavikas ir t. 
t.“ Todėl kas drįsta taip kalbėti apie artimą, tas imasi tiek 
pat, kaip imperatorius ir visa vyresnybė. Mat nors 17 nę- 
naudoji kardo, tu panaudoji savo nuodingą liežuvį artimo 
gėdai ir žalai. 

269 Todėl Dievas nori užginti, kad niekas kito blogai 
neapkalbėtų, net jei tas kaltas, o šis gerai tai žino; juo 
labiau, jei jis to nežino ir tik Iš nuogirdų patyrė. 270 Tu 
sakysi: „Argi neturiu pasakyti, jei tai tiesa?“ Atsakymas: 
„Kodėl to nepasakai tikriems teisėjams?“ — „Na, aš negaliu 
to viešai paliudyti; dar gausiu į ausį ir būsiu išvarytas 
lauk“. Ei, mielasis, ar jauti, kuo tai kvepia? Jei nedrįsti 
stoti prieš paskirtus asmenis ir atsakyti, tai užsičiaupk; 


70 


AŠTUNTAS ĮSAKYMAS 


bet jei žinai, tai žinok sau, o ne kitam; juk jei paskleidi, 
nors tai ir būtų tiesa, tai vis vien atrodai kaip melagis, nes 
negali to kaip tiesos patvirtinti, be to, elgiesi lyg piktada- 
rys. Juk iš nieko nevalia atimti garbę 17 gerą vardą, nebent 
jie anksčiau būtų viešai iš jo atimti. 

271 Taigi melagingas liudijimas reiškia visa, ko negali- 
ma deramai įrodyti. 272 Todėl to, kas nėra akivaizdu iš 
pakankamų įrodymų, niekas neturi viešai skelbti ar skleisti 
kaip tiesos, ir apskritai, kas slaptoje, tai slaptoje ir reikia 
palikti ar bent jau slapta barti, kaip dar išgirsime. 278 To- 
dėl jei sutiksi tokį netikėlį, kuris kitą šmeiš ir juodins, tai 
pasakyk jam šitai tiesiai į akis, idant jis paraustų iš gėdos; 
tada liežuvį už dantų laikys vienas kitas, šiaip vargšą žmo- 
gų taip apraizgantis apkalbomis, kad šis sunkiai iš jų išsi- 
vaduoja. Mat garbę ir gerą vardą galima greitai prarasti, 
bet negreitai susigrąžinti. 

274 Taigi matai, kad, vienu žodžiu, apie artimą blogai 
kalbėti draudžiama, bet išimtis yra pasaulietinė vyresnybė, 
pamokslininkai, tėvas ir motina, idant šis įsakymas būtų 
suprantamas taip, jog blogis vis dėlto neliks nenubaustas. 
Čia kaip penktame įsakyme, kuriame pasakyta, kad niekas 
neturi daryti žalos kūnui, išskyrus budelį, dėl savo tarny- 
bos nedarantį artimui nieko gero, tik žalą ir piktybę, betgi 
nenusidedantį Dievo įsakymui, nes šią tarnybą Dievas įstei- 
gė dėl savęs; juk bausmę Jis paliko savo valiai, kaip ir 
perspėjama pirmame įsakyme; taigi niekas, remdamasis tik 
savimi pačiu, negali kito teisti nei pasmerkti, tačiau jei to 
nepadaro tie, kuriems tai pavesta, jie nusideda ne mažiau, 
negu tas, kuris tai daro remdamasis savimi, o ne dėl tar- 
nybos. Mat čia būtinumas reikalauja kalbėti apie blogį, pa- 
reikšti kaltinimą, apklausti ir liudyti, 275 ir tokiu atveju 
sekasi ne kitaip, kaip pas gydytoją, kuris kartais žmogui, 

kurį nori išgydyti, turi apžiūrėti ir pačiupinėti slaptas vie- 
tas. Taipgi 17 vyresnybė, tėvas ir motina, net broliai ir 
seserys bei šiaip geri draugai privalo vienas kito atžvilgiu 
bausti blogi, kai tai būtina ir naudinga. 

276 O teisingai būtų daroma, jei būtų laikomasi Evan- 
gelijos pagal Matą 18 skyriaus“, kuriame Kristus sako: 
„Jei tavo brolis tau nusikalstų, eik ir bark jį prie keturių 
akių“. Čia tu gauni vertingą, puikų pamokymą, kaip tei- 
singai valdyti liežuvį, jį būtina įsidėmėti, idant išvengus 
bjauraus piktnaudžiavimo. Pagal tai ir elkis, tuoj pat neap- 
kalbėdamas ir neskleisdamas gandų apie savo artimą tarp 
žmonių, bet slapta jį įspėdamas, idant pasitaisytų. Taip pat 
elkis, jei kitas tau ims pasakoti, ką tas ar anas padarė; 
pamokyk ir jį, kad eitų ir su kaltininku pats išsiaiškintų, 
jei jis tai matė; jei ne, tai geriau tegu patyli. 

277 Šito tu irgi gali pasimokyti iš kasdienio ūkio valdy- 
mo. Štai kaip šeimininkas elgiasi namie: jei mato, kad tar- 
nas nedaro, ką turi daryti, tai pats jam pasako. Bet jei 
būtų toks kvailas, paliktų tarną namie ir išeitų į gatvę 
skųstis kaimynams, tai jam tikrai tektų išgirsti: „Kvaily, o 
mums kas? Kodėl pats jam nepasakai?“ 278 Matai, tikrai 
broliškai būtų pasielgta, kad ir blogis būtų pašalintas, ir 
tavo artimo garbė nenukentėtų. Ir Kristus sako šioje vieto- 
je*: „Jeigu jis paklausys, tu laimėjai savo brolį“. Tuo tu 
padarei didžiai šaunų darbą; negi manai, kad tai menkas 
dalykas - laimėti brolį? Surink į krūvą visus vienuolius ir 
šventuosius ordinus ir leisk jiems pasirodyti su visais dar- 
bais; ar galės pasigirti laimėję brolį? 

279 Toliau Kristus moko“: „O jei nepaklausytų, pasi- 
imk su savimi dar vieną ar du, kad visa byla remtųsi dvie- 
jų ar trijų liudytojų parodymais“, taigi kiekvieną kartą rei- 
kia aiškintis su tuo, kurį tai liečia, ir neapkalbinėti, jam to 

nežinant. 280 O jei tai nepadeda, paskelbk viešai bendruo- 
menės, pasaulietinio arba bažnytinio teismo akivaizdoje. 
Mat čia tu ne vienas, o kartu su liudytojais, galinčiais pa- 
dėti atskleisti kaltininką; teisėjas galės tuo pasiremti, pa- 
skelbti nuosprendį ir paskirti bausmę. Tokiu būdu galima 
tvarkingai 1r teisėtai pasiekti, kad nuo blogio būtų apsigin- 
ta arba kad jis būtų atitaisytas; 281 antraip jei apie kitą 
skalambysi po visus kampus ir su purvais maišysi, nė vie- 
nas nepasitaisys, o paskui, prireikus už kalbas atsakyti ir 
paliudyti, ginsis nieko nesakęs. 282 Todėl tokiems ilgaliežu- 
viams taip ir reikia, kad jų noras šmeižti būtų atmuštas ir 
išvarytas, idant ir kiti iš to pasimokytų. 283 Jei taip dary- 
tum savo artimui, linkėdamas gero ar iš meilės tiesai, tai 
nesėlintum slapta ir nebijotum dienos ir šviesos. 

284 Visa tai pasakyta apie slaptas nuodėmes. Bet jei 
nuodėmė visiškai vieša, kad apie tai ir teisėjas, ir visi gerai 
žino, tai gali kaltininko vengti, pats nenusidėdamas, ir leisti 
jam eiti savo keliu, kaip tokiam, kuris pats sau gėdą už- 
traukė, bet gali ir viešai apie jį liudyti. Mat kas akivaizdu 
kaip dieną, negali būti nei šmeižtas, nei klaidingas teisimas 
ar liudijimas, kaip antai kad dabar smerkiame popiežių su 
jo mokymu, viešai pateiktu knygose ir paskleistų visame 
pasaulyje. Mat kai nuodėmė vieša, turi vykti ir teisėtas 
viešas teismas, kad kiekvienas mokėtų nuo to apsisaugoti. 

285 Taigi dabar jau turime pagrindinę ir bendrą šio 
įsakymo prasmę, kad niekas neturi savo artimui, draugui 
ar priešui kenkti liežuviu nei blogai apie jį kalbėti, nesvar- 
bu, ar tai būtų tiesa, ar melas, jei tai daroma ne dėl [virše- 
nybės] įsakymo arba reikalo pataisymo; bet privalai savo 
liežuvį panaudoti ir leisti tarnauti, kad apie kiekvieną kal- 
bėtum geriausiais žodžiais, pridengtum artimo nuodėmes 
ir trūkumus, atleistum ir savo garbe juos pagražintum ir 

papuoštum. 286 Tam pagrindo dažniausiai duoda tai, ką 
Evangelijoje sako Kristus“?, norėdamas sujungti visus įsa- 
kymus apie artimą: „Visa, ko norite, kad jums darytų žmo- 
nės, ir jūs patys jiems darykite“. 

287 To moko ir prigimtis mūsų pačių kūno pavyzdžiu, 
kaip sako šv. Paulius Pirmo laiško korintiečiams 12 skyriu- 
je?!: „Tariamai silpnesni kūno nariai yra kur kas reikalin- 
gesni. Tuos kūno narius, kuriuos laikome mažiau garbin- 
gais, mes apsupame ypatinga pagarba, ir mūsų gėdinges- 
nieji nariai gaubiami didesnio padorumo“. Veido, akių, no- 
sies ir burnos niekas nedengia, nes jiems to nereikia, jie 
patys 1š savęs yra padoriausi nariai, kuriuos turime; tačiau 
nepadoriausi, kurių gėdijamės, labai rūpestingai uždengia- 
mi; čia rankos, akys ir visas kūnas turi padėti uždengti ir 
paslėpti. 288 Taip ir mes visi tarpusavyje tai, kas mūsų 
artimo savastyje negarbinga 17 netobula, turime puošti ir 
visa kuo, kiek įstengiame, tarnauti jo garbei, padėti ir būti 
naudingi; ir priešingai, neprileisti to, kas gali jam užtrauk- 
ti nešlovę. 289 Dorybė ypač kilni ir graži, jei kas visa, ką 
girdi kalbant apie artimą (jei tai nėra viešas blogis), gali 
gražiai paaiškinti ir geriausiu būdu išaiškinti kitiems ar 
bent jau pateisinti, priešingai negu nuodingi liežuviai, stro- 
piai besistengiantys ką nors savo artimo asmenyje pamaty- 
ti ar suuosti, ir tada kuo blogiau pateikti ir iškraipyti, kaip 
dabar nutinka ypač Dievo žodžiui ir jo skelbėjams. 

290 Taigi šiame įsakyme sudėta ypač daug gerų darbų, 
itin malonių Dievui ir nešančių gausiai trykštančio gėrio 
bei palaimos, jei tik juos norėtų atpažinti aklas pasaulis ir 
netikri šventieji. 291 Mat visame žmoguje nėra nieko, kas 
galėtų dvasiniuose ir pasaulietiniuose dalykuose labiau ir 
plačiau kurti gėrį ar pakenkti, negu liežuvis, kuris vis dėl- 
to yra mažiausias ir silpniausias narys. 

Devintas ir dešimtas įsakymas 


292 Negeisk savo artimo namų. Negeisk savo artimo 
žmonos, tarno, tarnaitės, gyvulio ar bet ko, kas jam pri- 
klauso. 

293 Šiedu įsakymai iš esmės duoti pirmučiausia žydams, 
nors iš dalies jie liečia ir mus. Žydai juos aiškina ne ne- 
skaistybės ar vagystės požiūriu, kadangi tai jau pakanka- 
mai uždrausta ankstesniuose įsakymuose; taip pat jie ma- 
nė laikąsi visų anų priesakų išorišku darbų atlikimu arba 
neatlikimu. Todėl Dievas pridūrė šiuodu įsakymus, kad nuo- 
dėme būtų laikoma ir draudžiama taip pat geisti artimo 
žmonos ar turto arba kaip nors į juos kėsintis. 294 Ir šitaip 
buvo pirmiausia dėl to, kad pagal žydų tvarką tarnai ir 
tarnaitės nebuvo taip, kaip dabar, laisvi, idant tarnautų 
dėl atlyginimo, kiek patys norės, bet buvo savo pono nuo- 
savybė pagal kūną ir tai, ką turėjo, visai kaip galvijai ar 
kitas turtas; 295 taip pat kiekvienas turėjo teisę savo žmo- 
ną viešai atleisti ištuokos raštu ir paimti kitą. Čia jie turė- 
jo sergėtis vienas kito, kad kas nors, užsigeidęs kito žmo- 
nos, nesusigalvotų dingsties ir savo žmonos atsikratyti, ir 
kitą su žmona išskirti, idant paskui teisėtai sau ją pasiimti 
galėtų. Tai jiems nebuvo nei nuodėmė, nei gėda, lygiai kaip 
dabar elgiamasi su samdiniais, ponui atleidžiant savo tar- 
ną arba tarnaitę, arba šiaip siekiant juos vienam iš kito 
pasisavinti. 

296 Todėl, sakau, šiuos įsakymus jie ir aiškino taip, 
kaip teisinga (nors šie įsakymai siekia šiek tiek toliau ir 
aukščiau), kad niekas neketintų ir nesiryžtų pasisavinti 
kito nuosavybės, kaip antai žmonos, samdinių, namo ir 
trobesių, žemės, pievų, galvijų, net remdamasis įtikinama 
dingstimi ar sumaniai prasimanydamas, bet vis dėlto arti- 

mo nenaudai. Mat anksčiau, septintame įsakyme, uždraus- 
ta pasisavinti svetimą turtą arba nuo artimo nuslėpti ką 
nors, į ką negali turėti jokios teisės. Tačiau šiame įsakyme 
užginta iš artimo ką nors pavilioti, nors to galima lygiai 
taip pasiekti, neprarandant garbės pasaulio akyse, kad nie- 
kas neišdrįs tavęs nei kaltinti, nei smerkti, tarsi tai būtum 
įgijęs neteisėtai. 

297 Juk taip jau sukurta prigimtis, kad niekas nelinki 
kitam tiek, kiek linki sau, ir kiekvienas, kiek tik gali, visuo- 
met savinasi sau, o kitas tegu sukasi, kaip išmano. 298 Ir 
tokie būdami mes dar norime atrodyti dorybingi, kuo pui- 
kiausiai mokame save dailinti ir slėpti savo apgavystę, ieš- 
kome ir prasimanome tokių suktų gudrybių ir klastingų 
būdų (kokių dabar kasdien sėkmingai prasimanoma), lyg 
jie kiltų iš įstatymo, drįstame įžūliai tuo remtis ir nepasi- 
duoti ir norime tai vadinti ne niekšybe, o protingumu ir 
apdairumu! 299 Taip daryti padeda ir teisininkai bei teismo 
atstovai, įstatymą taip pakreipiantys ir ištempiantys, kaip 
reikalinga bylai, žodžius kraipantys ir parenkantys, neatsi- 
žvelgiant į teisingumą ir artimo poreikius. Ir, trumpai ta- 
riant, kas tokiuose dalykuose apsukriausias ir sumaniau- 
sias, tam įstatymas padeda labiausiai, kaip ir jų patarlė 
sako: Vigilantibus jura subveniunt??, 

300 Todėl šis paskutinis įsakymas skirtas ne tiems, ku- 
rie pasaulio akyse yra pikti nenaudėliai, o kaip tik didžiau- 
siems teisuoliams, kurie nori būti šlovinami, vadinami do- 
rais ir teisingais žmonėmis kaip ankstesniems įsakymams 
niekuo nenusikaltę; tokie pirmiausia norėjo būti žydai ir 
dar daug didelių bajorų, ponų bei kunigaikščių. Mat visi 
kiti eiliniai žmonės priklauso daug žemesnei pakopai, sep- 
tintam įsakymui, nes mažai suka galvą, kaip jiems garbin- 
gai ir teisėtai pelnyti savo labą. 

301 Taip dažniausiai nutinka ginčuose, kurie sprendžia- 
mi teisme, idant su jo pagalba iš artimo būtų kas nors 
atimta ir paveržta. Kaip antai (idant pateiktume pavyzdį) 
ginčijamasi ir bylinėjamasi dėl didelio palikimo, nekilnoja- 
mojo turto ir t. t., tokiu atveju panaudojant ir pasitelkiant 
i pagalbą visa, kas tik gali atrodyti teisėta, taip priden- 
giant ir išdailinant, kad teisė būtų jo pusėje, ir tokiu būdu 
jis pasilaiko sau turtą, kad niekas negali jam nei skundo, 
nei pretenzijų pareikšti. 302 Taipgi jei kas užsigeidžia pi- 
lies, miesto, grafystės ar šiaip ko nors stambaus ir užsiima 
papirkinėjimu per draugus ir kaip tik gali, kad iš kito nuo- 
savybė būtų atimta ir jam priteista, negana to, dar ir raštu 
su antspaudais patvirtinta, kad atrodytų įgyta dorai ir pa- 
gal kunigaikščių teisę. 

303 Tas pat ir įprastinėse prekybos sutartyse. Čia vie- 
nas apsuka klastingai kitą, kad šis tik išsižioja, arba už- 
klumpa ir apgauna jį reikale, iš kurio tikisi sau naudos ir 
pelno, nors anas galbūt dėl vargų arba skolų negali sandė- 
rio laikytis nei be nuostolio reikalą tvarkyti, idant šis pusę 
ar daugiau gautų dykai, ir šitai turi būti laikoma ne netei- 
sėtai atimta ar nusavinta, bet sąžiningai nusipirkta. Taip 
sakant: „Kas pirmesnis, tas geresnis“, ir „Kiekvienas te- 
paiso savo naudos“, o kitas tegauna, ką sugeba. 304 Ir kas 
būtų toks protingas, kad įstengtų įsivaizduoti visa, ką gali- 
ma pasisavinti tokia nekalta dingstimi! Pasaulis to nelaiko 
neteisybe ir nenori matyti, kad šitaip artimas skriaudžia- 
mas ir turi atiduoti tai, be ko negali apsieiti, nepatirdamas 
nuostolio, nes nerasi tokio, kuris norėtų, kad jam tai būtų 
daroma; iš to gerai galima pajusti, kad toks elgimasis ir 
dingstis yra neteisingi. 

305 Lygiai taip senovėje būdavo ir dėl moterų; jie žino- 
jo tokių gudrybių, kad jei vienam patiko kita, tai jis pats 

arba per kitus (juk buvo galima sugalvoti įvairių priemo- 
nių ir būdų) padarydavo taip, kad jos vyras nebenorėdavo 
jos arba ji imdavo jo kratytis ir elgdavosi taip, kad šis 
turėdavo jos atsisakyti ir perleisti anam. Tokie dalykai, be 
abejo, buvo smarkiai paplitę valdant Įstatymui, kaip ir 
Evangelijoje pagal Matą“ skaitome apie karalių Erodą, ve- 
dusį savo brolio žmoną, šiam dar gyvam esant, ir juk norė- 
jusį būti laikomam gerbiamu, dievobaimingu, kaip ir Evan- 
gelijoje pagal Morkų“* apie tai liudijama. 306 Bet tokio pa- 
vyzdžio, tikiuosi, tarp mūsų nepasitaikys, nes Naujajame 
Testamente sutuoktiniams draudžiama skirtis“?, nebent at- 
sitiktų taip, kad vienas iš kito vikriai nuviliotų turtingą 
nuotaką. Tačiau pas mus neretai pasitaiko, kad vienas iš 
kito atmuša tarną ar tarnaitę ir paveržia arba šiaip gra- 
žiais žodžiais nuvilioja. 

307 Kad ir kaip visa tai vyktų, mes privalome žinoti, 
jog Dievas nenori, kad tu atimtum iš artimo ką nors, kas 
jam priklauso, idant artimas to nebeturėtų, o tu patenkin- 
tum savo godumą, nors ir galėtum tai pasilaikyti, nepra- 
rasdamas garbės pasaulio akyse, nes tai slaptas, klastingas 
blogis, anot posakio, po skrybėle įvykęs, kad nieko nebūtų 
matyti. Ir nors tu elgtumeis taip, tarsi niekam nebūtum 
padaręs skriaudos, vis dėlto įskaudinai savo artimą, ir nors 
tai nevadinama vagyste ar apgavyste, bet vis dėlto trokšta 
artimo turto, jo siekta ir išviliota prieš jo valią, ir nenorėta 
jam palikti to, kuo Dievas jį apdovanojo. 308 Ir nors teisė- 
jas ir kiekvienas privalo tau tai leisti, Dievas tau to neleis, 
nes jis gerai mato piktą širdį ir pasaulio klastą, kuri, užlei- 
dus jai vietos per pirštą, pasiims sulig alkūne, ir net prasi- 
dės viešas neteisingumas ir smurtas. 

309 Taigi palikime šiems įsakymams iprastinę prasmę, 
kad pirmiausia liepiama negeisti artimui žalos, taipgi ne- 

bendrininkauti žaloje ir neduoti jai pagrindo, bet nepavy- 
dėti jam ir palikti, ką jis turi, be to, puoselėti ir tausoti 
visa, kas būtų jo labui ir naudai, kaip 17 mes nerėtume, 
kad mums taip būtų daroma, 310 tad jie [įsakymai] nu- 
kreipti ypač prieš pavydą ir bjaurų gobšumą, idant Dievas 
išrautų šaknį ir pašalintų iš kelio priežastį, nuo kurių vis- 
kas prasideda ir per kurias kenkiama artimui, todėl Jis 
aiškiai įsako tai žodžiais: „Negeisi ir t. t.“ Juk Jis pirmiau- 
sia nori matyti tyrą širdį, nors kol čia gyvename, mes ne- 
galime to pasiekti, taigi šis įsakymas toks pat, kaip ir visi 
kiti; jis nuolat mus kaltina ir parodo, koks mūsų teisumas 
Dievo akivaizdoje. 


Dešimties įsakymų pabaiga 


311 Taigi turime dešimt įsakymų, rinktinę dieviškojo 
mokymo dalį, nusakančią, ką turime daryti, kad visas mū- 
sų gyvenimas būtų malonus Dievui, taip pat tikrąjį šaltinį 
ir upelį, iš kurio turi trykšti ir į kurį turi sutekėti visa, kas 
privalo būti geri darbai, tad prasilenkus su dešimt įsaky- 
mų nė vienas darbas, nė viena esybė negali būti geri ir 
malonūs Dievui, kad ir kokie dideli ir vertingi pasaulio 
akyse jie būtų. 312 Pažiūrėkime, kuo mūsų didieji šventieji 
gali pasigirti iš savo dvasinių ordinų ir didelių, sunkių dar- 
bų, kuriuos susigalvojo ir kurių pridarė, o šiuos apleido, 
lyg jie būtų pernelyg menki ar visi jau seniai atlikti. 

313 Bent jau aš taip manau, kad darbo turėsi iki kaklo, 
idant galėtum laikytis vien šių dalykų: švelnumo, kantry- 
bės ir meilės priešams, skaistumo, geradarystės ir t. t., ir 
to, ką šie dalykai sukelia. Bet tokie darbai menkai vertina- 
mi ir nespindi pasaulio akyse, nes jie nėra ypatingi ir išsi- 
skiriantys, susiję su kokiu ypatingu laiku, vietove, būdu ir 

elgesiu, tai įprastiniai, kasdieniai namų darbai, kuriuos kai- 
mynas gali atlikti kaimynui; todėl jie ir negerbiami. 

314 O anie, didieji šventieji, verčia išpūsti akis ir įtempti 
ausis, be to, patys sau padeda dideliu prabangumu, didelė- 
mis išlaidomis 17 puikiais statiniais ir išpuošia juos taip, 
kad viskas spindi ir švyti; čia smilkoma, giedama ir skam- 
binama, degamos žvakės ir šviesos, kad šalia šių darbų 
nebūtų galima nei matyti, nei girdėti jokių kitų. Mat jei 
kunigas auksiniu Mišių apdaru stovi arba pasaulietis visą 
dieną bažnyčioje klūpo ant kelių, tai vadinama brangiausiu 
darbu, kurį vis negana šlovinti. Bet kad neturtinga mer- 
nieko nereiškia; ko gi šiaip ieškotų vienuoliai ir vienuolės 
savo vienuolynuose? 

315 Bet žiūrėk, ar ne dėl nevilties šventieji su prakeik- 
tu įžūlumu drįsta manyti susiradę aukštesnį ir geresnį gy- 
venimą savo luome, negu moko dešimt įsakymų, nuduoda- 
mi (kaip sakyta), kad egzistuoja menkas gyvenimas eili- 
niam žmogui, o jų gyvenimas skirtas šventiesiems ir tobu- 
liesiems, 316 ir nemato apverktini, akli žmonės, kad joks 
žmogus negali tiek pasiekti, kad laikytųsi vieno iš dešimt 
įsakymų, kaip reikėtų laikytis, bet kad į pagalbą turi ateiti 
dar du dalykai - tikėjimo išpažinimas ir „Tėve mūsų“ (kaip 
dar išgirsime), idant su jų pagalba būtų galima to ieškoti 
ir melsti, ir nepaliaujamai tai gauti. Todėl jų gyrimasis 
reiškia tiek, kiek ir man save liaupsinant bei sakant: „Nors 
neturiu nė skatiko, kad galėčiau sumokėti, dešimt auksinų 
mokėti galiu sau leisti“. 

317 Tai sakau ir aiškinu dėl to, kad žmonės atsikratytų 
bjauraus piktnaudžiavimo, taip giliai įsišaknijusio bei kiek- 
vienam taip būdingo, ir įprastų bet kokiomis žemiškosio- 
mis aplinkybėmis žiūrėti tik į tai [dešimt Dievo isakymų| 

ir tuo rūpintis. Mat dar ilgai nebus pateikta nei mokslo, 
nei gyvenimo būdo, kurie prilygtų dešimt isakymų, nes šie 
tokie aukšti, kad niekas žmogaus jėgomis negali jų pasiekti, 
o kas juos pasiekia, tas dangiškas, angeliškas žmogus, toli 
pranokstantis visą pasaulio šventumą. 318 Tik pasiryžk juos 
vykdyti ir stropiai išbandyk save, panaudodamas visą galią 
ir jėgą, tada greičiausiai rasi tiek veiklos, kad nebeieškosi 
17 nebevertinsi jokių kitų darbų ir jokio kito šventumo. 

319 Tiek pakaks apie pirmą bendro krikščioniškojo mo- 
kymo dalį, kiek būtina mokymui ir įspėjimui; tačiau pabai- 
goje turime pakartoti tekstą, čionai priklausantį, kurį nag- 
rinėjome ir anksčiau, pirmame įsakyme, kad įsimintume, 
ko Dievas nori, kad būtų daroma, idant dešimt įsakymų 
būtų išmokta taikyti ir vykdyti: 

320 „Aš Viešpats, tavo Dievas, esu pavydulingas Die- 
vas, skiriantis bausmę vaikams už tėvų kaltę iki trečios ir 
ketvirtos kartos tų, kurie mane atmeta, bet rodantis ištiki- 
mą meilę iki tūkstantosios kartos tiems, kurie mane myli 
ir laikosi mano įsakymų.“?9 

321 Šis priedas, nors ir pridurtas (kaip jau girdėjome) 
prie pirmo įsakymo, vis dėlto skirtas visiems įsakymams, 
kadangi visi jie su juo susiję ir turi būti į jį nukreipti. 
Todėl sakiau, kad tai irgi reikia jaunimui parodyti ir įskie- 
pyti, idant jis to išmoktų ir galvoje laikytų, idant pamaty- 
tų, kas turi mus akinti ir versti šių dešimt įsakymų laiky- 
tis, ir tai reikia suprasti ne kitaip, kaip prie kiekvieno 
įsakymo pridurta atskirai, taigi tai visus juos persmelkia ir 
liečia. 

322 Tad (kaip jau pirma sakyta) šiuose žodžiuose su- 
traukti du dalykai: ir piktas grasinimas, ir draugingas 
pažadas mums įbauginti bei įspėti, bet ir patraukti bei 
sužavėti, idant Dievo žodis būtų priimamas kaip dieviškai 

rimtas ir didžiai gerbiamas, nes Jis pats pasako, kaip Jam 
tai svarbu ir kaip griežtai Jis norįs tai prižiūrėti; būtent 
kad ketina žiauriai ir baisiai bausti visus tuos, kurie Jo 
isakymus niekina ir pažeidžia, 323 ir, priešingai, kad gau- 
siai nori atlyginti, džiuginti ir apdovanoti visokeriopu gė- 
riu tuos, kurie juos labai gerbia ir noromis pagal juos el- 
giasi ir gyvena. Šitaip Jis nori pareikalauti, kad jie visi 
Įdarbai ir poelgiai] plauktų iš tokios širdies, kuri vien Die- 
vo bijotų ir tik į Ji žvelgtų ir iš tokios baimės atsisakytų 
visko, kas prieš Jo valią, idant Jo nesupykdytų, bet prie- 
šingai, tik Juo vienu pasikliautų ir Jo dėlei darytų tai, ko 
Jis nori, nes taip gera klausyti Jo kaip tėvo, 17 Jis mums 
siūlo visokeriopą malonę ir gėrį. 

324 Kaip tik tai ir yra pirmo ir svarbiausio įsakymo 
prasmė ir teisingas aiškinimas; iš jo turi plaukti ir kilti 
visi kiti, tad žodžiai: „Neturėsi kitų dievų“, paprastai ta- 
riant, reiškia ne ką kita, kaip tai, ko čia reikalaujama: „Tu 
turi manęs bijoti kaip savo vienintelio tikrojo Dievo, mane 
mylėti ir manimi pasitikėti“. Mat jei širdis Dievo atžvilgiu 
taip nusiteikusi, tai ji išpildys šį ir kitus įsakymus. Priešin- 
gai, kas bijos1 ir myli ką nors kitą danguje ir žemėje, tas 
nesilaikys nei šito, nei jokio kito įsakymo. 325 Užtat visa- 
me Rašte visur skelbiamas šis įsakymas ir skiepijamas, 
viską nukreipiant į šiuodu dalykus: Dievo baimę ir pasiti- 
kėjimą Dievu, ir ypač per visą Psalmyną pranašas Dovydas 
sako, kaip antai“": „Viešpats gėrisi tais, kurie pagarbiai jo 
bijo, kurie pasitiki jo ištikimaja meile“; tarsi visas įsaky- 
mas viena eilute būtų paaiškintas ir būtų pasakyta: „Vieš- 
pačiui mieli tie, kurie neturi kitų dievų“. 

326 Tad pirmas įsakymas turi šviesti ir savo spindesį 
siųsti visiems kitiems. Todėl tu turi siekti, kad jis eitų per 
visus įsakymus kaip žievė arba lankas vainike, idant su- 

jungtų išvien pabaigą ir pradžią ir visa laikytų drauge, 
idant nuolat būtų kartojama ir nepamirštama, kaip antai 
[pasakyta] antrame įsakyme, kad bijotume Dievo ir Jo var- 
du nepiktnaudžiautume keiksmams, melui, apgavystei ir 
kitokioms pagundoms ar niekšybėms, bet kad jis būtų ge- 
rai ir teisingai naudojamas kreipimuisi, maldai, šlovinimui 
ir padėkai iš meilės ir pasitikėjimo, semiamų iš pirmo įsa- 
kymo. Lygiai taip šitokia baimė, meilė ir pasitikėjimas turi 
akinti ir priversti, kad Jo žodis nebūtų niekinamas, bet 
kad jo būtų mokomasi, noriai klausomasi, kad jis būtų 
laikomas šventu ir gerbiamas. 

327 Taip pat ir tolesniuose įsakymuose, susijusiuose su 
artimu, viskas kyla iš pirmo įsakymo galios — kad būtų 
gerbiami tėvas ir motina, šeimininkai ir visa vyresnybė, 
kad būtume jiems klusnūs ir nuolankūs ne dėl jų, bet dėl 
Dievo. Mat ne tėvą ir ne motiną tu turi gerbti ir jų bijoti 
nei ką nors daryti ar ko nedaryti dėl jų meilės. Bet žiūrėk, 
ko Dievas iš tavęs nori ir neabejotinai iš tavęs pareikalaus; 
jei to nevykdysi, turėsi piktą teisėją, o priešingu atveju — 
maloningą tėvą. 

328 Toliau —- kad savo artimo neskriaustum, nekenk- 
tum ir nenaudotum smurto prieš jį ar kaip kitaip jo neuž- 
gautum, ar tai liestų jo kūną, ar sutuoktinį, turtą, garbę 
arba teisę, kaip įsakyta 1š eilės, nors ir turėtumei tam 
galimybę bei dingsti ir dėl to joks žmogus tavęs neapkal- 
tintų, bet kad kiekvienam darytum gera, padėtum ir rem- 
tum, kaip tik ir kuomet tik gali, vien dėl Dievo ir Jo malo- 
nės, kliaudamasis, kad Jis tau gausiai atlygins. 329 Taigi 
matai, kad pirmas įsakymas yra pradžia ir šaltinis, besilie- 
jantis per visus kitus, ir priešingai, visi sugrįžta į jį ir nuo 
jo priklauso, tad pabaiga ir pradžia yra tampriai surištos ir 
glaudžiai susietos tarpusavyje. 

330 Visa tai (sakau) naudinga ir būtina nuolatos aiš- 
kinti jaunimui, priminti ir raginti, kad jis būtų auginamas 
ne tik kaip galvijai - mušimu ir prievarta, bet Dievo bai- 
mėje ir pagarboje Jam. Mat kai nuolat atmename ir į širdį 
isidedame, kad tai ne žmonių mažmožis, o įsakymai aukš- 
tosios Didenybės, didžiai rimtai juos saugančios, rūstau- 
jančios ir baudžiančios tuos, kurie juos niekina, ir priešin- 
gai, taip gausiai atlyginančios tiems, kurie jų laikosi, šitai 
ims savaime vilioti ir skatinti vykdyti Dievo valią. 331 To- 
dėl ne veltui Senajame Testamente“ įsakyta, kad dešimt 
įsakymų būtų užrašyti ant visų sienų ir kampų, net ant 
drabužių, ne tik kad būtų užrašyti ir nešiojami norint pa- 
sirodyti, kaip darė žydai, bet kad nuolatos po akimis ir 
atmintyje pasiliktų, visuose mūsų veiksmuose ir reikaluose 
būtų vykdomi, 332 ir tegu kiekvienam tai būna kasdienė 
praktika visais atvejais, visuose darbuose ir sandėriuose, 
nelyg jie būtų užrašyti visur, kad ir kur jis pažvelgtų, maža 
to, kad ir kur eitų ar stovėtų. Šitaip rastume pakankamai 
priežasčių tiek savo namuose, tiek kaimyno atžvilgiu de- 
šimt įsakymų vykdyti, kad niekam nereikėtų toli dėl jų 
bėgti. 

333 Iš to vėlgi matyti, kaip aukštai turi būti keliami ir 
šlovinami šie dešimt įsakymų, virš visų luomų, priesakų ir 
darbų, šiaip mokomų ir vykdomų. Būtent čia galime nepa- 
siduoti ir sakyti: „Tepasirodo visi išminčiai ir šventieji; ar 
galėtų jie sukurti tokį darbą, kaip šie įsakymai, kurių lai- 
kytis Dievas reikalauja su tokiu rimtumu ir juos įsako gra- 
sindamas pačia didžiausia rūstybe ir bausme, be to, dar 
priduria tokį puikų pažadą, kad nori mus apipilti visokiau- 
siais turtais ir palaima?“ Todėl jų reikia mokyti pirmiau 
už visus kitus, branginti ir vertinti kaip didžiausią Dievo 
mums duotą lobį. 

1 Iki šiol klausėmės pirmos krikščioniškojo mokymo 
dalies, ir joje pamatėme visa, ko Dievas nori, kad darytu- 
me ir kad atsisakytume. Po to, kaip ir dera, eina tikėjimo 
išpažinimas, parodantis visa, ko turime 1š Dievo tikėtis ir 
ką priimti, ir, trumpai tariant, mokantis Jį visiškai ir iš 
esmės pažinti. 2 Tai kaip tik turi patarnauti tam, kad galė- 
tume daryti būtent tai, ką turėtume daryti pagal dešimt 
įsakymų. Mat jie, kaip sakyta, iškelti taip aukštai, kad vi- 
sos žmogaus galios per menkos ir per silpnos juos įvykdyti. 
Todėl šią dalį būtina mokytis, kaip ir aną, kad būtų žino- 
ma, kaip to pasiekti, iš kur 17 kokiu būdu įgyti tokios jėgos. 
3 Mat jei galėtume savo jėgomis laikytis dešimt įsakymų, 
kaip ir dera jų laikytis, tai mums nieko daugiau nebereikė- 
tų, nei tikėjimo išpažinimo, nei „Tėve mūsų“. 4 Bet prieš 
aiškinant tikėjimo išpažinimo naudą ir būtinybę, visai pa- 
prastiems žmonėms pradžioje pakaks išmokti patį tikėjimo 
išpažinimą suvokti ir suprasti. 

5 Pirma, tikėjimo išpažinimas iki šiol buvo skirstomas 
į dvylika artikulų, nors jei visas dalis, esančias Rašte ir 
priklausančias tikėjimo išpažinimui, reikėtų atskirai pateik- 
ti, tai susidarytų daug daugiau artikulų, taip pat ne visi 
gali būti suprantamai išreikšti su tiek mažai žodžių. 6 Bet 
kad būtų galima kiek įmanoma lengviau ir paprasčiau su- 
vokti, kaip jis turi būti aiškinamas vaikams, visą tikėjimo 
išpažinimą trumpai sutrauksime į tris pagrindinius artiku- 
lus pagal tris dievybės asmenis, į kuriuos nukreipta visa, 
ką mes tikime, taigi kad pirmas artikulas apie Dievą Tėvą 
paaiškintų Kūrimą, antras apie Sūnų - išganymą, o trečias 

apie Šventąją Dvasią — pašventinimą. 7 Tarsi tikėjimas 
trumpiausiu būdų būtų sutalpintas į tiek žodžių: „Tikiu į 
Dievą Tėvą, kuris mane sukūrė; tikiu į Dievą Sūnų, kuris 
mane išganė; tikiu į Šventąją Dvasią, kuri mane padaro 
šventą“. Vienas Dievas ir vienas tikėjimas, bet trys asme- 
nys, todėl ir trys artikulai, arba išpažinimai. 8 Tad trum- 
pai aptarkime šiuos žodžius. 


Pirmas artikulas 


9 Tikiu į Dievą Tėvą visagalį, dangaus ir žemės Kūrėją. 

10 Čia trumpiausiai pavaizduota ir išreikšta, kas yra 
Dievo Tėvo esmė, valia, veikla ir kūrinys. Mat dešimt įsa- 
kymų parodžius, kad negalima turėti daugiau kaip vieno 
Dievo, būtų galima paklausti: „Kas per vienas tas Dievas, 
ką jis daro, kaip galima jį šlovinti arba atvaizduoti ir apra- 
šyti, kad jį pažintum?“ Štai to moko šis ir tolesni artikulai, 
taigi kad tikėjimo išpažinimas yra ne kas kita, kaip pirmu 
įsakymu pagrįstas krikščionių atsakymas ir išpažinimas. 
11 Nelyg kad mažas vaikas, paklaustas: „Mielasai, kas yra 
tavo Dievas? Ką apie jį žinai?“, galėtų atsakyti: „Štai ma- 
no Dievas; pirmiausia — Tėvas, sukūręs dangų ir žemę; 
išskyrus šį vienintelį, aš nieko nelaikau dievu, nes be šito 
nėra nė vieno, kuris galėtų sukurti dangų ir žemę“. 

12 Bet mokytiems ir šiek tiek daugiau pramokusiems 
galima visus tris artikulus plačiai išdėstyti ir padalyti į 
tiek dalių, kiek yra žodžių. Tačiau dabar jauniesiems moki- 
niams pakaks nurodyti, kas būtiniausia, būtent, kaip saky- 
ta, kad šis artikulas liečia kūrimą, idant būtų pabrėžti žo- 
džiai „dangaus ir žemės Kūrėjas“. 13 Ką gi reiškia arba ką 
tu turi galvoje, sakydamas: „Tikiu į Dievą Tėvą visagalį, 
dangaus ir žemės Kūrėją“ ir t. t.? Atsakymas: „Aš turiu 
galvoje ir tikiu, kad esu Dievo kūrinys, t. y. kad jis man 

davė ir nepaliaujamai išlaiko kūną, sielą ir gyvybę, kūno 
narius, didelius ir mažus, visus pojūčius, protą ir sąmonę, 
taip pat valgi ir gėrimą, drabužius, maistą, žmoną ir vai- 
kus, tarnus, namus ir galvijus ir t. t., 14 ir nori, kad mano 
gyvenimo naudai ir reikmėms tarnautų visa, kas sukurta: 
saulė, mėnulis ir žvaigždės danguje, diena ir naktis, oras, 
ugnis, vanduo, žemė; ir visa, ką ji nešioja 1r išaugina: paukš- 
čiai, žuvys, žvėrys, visokiausi javai ir augalai; 15 toliau tai, 
kas veikiau yra medžiaginės ir laikinosios gėrybės: gera 
valdžia, taika, saugumas“; 16 taigi kad iš šio artikulo būtų 
išmokta, jog nė vienas iš mūsų pats iš savęs neturi ir nega- 
li išlaikyti nei gyvybės, nei viso to, kas čia išvardyta ir dar 
galėtų būti pridurta, kad ir kaip maža bei menka tai būtų; 
juk visa tai telpa žodyje „Kūrėjas“. 

17 Be to, mes taip pat išpažistame, kad Dievas Tėvas 
ne tik davė mums visa, ką turime 17 matome, bet ir kas- 
dien saugo bei gina mus nuo visų blogybių ir nelaimių, 
nukreipia nuo mūsų visokius pavojus ir nelaimingus atsiti- 
kimus, ir vis iš grynos meilės bei gerumo, kurių nenusipel- 
nėme, kaip mylintis tėvas mumis rūpinasi, kad joks siel- 
vartas mūsų neprislėgtų. 18 Tačiau apie tai kalbėti jau rei- 
kia kitose dviejose šio artikulo dalyse, kur sakoma: „Tikiu 
į Dievą Tėvą visagalį“. 

19 Iš čia savaime plaukia išvada: kadangi visa tai, ką 
turime, ir tai, kas yra danguje ir žemėje, kasdien duoda, 
išlaiko ir saugo Dievas, mes iš tiesų privalome už tai Jį 
nepaliaujamai mylėti, šlovinti ir Jam dėkoti, trumpai ta- 
riant, iš visų jėgų Jam tarnauti, kaip Jis reikalavo ir liepė 
tuose dešimt įsakymų. 

20 Čia būtų galima daug pasakyti, jei norėtume gilintis 
į tai, kiek nedaug tikinčių šį artikulą. Mat mes visi pro jį 
praeiname, girdime jį ir ištariame, bet nematome ir ne- 

apmąstome, ką šie žodžiai sako. 21 Juk jei jais tikėtume iš 
širdies, pagal juos ir elgtumės, o ne išdidžiai vaikštinėtu- 
me, priešintumės ir puikuotumės, tarsi gyvybę, turtą, val- 
džią ir garbę ir t. t. taip turėtume patys iš savęs, kad 
reikėtų mūsų bijoti ir mums tarnauti, kaip ir elgiasi pra- 
gaištingas, beprotiškas pasaulis, skendintis savo aklume, 
piktnaudojantis visus Dievo turtus ir dovanas tik savo pui- 
kybei, gobšumui, malonumui ir pasimėgavimui ir nė nepa- 
žvelgiantis į Dievą, idant Jam padėkotų ar pripažintų Jį 
kaip Viešpatį ir Kūrėją. 

22 Todėl šis artikulas turėtų mus visus pažeminti ir 
išgąsdinti, jei tuo patikėtume. Mat mes kasdien nusidedame 
akimis, ausimis, rankomis, kūnu ir siela, pinigais ir turtu, ir 
visa kuo, ką turime, ypač tie, kurie kovoja su Dievo žodžiu. 
Vis dėlto krikščionys pranašesni, nes jie pripažįsta esą tuo 
nusikaltę, užtat nori Jam tarnauti ir būti klusnūs. 

23 Todėl, kad ir kas nutiktų mūsų akivaizdoje, kad ir 
kas įvyktų gera, ir išsikapstę iš vargų bei nugalėję pavojus, 
šį artikulą turime kasdien praktikuoti, gerai įsidėmėti ir 
visuomet prisiminti, kaip Dievas mums visa tai duoda ir 
daro, kad tame jaučiame ir matome jo tėvišką širdį ir be- 
saikę meilę mums; nuo to širdis turėtų sušilti ir užsidegti | 
dėkingumu bei noru visus tuos turtus panaudoti Dievo 
garbei ir šlovei. 

24 Taigi aptarėme šio artikulo reikšmę labai trumpai, 
kiek pirmiausia būtina išmokti paprastiems žmonėms: ką 
iš Dievo turime bei gauname ir ką už tai esame skolingi,; 
tai labai didelis, puikus pažinimas, bet dar didesnis lobis. 
Mat čia matome, kaip Tėvas save mums atidavė kartu su 
visa kūrinija ir jau šiame gyvenime mus kuo turtingiausiai 
aprūpino, juolab kad, kaip išgirsime, Jis mus dar ir gausiai 
apipila neapsakomais amžinaisiais turtais per savo Sūnų ir 
Šventąją Dvasią. 

Antras artikulas 


25 Ir į Jėzų Kristų, vienatinį jo Sūnų, mūsų Viešpatį, 
kuris prasidėjo iš Šventosios Dvasios, gimė iš Mergelės Ma- 
rijos, kentėjo prie Poncijaus Piloto, buvo nukryžiuotas, nu- 
miręs ir palaidotas; nužengė į pragarą; trečiąją dieną kėlė- 
si iš numirusių; įžengė į dangų; sėdi visagalio Dievo Tėvo 
dešinėje, iš ten ateis gyvųjų ir mirusiųjų teisti. 

26 Čia susipažįstame su antruoju Dievybės asmeniu, 
idant pamatytume, ką, be minėtųjų laikinųjų turtų, turime 
iš Dievo, būtent kaip Jis apsčiai ir visiškai išliejo save mums 
ir nepasiliko sau nieko, ko nebūtų davęs mums. Šis artiku- 
las labai turiningas ir platus, tačiau norėdami aptarti jį 
trumpai ir vaikiškai suprantamai, išsirinkime vieną žodį ir 
į jį sudėkime visą turinį, būtent (kaip sakyta), kad iš jo 
išmoktume, kokiu būdu esame išlaisvinti, o tai turi būti 
pagrista žodžiais: „Į Jėzų Kristų, mūsų Viešpatį“. 

27 Kieno nors klausiamas: „Ką tu manai apie Jėzų 
Kristų antrame artikule?“, atsakyk trumpai: „Aš tikiu, kad 
Jėzus Kristus, tikras Dievo Sūnus, tapo mano Viešpačiu“. 
Ką reiškia „tapo Viešpačiu“? Tai reiškia, kad jis mane iš- 
laisvino iš nuodėmės, iš velnio, iš mirties 17 iš visų nelai- 
mių. Mat prieš tai aš neturėjau nei Viešpaties, nei kara- 
liaus, bet buvau įkalintas velnio galioje, pasmerktas mir- 
čiai, supančiotas nuodėmės ir aklas. 

28 Juk kai buvome sukurti ir priėmėme visokeriopą 
gėrį iš Dievo Tėvo, atėjo velnias ir nuvedė mus į neklusnu- 
mą, nuodėmę, mirtį Ir visokiausias nelaimes, tad mes užsi- 
traukėme Dievo rūstybę ir nemalonę, pasmerkti amžinai 
pražūčiai, kaip nusikaltome ir nusipelnėme. 29 Ir nebuvo 
nei patarimo, nei pagalbos, nei paguodos, kol galiausiai šis 
vienintelis ir amžinasis Dievo Sūnus iš begalinio gerumo 
pasigailėjo mūsų vargstančių bei nelaimingų ir atėjo iš dan- 

gaus mums padėti. 30 Taigi dabar tie vis1 tironai ir kalėji- 
mo sargai išvaikyti, o jų vietą užėmė Jėzus Kristus, gyve- 
nimo, teisingumo, viso gėrio ir palaimos Viešpats, ir mus, 
vargšus pražuvusius žmones, išplėšė iš pragaro nasrų, lai- 
mėjo, išlaisvino ir grąžino Tėvo palankumui bei malonei, 
ir kaip savo nuosavybę paėmė savo globon ir apsaugon, 
idant valdytų savo teisingumu, išmintimi, galia, gyvybe ir 
palaima. 

31 Šitai tebūnie šio artikulo santrauka: žodelis „Vieš- 
pats“ paprasčiausiai reiškia tą pat, kaip ir Išganytojas, t. y. 
tas, kuris mus nuo velnio pas Dievą, iš mirties į gyvenimą, 
iš nuodėmės į teisumą parvedė ir juose laiko. O dalimis, 
paeiliui einančiomis šiame artikule, daroma ne kas kita, 
kaip aiškinamas šis išganymas ir nusakoma, kaip ir kokiu 
būdu jis įvyko, t. y. kiek tai Jam kainavo ir kiek Jis ko 
padėjo, ir kam ryžosi, idant mus laimėtų ir nuvestų į savo 
viešpatiją, būtent kad Jis tapo žmogumi, be jokios nuodė- 
mės buvo pradėtas ir pagimdytas iš Šventosios Dvasios ir 
Mergelės Marijos, idant taptų Viešpačiu nuodėmei; be to, 
kentėjo, buvo numiręs ir palaidotas, idant mane išpirktų ir 
tai, ką aš įsiskolinau, už mane sumokėtų, ne sidabru ir ne 
auksu, bet savo paties brangiuoju Krauju. Ir visa tai pada- 
rė, kad taptų mano Viešpačiu; juk nieko iš viso to Jis ne- 
darė dėl savęs, Jam to nereikėjo. Po to Jis vėl prisikėlė, 
prarijo mirtį ir ją sunaikino, galiausiai įžengė į dangų ir 
perėmė valdžią Tėvo dešinėje, tad velnias ir visos galybės 
Jam turi būti pavaldūs ir gulėti Jam po kojomis, kol ga- 
liausiai Paskutinio teismo dieną Jis mus atskirs ir atribos 
nuo pikto pasaulio, velnio, mirties, nuodėmės ir t. t. 

32 Bet visas šias atskiras dalis skyrium aiškinti reikia 
ne trumpame pamoksle vaikams, o dideliuose pamoksluose 
per visus metus, ypač tam skirtu laiku, kad būtų galima 

nuodugniai aptarti kiekvieną artikulą: apie Kristaus gimi- 
mą, kančią, prisikėlimą, žengimą į dangų ir t. t. 

33 Taip pat ir visa Evangelija, kurią skelbiame, pagrįs- 
ta tuo, kad šis artikulas būtų gerai suvoktas, nes nuo jo 
priklauso visas mūsų išganymas ir palaima, ir jis toks tur- 
tingas bei platus, kad iš jo visuomet bus ko mokytis. 


Trečias artikulas 


34 Tikiu į Šventąją Dvasią, šventąją krikščionių Bažny- 
čią, šventųjų bendravimą, nuodėmių atleidimą, kūno iš nu- 
mirusių prisikėlimą ir amžinąjį gyvenimą. Amen. 

35 Šiam artikului negaliu suteikti geresnio pavadini- 
mo, negu (kaip sakyta) „Apie pašventinimą“, idant juo bū- 
tų išreikšta ir pavaizduota Šventoji Dvasia ir jos tarnystė, 
būtent kad ji pašventina. Todėl turime remtis žodžiais 
„Šventoji Dvasia“, nes jie taip glaustai išreikšti, kad jokių 
kitų būti nė nebegali. 36 Mat Rašte dar kalbama apie įvai- 
rias dvasias, kaip antai Žmogaus dvasia“, dangaus dva- 
sios“? ir piktoji dvasia“!. Tačiau vien Dievo Dvasia reiškia 
Šventąją Dvasią, t. y. tą, kuri mus pašventino ir vis dar 
šventina. Mat kaip Tėvas vadinamas Kūrėjų, o Sūnus - 
Išganytoju, taip ir Šventoji Dvasia pagal savo veikimą turi 
vadintis Šventąja arba Šventinančiąja. 37 Bet kaipgi vyksta 
tas „šventinimas“? Atsakymas: „Lygiai kaip viešpatiją, ku- 
ria mus laimi, Sūnus gauna savo gimimu, mirtimi ir prisi- 
kėlimu ir t. t., taip ir Šventoji Dvasia atlieka šventinimą 
šiais dalykais, t. y. šventųjų bendravimu, arba krikščionių 
Bažnyčia, nuodėmių atleidimu, kūno iš numirusių prisi- 
kėlimu ir amžinuoju gyvenimu“; tai reiškia, kad pirmiau- 
sia Ji veda mus į savo šventąją bendruomenę ir padeda 
Bažnyčios įsčiose, ir šitaip skelbia mums |žodį] bei veda 
pas Kristų. 

38 Juk nei tu, nei aš niekad nieko apie Kristų negalė- 
tume sužinoti, nei Jį tikėti ir gauti Ji kaip Viešpatį, jei 
Evangelijos skelbimu to mums neteiktų ir nedovanotų mū- 
sų širdžiai Šventoji Dvasia. Darbas atliktas ir įvykdytas, 
nes Kristus mums įgijo lobį ir laimėjo jį savo kančia, mir- 
timi bei prisikėlimu ir t. t. Tačiau jei darbas būtų likęs 
slaptas, kad niekas apie jį nežinotų, tai jis būtų bergždžias 
ir bevertis. Kad toks turtas nebūtų palaidotas, bet būtų 
naudingai ir su džiaugsmu vartojamas, Dievas liepė savo 
žodžiui skleistis ir būti skelbiamam, davė jame Šventąją 
Dvasią, kad šis lobis ir išganymas būtų mums atneštas ir 
padovanotas. 39 Todėl šventinimas yra ne kas kita, kaip 
vedimas pas Viešpatį Kristų, idant priimtume tokį gėrį, 
prie kurio patys iš savęs negalėtume prieiti. 

40 Tad mokykis suprasti šį artikulą kuo aiškiausiai. 
Klausiamas, ką turi galvoje, sakydamas: „Tikiu į Šventąją 
Dvasią“, turi sugebėti atsakyti: „Tikiu, kad Šventoji Dva- 
sia mane padaro šventą, kaip sako jos vardas“. 41 Tačiau 
kaip ji tai padaro, kokiu būdu ir kokiomis priemonėmis? 
Atsakymas: „Per krikščionių Bažnyčią, nuodėmių atleidi- 
mą, kūno iš numirusių prisikėlimą ir amžinąjį gyvenimą“. 
42 Mat, pirma, Ji turi vieną ypatingą bendruomenę pasau- 
lyjęė - motiną, pagimdančią kiekvieną krikščionį ir augi- 
nančią jį Dievo žodžiu, kurį atidengia ir skleidžia Šventoji 
Dvasia, kuriuo nušviečia ir uždega širdis, kad jos šį žodį 
suvoktų, priimtų, nuo jo priklausytų ir jame pasiliktų. 

43 Juk jei Šventoji Dvasia žodžio neskelbia ir nežadina 
širdyje taip, kad jis būtų suvokiamas, tai Ji pražūva, kaip 
atsitiko prie popiežiaus, nes tikėjimas buvo visiškai užmes- 
tas, niekas nepažino nei Kristaus kaip Viešpaties, nei Šven- 
tosios Dvasios kaip tos, kuri padaro šventą, t. y. niekas 
netikėjo, kad būtent Kristus yra mūsų Viešpats, laimėjęs 

mums tokį turtą be mūsų triūso bei nuopelnų ir padaręs 
mus malonius Tėvui. 44 Ko gi čia trūko? To, kad nebuvo 
Šventosios Dvasios, leidžiančios tai atidengti ir skelbti, o 
buvo tik žmonės ir piktosios dvasios, mokantys mus per 
mūsų pačių darbus tapti išganytais ir įgyti malonę. 45 To- 
dėl tai ir nėra krikščionių Bažnyčia. Mat kur neskelbiama 
apie Kristų, ten nėra nė Šventosios Dvasios, sukuriančios, 
sušaukiančios ir suburiančios krikščionių Bažnyčią, be ku- 
rios nė vienas negali ateiti pas Viešpatį Kristų. 

46 To pakaks šio artikulo esmei apibūdinti. Tačiau ka- 
dangi šio skyriaus dalys paprastiems žmonėms ne visiškai 
aiškios, trumpai jas aptarsime. 

47 Šventoji krikščionių Bažnyčia tikėjimo išpažinime 
vadinama communio sanctorum, nes abi [sąvokos] išreiš- 
kia tą pat, bet anksčiau vienos [communto sanctorum] ne- 
buvo, taip pat ji blogai ir nesuprantamai išversta į vokiečių 
kalbą kaip „šventųjų bendravimas““?. Norint aiškiai per- 
teikti, vokiškai reikėtų pasakyti visiškai kitaip. Mat žodis 
ecclesia iš tikrųjų reiškia „susirinkimas““*. 43 O mes esame 
pratę prie žodelio „Bažnyčia“, kuri paprasti žmonės su- 
pranta ne kaip susirinkusius žmones, bet kaip pašventintą 
namą arba pastatą, nors namas neturėtų vadintis bažny- 
čia, nebent dėl to, kad jame susirenka tikintieji; juk mes 
susirinkę pasidarome ir pasiskiriame ypatingą patalpą ir 
pavadiname tuos namus pagal susirinkusiuosius. 

Taigi žodelis „Bažnyčia“ reiškia ne ką kita, kaip „vi- 
suotinį surinkimą““*, ir yra ne vokiečių, bet graikų kilmės 
(kaip ir žodis ecclesia), nes graikai savo kalba tai vadina 
kyria, kaip ir lotyniškai vadinama curia“?. Todėl vokiškai, 
mūsų gimtąja kalba, teisingai turėtų vadintis „krikščionių 
bendruomenė arba surinkimas“““ė, arba geriausiai ir aiš- 
kiausiai — „šventoji krikščionija““. 

49 Taipgi ir žodis communio, prišlietas ten pat, turėtų 
vadintis ne „bendravimas““ė, bet „bendruomenė““'. Mat tai 
ne kas kita, kaip aiškinantis priedas, arba paaiškinimas, 
kuriuo kažkas norėjo atskleisti, ką reiškia „krikščionių Baž- 
nyčia“. Žmonės iš mūsų tarpo, nemokėję nei lotyniškai, 
nei vokiškai, iš to išvedė „šventųjų bendravimą“, bet jokia 
vokiečių kalba šitaip nesakoma ir nesuprantama. Teisingai 
vokiškai turėtų vadintis „šventųjų bendruomenė““, t. y. 
bendruomenė, kurioje yra tik šventieji, arba, dar aiškiau, 
„šventoji bendruomenė“"!. 50 Tai sakau, idant žodžiai „šven- 
tujų bendravimas“ būtų suprantami, nes jie yra tapę tokie 
įprasti, kad sunku bus juos išnaikinti, juolab kad pakeitus 
nors vieną žodį, šitai tuojau pat laikoma erezija. 

51 Šio priedo prasmė ir esmė tokia: Aš tikiu, kad šioje 
žemėje esama švento būrelio žmonių, šventosios bendruo- 
menės, vien iš šventųjų, turinčių vieną Galvą Kristų, su- 
rinktų per Šventąją Dvasią viename tikėjime, nusistatyme 
ir supratime įvairiai apdovanotų, tačiau darnių meilėje ir 
nesusiskaldžiusių į sektas bei grupeles. 52 Ir aš esu šios 
bendruomenės dalelė bei narys ir visų jos turimų gėrybių 
dalininkas ir turėtojas nuvestas į ją Šventosios Dvasios ir 
įjungtas per tai, kad klausiausi ir vis dar klausausi Dievo 
žodžio, nes tai įėjimo į bendruomenę pradžia. Mat pirma, 
dar neatėję į šią bendruomenę, priklausėme tik velniui, 
nes buvome tokie, kurie apie Dievą ir Kristų nieko nežino. 
53 Taip Šventoji Dvasia lieka su šventąja bendruomene, 
arba krikščionija, iki Paskutinio teismo dienos; per ben- 
druomenę ji mus pasiekia, panaudoja ją žodžiui skelbti ir 
skleisti, šitaip šventina ir šventinimą gausina, idant ben- 
druomenė kasdien didėtų ir stiprėtų tikėjime bei jo vai- 
siuose, kuriuos ji [Šventoji Dvasia] kuria. 

54 Taip pat mes tikime krikščionijoje turį nuodėmių 
dovanojimą, įvykstantį per šventuosius sakramentus ir nuo- 
dėmių atleidimą, taip pat per įvairius paguodos žodžius 
visoje Evangelijoje. Todėl čia priklauso tai, kas turi būti 
skelbiama apie sakramentus ir apskritai, visa Evangelija 
bei visos krikščioniškosios tarnystės, ir būtina, kad tai vyktų 
nepaliaujamai. Ir nors Dievo malonė įgyta per Kristų, o 
šventumas sukurtas Šventosios Dvasios per Dievo žodį 
krikščionių Bažnyčios vienybėje, vis dėlto mes niekuomet 
nesame be nuodėmės dėl mūsų kūno, kurį dar tampomės 
kartu su savimi. 

55 Todėl krikščionijoje viskas taip sutvarkyta, kad kas- 
dien per žodį ir ženklą būtų gaunamas tikras nuodėmių 
atleidimas mūsų sąžinei nuraminti ir padrąsinti, kol čia 
gyvename. Tad Šventoji Dvasia veikia taip, kad nuodėmė, 
nors ir tebebūdama mumyse, negali mums pakenkti, nes 
mes esame krikščionijoje, kur nuodėmės nuolat atleidžia- 
mos, mums atleidžia Dievas ir mes vienas kitam atleidžia- 
me, vienas kitą palaikome ir padedame atsikelti. 

56 Tačiau už krikščionijos ribų, kur nėra Evangelijos, 
ten nėra ir jokio atleidimo, kaip negali būti nė šventumo. 
Todėl išmetė patys save ir atskyrė visi tie, kurie šventumo 
ieškoti ir jį užsitarnauti nori ne per Evangeliją ir nuodė- 
mių atleidimą, bet per savo pačių darbus. 

57 Tuo tarpu šventumas yra prasidėjęs, ir jo kasdien 
daugėja, todėl mes laukiame, kad mūsų kūnas būtų numa- 
rintas ir su visu purvu palaidotas, bet šlovingai pasirodytų 
ir prisikeltų visiškam bei pilnatviškam šventumui naujaja- 
me, amžinajame gyvenime. 58 Mat dabar mes tik pusiau 
tyri ir šventi, idant Šventoji Dvasia nuolatos su mumis 
dirbtų per žodį ir kasdien dalytų atleidimą iki pat ano 
gyvenimo, kuriame nebebus atleidimo, bet bus tik tyri ir 


95 


ANTRA DALIS. APIE TIKĖJIMO IŠPAŽINIMĄ 


šventi žmonės, kupini dievobaimingumo ir teisingumo, iš- 
vaduoti ir laisvi nuo nuodėmės, mirties ir visų nelaimių, 
naujame nemirtingame ir spindinčiame kūne. 

59 Štai visa tai bus Šventosios Dvasios tarnystė ir dar- 
bas; žemėje ji pradeda šventumą ir kasdien jį daugina per 
du dalykus - krikščionių Bažnyčią ir nuodėmių atleidimą. 
O kai mes sudūlėsime, ji per akimirką tai užbaigs ir amži- 
nai mus laikys tame per du paskutiniuosius [tikėjimo išpa- 
žinimo dalykus - kūno iš numirusių prisikėlimą ir amžiną- 
jį gyvenimą. 

60 Bet vokiškai vadinant tai „mėsos iš numirusių prisi- 
kėlimu“"?, irgi nevykusiai pasakyta. Mat mes, vokiečiai, gir- 
dėdami „mėsa“, suprantame ne daugiau negu mėsos par- 
duotuvę. Teisingai vokiškai turėtume sakyti šitaip: „Kūno 
arba palaikų prisikėlimas iš numirusių“. Tačiau tai nėra 
ypač svarbu, kad tik žodžiai būtų suprasti teisingai. 

61 Taigi tai artikulas, turintis nepaliaujamai galioti ir 
toks likti. Juk sukūrimas jau įvyko, o išganymas jau irgi 
atliktas; bet Šventoji Dvasia tęsia savo darbą nepaliauja- 
mai iki Paskutinio teismo dienos, tam ji žemėje įkuria ben- 
druomenę, per kurią viską sako ir daro. 62 Mat Ji dar 
nesurinko visos savo krikščionijos ir atleidimo dar neišda- 
lijo. Todėl mes tikime tą, kuri mus kasdien per žodį atveda 
į jį ir duoda tikėjimą, gausina ir stiprina jį per tą patį žodį 
ir per nuodėmių atleidimą, idant, kai visa bus įvykdyta ir 
mes tame pasiliksime, numirę pasauliui ir visokioms nelai- 
mėms, galiausiai mus padarytų visiškai ir amžinai šventus, 
ko mes dabar per žodį laukiame tikėjime. 

63 Štai tau visa Dievo esmė, valia ir veikimas, kuo 
puikiausiai nusakyti visiškai trumpais, tačiau turiningais 
žodžiais, kuriuose glūdi visa mūsų išmintis, viršijanti ir 
pranokstanti visų žmonių išmintį, suvokimą ir protą. Mat 


96 


TREČIAS ARTIKULAS 


visas pasaulis, nors ir labai uoliai siekęs suvokti, kas gi yra 
Dievas ir ką Jis galvoja bei daro, nė vieno iš tų dalykų 
niekuomet neįstengė sužinoti. 64 O čia tu turi viso to aps- 
čiai, nes čia, trijuose artikuluose, Jis pats atidengė ir atvė- 
rė giliausią savo tėviškos širdies bedugnę ir gryniausią ne- 
apsakomą meilę. Mat kaip tik tam Jis mus ir sukūrė, kad 
išganytų ir pašventintų, davė mums visko ir suteikė teisę 
naudotis visa tuo, kas yra danguje ir žemėje, be to, dar 
davė mums ir savo Sūnų bei Šventąją Dvasią, per kuriuos 
galėtų mus pas save atsivesti. 66 Mat (kaip anksčiau aiš- 
kinta) be Viešpaties Kristaus mes niekuomet negalėtume 
pažinti Tėvo palankumo ir malonės, Jis yra tėviškos šir- 
dies veidrodis, be Jo mes nematome nieko, išskyrus rūstų 
ir baisų teisėją. Bet ir apie Kristų nežinotume nieko, jei 
nebūtų atskleidusi Šventoji Dvasia. 

66 Todėl šie tikėjimo artikulai mus, krikščionis, atski- 
ria Ir išskiria iš visų kitų žmonių žemėje. Mat esantieji už 
krikščionijos ribų, ar tai būtų pagonys, ar turkai, ar žydai 
arba netikri krikščionys ir veidmainiai, net jei tiki ir mel- 
džiasi tik vienam tikram Dievui, nežino, kaip Jis nusitei- 
kęs jų atžvilgiu, taip pat negali iš Jo tikėtis nei meilės, nei 
šiaip kokio gėrio, todėl pasilieka amžinoje rūstybėje ir pra- 
keikime. Juk jie neturi Viešpaties Kristaus, be to, neap- 
šviesti Šventosios Dvasios dovanų ir neapdovanoti jomis. 

67 Iš to dabar matai, kad tikėjimo išpažinimas yra vi- 
siškai kitoks mokymas, negu dešimt įsakymų, nes šie mo- 
ko, ką mes privalome daryti, o anas pasako, ką Dievas 
mums daro ir duoda. Dešimt įsakymų ir šiaip įrašyti visų 
žmonių širdyse, tuo tarpu tikėjimo negali suvokti jokia 
žmogiškoji išmintis - jo turi mokyti tik Šventoji Dvasia. 
68 Todėl anas mokymas dar nepadaro krikščionimi; Dievo 
rūstybė ir nemalonė vis dar lieka virš mūsų, nes mes nega- 

lime įvykdyti to, ko Dievas iš mūsų reikalauja; tuo tarpu 
šis mokymas neša mums tikrą malonę, padaro mus dievo- 
baimingus ir malonius Dievui. 69 Mat per ši pažinimą mes 
pamilstame visus Dievo įsakymus ir norime jų laikytis, pa- 
matę, kad Dievas su viskuo, ką turi ir valdo, visiškai mums 
atiduoda save, norėdamas mums padėti ir mus paremti, 
idant laikytumės tų dešimt įsakymų: Tėvas dovanoja visas 
būtybes, Kristus - visus savo darbus, Šventoji Dvasia — 
visas savo dovanas. 

70 Tiek ir pakaks tikėjimo išpažinimo pagrindams pa- 
dėti paprastiems žmonėms, kad jie nebūtų perkrauti, idant, 
supratę esmę, patys siektų toliau, ir, ko išmokę Rašte, su 
tuo susietų ir nuolat didėtų bei augtų vis turtingesniame 
suvokime; juk kol čia gyvename, mes kasdien turime tai 
skelbti 1r to mokytis. 


TREČIA DALIS 


„Tėve mūsų“ 


1 Taigi jau girdėjome, ką reikia daryti ir kuo reikia 
tikėti, kur glūdi geriausias ir palaimingiausias gyvenimas. 
Dabar - trečia dalis, kaip reikia melstis. 2 Kadangi mes jau 
tokie, kad joks žmogus negali tobulai laikytis dešimt įsaky- 
mų, nors ir būtų pradėjęs tikėti, ir velnias iš paskutiniųjų 
su visu pasauliu ir su mūsų pačių kūnu tam priešinasi, 
nieko nėra būtiniau, kaip tik Dievui ausis išūžti, Jo šauktis 
ir maldauti, kad Jis mums duotų tikėjimą ir dešimt įsaky- 
mų įvykdymą, išlaikytų ir daugintų, ir visa, kas mums kelią 
pastoja ir trukdo to siekti, pašalintų. 3 O kad žinotume, ko 
ir kaip turime melsti, mūsų Viešpats Kristus pats mokė, 
kaip tai daryti ir kokiais žodžiais, kaip dar pamatysime. 

4 Bet prieš aiškinant iš eilės „Tėve mūsų“, ko gero, 
labiausiai reikia žmones pirma padrąsinti ir paskatinti mal- 
dai, kaip darė ir Kristus bei apaštalai, 5 ir pirmiausia mes 
turėtume žinoti, kaip pagal Dievo įsakymus melstis. Mat 
antrame įsakyme esame girdėję: „Nenaudosi piktam Dievo 
vardo“; jame reikalaujama šventą vardą šlovinti, šauktis jo 
visose bėdose, arba melstis. 6 Juk šaukimasis yra ne kas 
kita, kaip malda, tad melstis šiuo įsakymu liepiama griež- 
tai ir rimtai, ne menkiau, negu visais kitais: neturėti kitų 
dievų, nežudyti, nevogti ir t. t., idant niekas nemanytų, jog 
nesvarbu, ar aš meldžiuosi, ar nesimeldžiu; antai paprasti 
žmonės gyvena tokiu klaidingu įsitikinimu ir tokiomis min- 
timis: „Ko man melstis? Kas žino, ar Dievas atsikreips į 
mano maldą ir panorės ją išklausyti? Jei aš nesimeldžiu, 
tai pasimels kitas“; ir taip jie įpranta nesimelsti niekuo- 
met ir pasiteisina tuo, kad mes neigiame netikras ir veid- 

mainingas maldas, tarsi mokytume, kad melstis nereikia ir 
neprivalu. 

7 Bet tai iš tikro tiesa - kas iki šiol bažnyčioje ir visur 
kitur buvo atliekama kaip malda, šaukiant ir baubiant, 
žinia, nebuvo jokia malda; juk toks išorinis dalykas, atlie- 
kamas teisingai, gali būti pratybos mažiems vaikams, mo- 
kiniams ir paprastiems žmonėms, ir gali vadintis giedoji- 
mu arba skaitymu, bet tai ne tikras meldimasis. 8 O mels- 
tis reiškia, kaip moko antras įsakymas, šauktis Dievo var- 
go dieną. To Jis nori iš mūsų, ir tai neturi priklausyti nuo 
mūsų norų, bet mes turime 1r privalome melstis, jei nori- 
me būti krikščionys, lygiai kaip turime ir privalome būti 
klusnūs tėvui, motinai ir vyresnybei, nes taip šaukiantis ir 
prašant Dievo vardui teikiama garbė ir jis vertai naudoja- 
mas. Įsidėmėk tai labiau už visus kitus dalykus, idant ši- 
taip būtų nutildytos ir nugintos mintys, atbaidančios bei 
sulaikančios mus nuo maldos. 9 Mat lygiai taip netinka, 
kad sūnus sakytų tėvui: „Kas iš to mano klusnumo? Eisiu 
ir darysiu, ką galiu, tai juk tas pat“; bet čia įsakyta: „Tu 
turi ir privalai tai daryti“; taigi ir tai priklauso ne nuo 
mano valios — daryti ar nedaryti, o privalu ir turi būti 
meldžiamasi, [nenorint užsitraukti Dievo rūstybės ir ne- 
malonės. 

10 Šitai privalu pirmučiausia suvokti ir įsidėmėti, idant 
šitaip būtų nutildytos ir nugintos mintys, mus atitraukian- 
čios ir atbaidančios nuo maldos, tarsi būtų visai nesvarbu, 
ar mes meldžiamės, arba tarsi tai būtų įsakyta tiems, ku- 
rie šventesni ir arčiau Dievo, negu mes, kaip ir žmogaus 
širdis iš prigimties tokia kupina nevilties, kad visuomet 
bėga nuo Dievo ir mano, jog Jis nenori mūsų maldų ir jos 
Jam nereikalingos, nes mes nusidėjėliai ir nenusipelnę nie- 
ko kito, kaip tik rūstybės. 11 Nuo tokių minčių (sakau) 

turime gintis, turėdami prieš akis šį įsakymą, ir atsigręžti 
į Dievą, idant tokiu neklusnumu Jo dar labiau neužrūstin- 
tume. Mat šiuo įsakymu Jis aiškiai leidžia suprasti nenorįs 
mūsų atstumti nuo savęs nei nuvyti šalin, nors 17 esame 
nusidėjėliai, bet veikiau norįs pritraukti prie savęs, idant 
jam nusižemintume, išlietume savo skausmą ir vargą, pa- 
prašytume malonės ir pagalbos. Todėl Rašte skaitome, jog 
Jis rūstauja ant tų, kurie dėl savo nuodėmių yra prislėgti, 
kad jie nesikreipė į Jį ir malda nenumaldė jo rūstybės ir 
neprašė Jo malonės]. 

12 Iš to padaryk išvadą ir pamąstyk, nes čia taip griež- 
tai liepiama melstis, kad niekas jokiu būdu neturi niekinti 
savo maldų, bet privalo jas labai gerbti ir vertinti, 13 ir 
visuomet palygink su kitais įsakymais. Vaikas jokiu būdu 
neturi paniekinti klusnumo tėvui ir motinai, bet nuolat 
atminti: „Šis darbas - klusnumo darbas, ir tai, ką aš da- 
rau, darau nusistatęs ne kitaip, o kad tai atitiktų klusnu- 
mą ir Dievo įsakymą, kuriuo galiu remtis bei kliautis ir 
[toki darbą] aukštai vertinti ne dėl savo orumo, bet dėl 
įsakymo“. Taip ir čia - ko ir kam prašome, turime tai 
vertinti kaip Dievo reikalauta ir klusnume Jam atlikta, 
taigi turime galvoti: „Dėl manęs tai būtų nieko neverta, 
bet tai galioja dėl to, kad Dievas taip liepė“. Taigi kiekvie- 
nas, kad ir ko prašydamas, visuomet turi kreiptis į Dievą, 
paklusdamas šiam įsakymui. 

14 Todėl mes kuo stropiausiai prašome ir raginame 
kiekvieną įsidėti tai į širdį ir nieku gyvu neniekinti mūsų 
maldos. Mat iki šiol taip buvo mokoma velnio vardu, kad 
niekas to nepaisė ir manė, kad bus gana, jei darbas bus 
atliktas, nesvarbu, ar Dievas išklausys, ar ne. Tai reiškia 
dudenti maldą, pasikliaujant laime ir kaip pakliuvo; todėl 
tai bergždžia malda. 15 Juk mes leidžiamės suklaidinami ir 

ibauginami tokių minčių: „Aš nei šventas, nei pakankamai 
vertas; jei būčiau toks pamaldus ir šventas, kaip šv. Petras 
arba Paulius, tai melsčiausi“. Šalin tokias mintis! Juk tas 
pats isakymas, kuris lietė Paulių, liečia ir mane, ir antras 
įsakymas duotas man, lygiai kaip ir jam, taigi jis negali 
pasigirti nei geresniu, nei šventesniu įsakymu. 

16 Todėl sakyk: „Mano malda, kuria aš meldžiuosi, yra 
lygiai tiek pat vertinga, šventa ir maloni Dievui, kaip ir šv. 
Pauliaus, ir visų švenčiausiųjų“. Kodėl gali taip sakyti? To- 
dėl, kad aš mielai leisiu jam būti šventesniam kaip asme- 
niui, bet įsakymo požiūriu — ne, nes Dievas paiso maldos 
ne dėl asmens, bet dėl savo žodžio ir klusnumo Jam. Juk 
tuo įsakymu, kuriuo visi šventieji grindžia savo maldas, ir 
aš grindžiu savo maldą, ir meldžiu to paties, ko ir jie vi- 
suomet meldžia arba meldė; todėl ji man tokia svarbi ir 
dar reikalingesnė, negu tiems didiesiems šventiesiems. 

17 Tad pirma ir būtiniausia dalis tebūnie tai: visos 
mūsų maldos turi remtis klusnumu Dievui ir šaknytis ja- 
me, nepaisant mūsų asmens, ar būtume nusidėjėliai ar tei- 
suoliai, garbingi ar negarbingi. 18 Ir turime žinoti, kad 
Dievas nejuokaus, bet rūstaus ir baus, jei neprašysime, 
lygiai kaip baudžia bet kokį kitą neklusnumą; be to, Jis 
nenori, kad mūsų maldos būtų bergždžios ir pražūtų. Mat 
jei Jis nenorėtų tavęs išklausyti, tai melstis neragintų ir 
neisakytų taip griežtai. 

19 Antra, juo labiau turi mus paskatinti ir padrąsinti 
tai, kad Dievas prie to dar pridūrė pažadą ir patvirtino, jog 
tai, ko melsime, neabejotinai ir tikrai įvyks; antai 50 psal- 
mėje“* pasakyta: „Šaukis manęs vargo dieną; išgelbėsiu ta- 
ve“, o Kristus Evangelijos pagal Matą 7 skyriuje“ sako: 
„Prašykite, ir jums bus duota“ ir t. t., nes „Kiekvienas, 
kas prašo, gauna“. 20 Tai iš tiesų turėtų pažadinti ir už- 

degti mūsų širdis melstis su noru ir meile, nes Jis savo 
žodžiu liudija, kad mūsų malda miela Jo širdžiai, be to, ji 
neabejotinai bus išklausyta ir išpildyta, idant jos nepanie- 
kintume, nepaleistume vėjais i7 nesimelstume nežinioje. 

21 Gali į Jį kreiptis ir sakyti taip: „Štai ateinu, miela- 
sis Tėve, ir prašau ne dėl to, kad pats būčiau taip nuspren- 
dęs ar dėl savo išdidumo, bet dėl Tavo įsakymo ir pažado, 
kuris negali nei klysti, nei man meluoti“. Kas tokiu paža- 
du netiki, tas turi žinoti užrūstinąs Dievą, nes pažeminąs 
Jį ir vertinąs kaip melagį. 

22 Be to, mus turi vilioti ir patraukti dar ir tai, kad 
Dievas, be įsakymo ir pažado, užbėga mums už akių ir 
pats pateikia žodžius bei būdą, ir į lūpas įdeda, kaip ir ko 
turime melsti, idant pamatytume, kaip širdingai Jis rūpi- 
nasi mūsų bėdomis, ir neabejotume, kad Jam tokia malda 
patinka ir tikrai bus išklausyta, 23 o tai labai didelis pra- 
našumas prieš visas kitas maldas, kurias patys galėtume 
sugalvoti. Mat tokiu atveju sąžinė nuolat skendėtų abejo- 
nėse ir sakytų: „Aš meldžiausi, bet kas žino, kaip Jam tai 
patinka, ir ar aš pasirinkau teisingą būdą ir formą?“ Todėl 
pasaulyje nerasi tauresnės maldos už kasdienę „Tėve mū- 
sų“, nes ji turi tokį puikų liudijimą, kad Dievas mielai jos 
klauso, ir jos neturėtume išmainyti į jokius pasaulio turtus. 

24 Dar ir todėl taip nustatyta, kad mes matytume ir 
atmintume vargą, turintį mus lenkti ir versti be paliovos 
melstis. Mat kas nori prašyti, tas turi ką nors pateikti, 
nupasakoti ir įvardyti, ko trokštąs; antraip tai negali va- 
dintis malda. 

25 Todėl mes teisėtai atmetėme vienuolių ir kunigų 
maldas, dieną naktį baisiausiai staugiamas ir bambamas; 
bet nė vienas jų nė nemano bent šio to prašyti, ir jei su- 
rinktume į krūvą visas bažnyčias bei visus dvasininkus, tai 

jiems tektų prisipažinti, kad nė lašelio vyno jie niekuomet 
neprašė iš širdies. Mat nė vienas jų niekuomet nebandė 
melstis iš klusnumo Dievui ir iš tikėjimo pažadu, taip pat 
jokios bėdos neturėjo prieš akis, o geriausiu atveju (kai 
šitai būdavo atliekama labai puikiai) galvojo ne daugiau, 
negu atlikdamas gerą darbą, kuriuo užmokama Dievui, tarsi 
norint ne iš Jo imti, bet tik Jam duoti. 

26 Tačiau kai malda turi būti tikra, turi būti rimtumo, 
kad būtų jaučiama sava bėda, spaudžianti ir verste ver- 
čianti mus kreiptis ir šauktis; tuomet malda savaime išei- 
na tokia, kokia turi būti, kad nebereikia jokių pamokymų, 
kaip jai pasirengti ir pasisemti pamaldumo. 27 Tačiau rū- 
pestį, visiems ir kiekvienam gulintį ant širdies, rasi pakan- 
kamai išreikštą „Tėve mūsų“ maldoje, todėl ji turi tarnau- 
ti ir tam, kad jį prisimintume, apmąstytume ir į širdį pa- 
imtume, idant nepaliautume melstis. Mat visi mes turime 
pakankamai nepriteklių, tačiau klaida ta, kad to nejaučia- 
me ir nematome. Todėl Dievas ir nori, kad šį savo rūpestį 
ir reikalą tu skųsdamasis išdėstytum ne dėl to, kad Jis to 
nežinotų, bet dėl to, kad savo širdį uždegtum juo stipriau 
ir juo labiau trokšti, ir tik plačiai savo apsiaustą išskleis- 
tum bei išskėstum, kad daug galėtumei priimti. 

28 Todėl kiekvienas turėtume nuo mažumės pratintis 
kasdien melstis už visas savo bėdas, vos pajutęs ką nors, 
kas jį liečia, taip pat už kitų žmonių, tarp kurių gyvena, 
kaip antai pamokslininkų, vyresnybės, kaimynų, samdinių, 
rūpesčius, ir visuomet (kaip sakyta), tai darydamas, Dievui 
Jo įsakymą bei pažadą priminti ir žinoti, kad Jis nenori, 
jog tai būtų menkinama. 29 Tai sakau dėl to, kad labai 
norėčiau, jog žmonės tai įsisąmonintų ir mokytųsi teisin- 
gai melstis, o ne praeitų pro šalį abejingai ir šaltai, nes dėl 
to jie kasdien vis labiau nebemoka melstis, o to ir siekia 

velnias ir kaip įmanydamas stengiasi, kad taip būtų; juk 
jis gerai jaučia, koks skausmas ir kokia žala jam daroma, 
meldžiantis teisingai. 

30 Mat mes privalome žinoti, kad visa mūsų gynyba ir 
apsauga glūdi tik maldoje. Juk prieš velnią su jo galybe ir 
šalininkais, einančiais prieš mus, mes taip per silpni, kad 
jie galėtų lengvai mus sutrypti. Todėl turime pagalvoti ir 
griebtis ginklo, kuriais krikščionys turi būti apsiginklavę, 
idant atlaikytų kovą su velniu. 31 Juk kas, tavo manymu, 
iki šiol tokius didelius darbus nuveikė, sutrikdė ir įveikė 
mūsų priešų planus bei ketinimus, riaušes bei žmogžudys- 
tes, kuriomis mus ir mūsų Evangeliją taikėsi užengti vel- 
nias, jei ne vieno kito dievobaimingojo malda, it geležinė 
siena išdygusi mūsų pusėje! Antraip jie patys būtų pamatę 
visiškai kitokį vaizdą, kaip velnias prapuldo visą Vokietiją 
jos pačios kraujyje. Bet dabar jie gali iš to ramiai pasijuok- 
ti ir pasišaipyti, tačiau tiek prieš juos, tiek prieš velnią 
mes norime atsilaikyti vien malda, jei tik būsime stropūs 
ir neaplaidūs. 32 Juk pamaldžiam krikščioniui, prašančiam: 
„Mielasis Tėve, teesie tavo valia!“, Jis atsako aukštybėse: 
„Taip, mielas vaike, taip tebūnie 17 teivyksta, nepaisant 
velnio ir viso pasaulio!“ 

33 Taigi tebus tai pasakyta kaip padrąsinimas, kad pir- 
mučiausia būtų mokomasi maldą didžiai gerbti bei bran- 
ginti ir teisingai skirti prašymą nuo plepėjimo. Mat mes 
jokiu būdu neatmetame maldos, bet atimetame tik visiškai 
nenaudingą virkavimą ir bambėjimą, kaip ir pats Kristus 
atmetė ir uždraudė daugžodžiavimą". 34 O dabar kiek ga- 
lima trumpiau ir aiškiau aptarsime „Tėve mūsų“. Čia sep- 
tyniuose artikuluose, arba prašymuose, paeiliui sutrauktos 
visos bėdos, su kuriomis nuolat susiduriame, ir kiekviena 
tokia didelė, kad turėtų visą gyvenimą versti mus už jas 
melstis. 

Pirmas prašymas 


35 Teesie šventas Tavo vardas. 

36 Tai šiek tiek miglota ir netaisyklingai vokiškai pasa- 
kyta, nes savo gimtąja kalba mes sakytume: „Dangiškasis 
Tėve, padėk, kad tik Tavo vardas būtų šventas“. 37 Ką gi 
reiškia prašyti, kad Jo vardas būtų šventas? Argi jis jau 
nebuvo šventas pirma? Atsakymas: „Taip, jis visą laiką 
šventas savo esme, bet mūsų vartosenoje jis nėra šventas“. 
Mat Dievo vardas mums duotas dėl to, kad tapome krikš- 
čionimis ir buvome pakrikštyti, kad vadinamės Dievo vai- 
kai ir turime sakramentus, kuriais Jis mus su savimi su- 
jungia; taigi visa, kas Dievo, turi tarnauti mūsų naudai. 

38 Tai didelė bėda, labiausiai turinti mums rūpėti, kad 
vardas neprarastų savo garbės, būtų laikomas šventas ir 
didingas kaip didžiausias mūsų turtas ir šventenybė, kurią 
turime, ir kad mes kaip dievobaimingi vaikai melstume, 
idant Jo vardas, kuris danguje ir taip šventas, lygiai ir 
žemėje, pas mus ir visam pasauliui būtų ir liktų šventas. 

39 Kaipgi jis tampa šventas tarp mūsų? Aiškiausias 
atsakymas, kurį galima pateikti, toks: kai 17 mūsų moky- 
mas, ir mūsų gyvenimas bus dieviškas ir krikščioniškas. 
Mat jei šioje maldoje Dievą vadiname mūsų Tėvu, tai pri- 
valome visur elgtis ir būti tokio nusistatymo, kaip dievo- 
baimingi vaikai, idant dėl mūsų Jis patirtų ne gėdą, bet 
garbę ir šlovę. 

40 O mes arba žodžiais, arba darbais padarome jį ne- 
šventą (nes tai, ką darome žemėje, turi būti arba žodis, 
arba darbas, arba kalba, arba veiksmas). 41 Taigi pirmiau- 
sia tada, kai Dievo vardu sakomas pamokslas, mokoma ir 
kalbama, bet tai būna netiesa ir gundantis dalykas, tad Jo 
vardas turi slėpti melą ir padaryti jį priimtiną. 42 Tai di- 
džiausias Dievo vardo išniekinimas 17 pažeminimas; toliau 

tada, kai šventas vardas šiurkščiai piktnaudojamas kaip 
gėdinga priedanga prisiekiant, plūstant, buriant t. t. 43 An- 
tra vertus, ir akivaizdžiai nedoru gyvenimu bei darbais, 
kai tie, kurie vadinasi krikščionys ir Dievo tarnai, būna 
svetimautojai, girtuokliai, gobšuoliai, pavyduoliai ir šmeiži- 
kai; čia vėlgi Dievo vardas per mus turi kęsti gėdą ir būti 
šmeižiamas. 44 Juk ir tikram tėvui gėda ir negarbė, kai jis 
turi negerą, nedorą vaiką, žodžiais ir darbais taip jam besi- 
priešinantį, kad tėvas per jį turi būti niekinamas ir užgau- 
liojamas; lygiai taip ir Dievui negarbė, kai mes, vadinami 
Jo vardu ir gaunantys iš Jo visokeriopo gėrio, ne taip mo- 
kome, kalbame ir gyvename, kaip derėtų dievobaimingiems 
ir nuostabiems vaikams, tad Jis turi klausytis apie mus 
sakant, kad mes turėtume būti ne Dievo, o velnio vaikai. 

45 Taigi matai, jog šioje dalyje mes prašome kaip tik 
to, ko Dievas reikalauja antrame įsakyme, kad Jo vardas 
nebūtų piktnaudojamas priesaikoms, keiksmams, melui, ap- 
gavystei ir t. t., bet kad būtų naudingai naudojamas Dievo 
šlovei ir garbei. Mat tas, kuris naudoja Dievo vardą kokiai 
nors nedorybei, šį šventą vardą suteršia ir išniekina taip, 
kaip anksčiau bažnyčia būdavo vadinama išniekinta, jei jo- 
je įvykdavo žmogžudystė arba kita niekšybė, arba jei būda- 
vo išniekinama monstrancija arba relikvija, pati savaime 
šventa, bet panaudojimu padaroma nešventa. 46 Taigi ši 
dalis lengva ir aiški, jei tik supranti pasakymą, kad šven- 
tinti reiškia tą pat, ką, mūsiškai kalbant, girti, šlovinti bei 
garbinti ir žodžiais, ir darbais. 

47 Matai, kokia reikalinga ši malda. Juk matydami, 
koks pasaulis pilnas sektų ir netikrų mokytojų, šventą var- 
dą naudojančių savo velniško mokymo priedangai ir patei- 
sinimui, iš tiesų turėtume be paliovos šaukti ir kviesti prieš 
visus tuos, kurie klaidingai skelbia ir tiki, ir prieš tuos, 

kurie ginčija mūsų Evangeliją ir tikrą mokymą, persekioja 
ir nori nutildyti, kaip antai vyskupus, tironus, fanatikus ir 
t. t.; toliau mums reikia prašyti ir dėl mūsų pačių, nors ir 
turinčių Dievo žodį, bet nedėkingų už ji nei gyvenančių 
pagal jį, kaip derėtų. 48 Jei iš širdies to prašai, tai gali būti 
tikras, kad Dievui šitai malonu; juk Jam nieko nebus ma- 
loniau girdėti, kaip tai, kad Jo garbė ir gyrius iškelti pirma 
ir virš visko ir kad Jo žodis teisingai mokomas ir brangiu 
bei vertingu laikomas. 


Antras prašymas 


Teateinie Tavo karalystė. 

49 Kaip pirmoje dalyje, susijusioje su Dievo garbe ir 
vardu, prašėme, kad Dievas užgintų pasauliui savo melą ir 
piktybes dangstyti Jo vardu, bet kad šis laikytų Jį didingu 
bei šventu 17 mokymu, ir gyvenimu, idant Jį šlovintume ir 
garbintume, taip dabar prašome, kad ateitų ir Jo karalys- 
tė. 50 Tačiau kaip Dievo vardas jau pats savaime šventas, o 
mes vis tiek prašome, kad Jis tarp mūsų taptų šventas, 
taip ir Jo karalystė jau ateina 17 be mūsų prašymo, savai- 
me, o mes vis tiek prašome, kad ji ateitų pas mus, t. y. 
būtų tarp mūsų ir mumyse, taigi kad ir mes taptume dali- 
mi tų, tarp kurių Jo vardas laikomas šventu ir Jo karalys- 
tė auga bei didėja. 

51 Ką gi reiškia Dievo karalystė? Atsakymas: „Ne ką 
kita, kaip tai, ką girdėjome anksčiau, tikėjimo išpažinime, 
kad Dievas atsiuntė į pasaulį savo Sūnų. Kristų, mūsų 
Viešpatį, idant mus išvaduotų ir išlaisvintų iš velnio val- 
džios ir pasiimtų pas save, ir valdytų kaip teisingumo, gy- 
vybės ir palaimos karalius priešais nuodėmę, mirtį ir nety- 
rą sąžinę“. Tam Jis davė mums ir savo Šventąją Dvasią, 

kuri atneštų tai mums per Jo šventąjį žodį ir savo galia 
mus apšviestų bei sustiprintų tikėjime. 

52 Todėl pirmiausia prašome, kad tai įsigalėtų tarp mū- 
sų ir kad Jo vardas taip būtų šlovinamas šventu Dievo 
žodžiu 1r krikščionišku gyvenimu, kad mes, ją priėmę, joje 
pasiliktume ir kasdien augtume, ir kad ir kiti žmonės jai 
pritartų ir taptų jos šalininkais, ir ji galingai sklistų po 
pasaulį, idant daugelis ateitų į malonės karalystę, Švento- 
sios Dvasios atvesti taptų išganyti, ir kad mes visi drauge 
amžinai pasiliktume joje, dabar prasidėjusioje. 

53 Juk Dievo karalystės atėjimas vyksta dvejopai: vie- 
ną kartą — čia, laikinajame gyvenime, per žodį ir tikėjimą, 
antrą kartą - amžinybėje, per Apreiškimą. Tad mes prašo- 
me abiejų dalykų - kad ji ateitų ir pas tuos, kurie dar nėra 
joje, 17 pas mus, ją jau igijusius, kasdieniu augimu ir atei- 
tyje, amžinajame gyvenime. 54 Visa tai ne kas kita, kaip 
pasakyti: „Mielasis Tėve, prašome Tave duoti mums pir- 
miausia savo žodį, kad Evangelija būtų visame pasaulyje 
skelbiama teisingai; antra, kad Tavo žodis tikėjimu būtų 
priimamas, mumyse veiktų ir gyventų, taigi kad Tavo ka- 
ralystė viešpatautų tarp mūsų per žodį ir Šventosios Dva- 
sios galia, o velnio karalystė būtų sunaikinta, kad jis nebe- 
turėtų nei teisės į mus, nei valdžios mums, kol pagaliau ji 
bus visiškai sugriauta, 0 nuodėmė, mirtis ir pragaras bus 
išnaikinti, idant amžinai gyventume visiškame teisingume 
ir palaimoje“. 

55 Iš to matai, kad čia mes prašome ne menkos išmal- 
dos ar laikinųjų, trumpaamžių gėrybių, bet amžino, neįkai- 
nojamo lobio ir visko, ką pats Dievas turi; tai pernelyg 
didu, kad žmogaus širdis pati galėtų drįsti to trokšti, jei 
Jis nebūtų liepęs to prašyti. 56 Bet kadangi Jis yra Dievas, 
Jis nori turėti garbę kaip tas, kuris duoda daug daugiau ir 

apsčiau, negu kas nors pajėgia suvokti, kaip amžinas ne- 
senkantis šaltinis, kuris juo daugiau trykšta ir liejasi per 
kraštus, juo daugiau iš savęs duoda, ir geidauja iš mūsų ne 
daugiau, kaip tik melsti iš Jo daug ir didelių dalykų, ir 
priešingai, pyksta, jei drąsiai neprašome ir nereikalaujame. 

57 Lygiai taip, jei turtingiausias, galingiausias karalius 
pasikviestų vargšą elgetą, kad šis paprašytų, ko tik pano- 
rėjęs, ir būtų pasiryžęs įteikti jam didelę, karališką dova- 
ną, o tas kvailys paprašytų viso labo lėkštės elgetos sriu- 
bos; toks teisėtai būtų palaikytas apgaviku ir nevidonu, 
besityčiojančiu ir besišaipančiu iš jo karališkosios dideny- 
bės įsakymo, ir nebūtų vertas rodytis jo akyse. Tad taip ir 
Dievui didelė gėda ir negarbė, kai mes, kuriems Jis siūlo ir 
žada tiek daug neapsakomų turtų, paniekiname juos arba 
neišdrįstame jų priimti, o sugebame tik gabalėlio duonos 
paprašyti. 

58 Dėl viso to kaltas gėdingas netikėjimas, nė to nesiti- 
kis iš Dievo, kad šis jam pilvą gali pasotinti, ką jau kalbėti 
apie tai, kad neabejodamas lauktų iš Dievo tokių amžinųjų 
gėrybių. Todėl mes turėtume sutelkti jėgas prieš tai ir to 
prašyti pirmiausia, tuomet ir viso kito tikrai turėsime aps- 
čiai, kaip moko Kristus: „Jūs pirmiausia ieškokite Dievo 
karalystės 1r jo teisumo, o visa tai bus jums pridėta“. Juk 
kaip Jis galėtų leisti, kad stokotume laikinųjų dalykų ir 
vargtume, jei pažada amžinųjų ir nenykstančiųjų? 


Trečias prašymas 


59 Teesie Tavo valia kaip danguje, taip ir žemėje. 

60 Iki šiol meldėme, kad Dievo vardas būtų mūsų ger- 
biamas ir kad Jo karalystė viešpatautų tarp mūsų; šiedu 
prašymai apima visa, kas susiję su Dievo garbe 17 mūsų 
išganymu, būtent kad mes laimėtume Dievą su visomis Jo 

gėrybėmis. Bet čia iškyla didelis būtinumas, kad mes to 
prašymo tvirtai laikytumės ir nesileistume atplėšiami. 61 Mat 
kaip gerai valdžiai reikalingi ne tik statantys ir gerai val- 
dantys, bet ir ginantys, saugantys ir uoliai budintys, taip 
ir čia, nors jau prašėme būtiniausio dalyko - Evangelijos, 
tikėjimo ir Šventosios Dvasios, kad ji mus valdytų, išva- 
duotų iš velnio valdžios, mes turime lygiai taip prašyti, 
kad Jis leistų išsipildyti savo valiai. Juk tikrai būtų labai 
keista, jei manytume turį atlaikyti daug išpuolių ir smūgių 
iš visų drįstančių kliudyti ir neleisti išsipildyti aniems dviem 
prašymams. 

62 Mat niekas netiki, kaip smarkiai velnias tam prieši- 
nasi ir trukdo, negalėdamas pakęsti, kad kas nors teisingai 
mokytų ar tikėtų, ir jam nepaprastai skaudu, kai jis pri- 
verstas atskleisti savo melą ir piktadarybes, kurie, gražiai 
prisidengus Dievo vardu, buvo gerbiami, ir degti iš gėdos, 
be to, dar išvaromas iš širdies ir leidžiama įvykti tokiam 
sukrėtimui jo karalystėje. Todėl jis siunta ir šėlsta kaip 
rūstus priešas iš visos savo galios ir jėgos, traukia prie 
savęs visa, kas jam pavaldu; be to, ima į pagalbą pasaulį ir 
mūsų pačių kūną. 63 Mat mūsų kūnas jau pats savaime 
tingus ir linkęs į pikta, nors ir esame priėmę Dievo žodį 
bei tikime. Tačiau pasaulis blogas ir piktas; tad velnias 
pjudo, pučia ir kursto, kad sukliudytų, grąžintų atgalios, 
pakirstų ir vėl mus valdytų. 64 Tokie visi jo norai, ketini- 
mai ir mintys, to jis siekia dieną naktį, net trumpam ne- 
nurimdamas, panaudoja visas savo gudrybės ir klastą, bū- 
dus ir priemones, kokius tik sugalvoti pajėgia. 

65 Todėl norėdami būti krikščionys, turime neabejoti- 
nai būti tam pasirengę ir turėti galvoje, kad velnias su 
visais savo angelais ir pasaulis bus mūsų priešai, nešantys 
mums visokias nelaimes ir širdgėlą. Mat kur Dievo žodis 

skelbiamas, priimamas bei tikimas ir neša vaisių, ten ne- 
turi trūkti ir brangiojo šventojo kryžiaus. Ir tegu niekas 
nemano gyvensiąs ramiai, bet težino turėsiąs paaukoti, ką 
turi šiame pasaulyje: turtą, garbę, namus ir galvijus, žmo- 
ną ir vaikus, kūną ir gyvybę. 66 Tai skaudina tik mūsų 
kūną ir senąjį Adomą; juk privalu laikytis ir kantriai kęsti, 
kai esame puolami, ir atsižadėti to, kas iš mūsų atimama. 

67 "Todėl čia, kaip ir visuose kituose [prašymuose], taip 
pat būtina be paliovos melsti: „Mielas Tėve, teesie Tavo 
valia, o ne velnio ir mūsų priešų valia, ir ne visų tų, kurie 
nori persekioti ir nutildyti Tavo šventą žodį ar sukliudyti 
Tavo karalystei; ir duok mums, kad visa, ką dėl to reikia 
iškesti, kantriai pakeltume ir nugalėtume, kad mūsų varg- 
šas kūnas iš silpnumo ar tingumo neatsitrauktų ir neat- 
kristų“. 

68 Žiūrėk, šiose trijose dalyse paprasčiausiu būdu iš- 
dėstytas būtinumas, liečiantis patį Dievą, tačiau viskas mū- 
sų pačių labui; juk tai, ko prašome, skirta tik mums, bū- 
tent, kaip sakyta, kad ir mumyse įvyktų tai, kas šiaip turi 
įvykti už mūsų ribų. Mat kaip ir be mūsų prašymo Jo 
vardas turi būti šventas, o Jo karalystė ateiti, taip ir Jo 
valia turi išsipildyti ir pasklisti, nors velnias su visais savo 
šalininkais dėl to labai triukšmautų, pyktų bei šėltų ir 
drįstų bandyti Evangeliją visiškai sunaikinti. Bet savo pa- 
čių labui turime prašyti, kad Jo valia nekliudomai sklistų 
ir tarp mūsų priešais tokį jų šėlsmą, kad jie negalėtų nieko 
padaryti, o mes, nepaisydami visos prievartos ir persekioji- 
mų, tvirtai laikytumės to ir tenkintumės tokia Dievo valia. 

69 Ši malda nūnai bus mūsų apsauga ir skydas, atmu- 
šantis 17 sudaužantis visa, ko velnias, popiežius, vyskupai, 
tironai ir eretikai prieš mūsų Evangeliją įstengia pasiekti. 
Tegu jie pyksta ir viską išbando, tegu kuria planus ir spren- 

džia, kaip mus numalšins ir išnaikins, idant jų valia ir 
sumanymai išsipildytų; prieš visa tai vienas ar du krikščio- 
nys su šiuo vienintelių prašymu bus mūsų siena, į kurią jie 
atsitrenks ir subyrės į šipulius. 70 Tai mūsų paguoda ir 
tvirtybė, kad velnio ir visų mūsų priešų valia ir sumany- 
mai turės sužlugti ir prapulti, kad ir kokiais išdidžiais, 
tvirtais ir galingais jie save laikytų; juk jei nebūtų jų valia 
palaužta ir jai nebūtų sukliudyta, Dievo karalystė negalėtų 
žemėje išlikti, o Jo vardas nebūtų šventas. 


Ketvirtas prašymas 


71 Kasdienės mūsų duonos duok mums šiandien. 

72 Čia mes pamąstome apie menką duonos pintinėlę, 
apie mūsų kūno ir laikinojo gyvenimo reikmes, ir nors tai 
trumpas ir paprastas pasakymas, bet apima jis labai daug. 
Mat minėdamas kasdienę duoną ir jos prašydamas, tu pra- 
šai visa ko, kas būtina, kad turėtumei kasdienės duonos ir 
ją valgytum, antra vertus, prašai pašalinti visa, kas tam 
kliudo. Todėl savo mintis turi teisingai išdėstyti 1r išskleis- 
ti ne tik iki duonkepės ir miltų dėžės, bet ir kad siektų 
plačius laukus bei visą žemę, auginančią ir nokinančią kas- 
dienę duoną ir visokį maistą. Juk jei Dievas neleistų jam 
augti, nelaimintų ir dirvoje nelaikytų, mes niekuomet neiš- 
imtume duonos iš duonkepės ir nedėtume ant stalo. 

13 O trumpai sutraukus, šis prašymas apima visa, kas 
priklauso pilnatviškam gyvenimui šiame pasaulyje, nes vien 
dėl jo mums reikalinga kasdienė duona. Tad gyvenimui 
reikia ne tik kad mūsų kūnas gautų valgio, apdaro ir kas 
šiaip būtina, bet ir kad su žmonėmis, su kuriais gyvename 
ir bendraujame, kasdieniuose reikaluose ir visokiausiuose 
dalykuose ramiai ir taikiai apsieitume; apskritai visa, kas 
liečia namų ir kaimynų arba piliečių reikalus ir valdžią. 

Mat šiems dviem dalykams sudarant tokių kliūčių, kad jie 
nebeveikia, kaip turėtų veikti, taip trukdomos ir gyvenimo 
reikmės, kad jis galiausiai nebegali būti palaikomas. 74 Ir, 
ko gero, reikalingiausia melsti už pasaulietinę vyresnybę ir 
valdžią kaip už tai, per ką mus Dievas daugiausiai aprūpi- 
na kasdiene duona ir visais malonumais. Juk nors ir gavo- 
me iš Dievo apsčiai gėrybių, tai vis dėlto negalėtume nė 
vienos jų nei pasilaikyti, nei patikimai ir maloniai panau- 
doti, jei Jis neduotų mums tvirtos, taikingos valdžios. Mat 
kur neramumai, kivirčai ir karas, ten kasdienės duonos 
jau nebėra arba mažų mažiausiai sunku jos gauti. 

75 Todėl visai pagrįstai kiekvieno dievobaimingo kuni- 
gaikščio herbe būtų galima pavaizduoti duoną vietoj liūto 
arba rūtų vainiko, arba įspausti ją monetoje, kad tiek jiems, 
tiek jų valdiniams būtų priminta, jog mes jų tarnybos dėka 
esame saugūs ir gyvename taikoje, ir be jų negalime mielo- 
sios duonelės nei valgyti, nei turėti. Todėl jie taip pat verti 
visokeriopos pagarbos, kad jiems duotume tai, ką privalo- 
me ir galime, kaip tiems, kurių dėka viskuo, ką turime, 
taikoje ir ramybėje mėgaujamės, antraip negalėtume nė 
skatiko pasilaikyti; todėl ir reikia už juos melsti, kad per 
juos Dievas duotų mums kuo daugiau palaimos ir gėrio. 

76 Tad tebus labai trumpai parodyta 17 paminėta, kiek 
daug ši malda aprėpia, apimdama visokiausius reikalus že- 
mėje. Iš to būtų galima sudėti ilgą maldą ir daugybe žo- 
džių išvardyti visus čia priklausančius dalykus, kaip antai 
prašyti, kad Dievas duotų mums valgio ir gėrimo, apdaro, 
namus ir galvijų, sveiką kūną, be to, leistų javams ir vai- 
siams laukuose augti ir gerai derėti; toliau - kad namie 
padėtų gerai tvarkytis, duotų ir išsaugotų pamaldžią žmo- 
ną, vaikus ir samdinius, duotų, kad mūsų darbas, amatas 
ar bet koks kitas užsiėmimas klestėtų ir sektųsi, apdova- 

notų mus ištikimais kaimynais ir gerais draugais ir t. t.; 
77 toliau - kad imperatoriui, karaliui ir visiems luomams, 
ypač mūsų krašto kunigaikščiams, visiems tarėjams, aukš- 
tiesiems valdytojams ir viršininkams suteiktų išminties, 
stiprybės ir laimės, idant gerai valdytų ir nugalėtų turkus 
ir visus priešus, kad valdiniams ir paprastiems žmonėms 
suteiktų klusnumo taikoje ir santarvėje tarpusavyje gyven- 
ti; 78 ir, priešingai, kad apsaugotų mus nuo visokios žalos 
kūnui ir maistui, nuo audros, krušos, ugnies, vandens, nu- 
odų, maro, galvijų kritimo, nuo karo ir kraujo praliejimo, 
brangymečio, kenkėjų, piktadarių ir t. t. 79 Visa tai būtina 
paprastiems žmonėms gerai įkalti, kad šiuos ir panašius 
dalykus duoda Dievas ir mes turime jų melsti. 

so Bet pirmiausia ši malda nukreipta prieš didžiausią 
mūsų priešą velnią. Mat didžiausias jo siekis ir troškimas 
— visa, ką iš Dievo turime, atimti arba sukliudyti, ir jam 
maža to, kad stato kliūtis dvasinei valdžiai bei ją griauna, 
savo melu suvedžiodamas sielas ir pasiimdamas jas savo 
valdžion, bet jis užgina ir daro kliūtis, kad žemėje nebebū- 
tų nei jokios valdžios, nei garbingo ir taikaus būvio. Todėl 
jis pridaro tiek daug rietenų, žudynių, maištų ir karų, taip 
pat audrų, krušų, kad sunaikintų javus ir galvijus, užnuo- 
dytų orą ir t. t. 81 Apskritai jam kančia, jei kas nors kąsne- 
lį duonos iš Dievo gauna ir ramiai valgo; ir jei jis valiotų, o 
mūsų malda (ir Dievas) negintų, tai mes tikrai laukuose 
nė šiaudelio, namie nė skatiko neturėtume, net gyvybės nė 
valandėlę neišsaugotume, ypač tie, kurie turi Dievo žodį ir 
mielai norėtų būti krikščionys. 

82 Štai taip Dievas nori parodyti mums visą mūsų var- 
gą prisiimąs bei ištikimai besirūpinąs ir mūsų laikinuoju 
maistu; 83 ir nors duoda jo apsčiai bei išlaiko taip pat 
bedieviams ir nenaudėliams, Jis vis dėlto nori, kad mes jo 

melstume, idant pripažintume tai gauną iš Jo rankų ir 
šitaip jaučią Jo tėvišką gerumą mums. Mat Jam atitraukus 
ranką, tas laikinasis maistas ilgainiui nebegali tarpti ir 
būti išsaugotas, kaip kasdien puikiai matome 17 jaučiame. 
84 Vargas mums dabar pasaulyje dėl netikrų pinigų, vargas 
mums ir dėl kasdienių sunkumų bei lupikavimo kasdienėje 
prekyboje, sandėriuose ir darbe tų, kurie savivaliaudami 
spaudžia varguomenę ir jos duoną kasdienę atima! Tiesa, 
turime tai kęsti, bet tepasistengia jie neprarasti krikščio- 
nių užtarimo per maldą ir tepasisaugo, kad šis skirsnelis iš 
„Tėve mūsų“ neatsisuktų prieš juos. 


Penktas prašymas 


85 Ir atleisk mums mūsų kaltes, kaip ir mes atleidžia- 
me savo kaltininkams. 

86 Ši dalis liečia mūsų skurdų ir vargingą gyvenimą, 
kuris, nors ir turime Dievo žodį, jį tikime, vykdome Jo 
valią ir jai paklūstame, mintame Dievo dovanomis ir palai- 
ma, vis dėlto nėra be nuodėmės; juk mes kasdien vis dar 
suklumpame ir nežinome saiko, gyvendami pasaulyje tarp 
tokių žmonių, kurie mus smarkiai skriaudžia ir teikia dings- 
ti nekantrauti, pykti, keršyti ir t. t.; 87 be to, mums iš 
paskos sėlina velnias, puolantis iš visų pusių ir kovojantis 
(kaip girdėjome) su visais anksčiau aptartais dalykais, tad 
neimanoma tokioje nuolatinėje kovoje visuomet atsilaikyti. 

88 Todėl čia ir vėl iškyla didelė būtinybė melsti ir šauk- 
tis: „Mielas Tėve, atleisk mums mūsų kaltes!“ Tai nereiš- 
kia, kad Jis neatleistų nuodėmių ir be mūsų prašymo, taipgi 
dar ir prieš mums prašant (nes Jis padovanojo mums Evan- 
geliją, kuri yra ištisas atleidimas, mums dar nė nepapra- 
šius ar bent kartelį apie tai nepagalvojus), bet svarbu, kad 
toki atleidimą suvoktume ir priimtume. 89 Mat kadangi 

kūnas, kuriame kasdien gyvename, yra toks, jog nepasitiki 
bei netiki Dievu ir nuolat gyvena piktais geismais bei klas- 
tomis, mes kasdien nusidedame žodžiais ir darbais, veikla 
ir neveikla, todėl sąžinę apima nerimas, ji ima bijoti Dievo 
rūstybės bei nemalonės ir taip praranda paguodą bei pasiti- 
kėjimą, kylančius iš Evangelijos, todėl būtina nepaliaujamai 
čia gręžtis ir semtis paguodos, kad sąžinė vėl atsitiestų. 

90 Tačiau šitai turi patarnauti tam, kad Dievas palaužtų 
mūsų išdidumą ir laikytų mus nuolankume. Mat Jis pasili- 
ko sau šią privilegiją, idant kas norėtų pasididžiuoti savo 
dievobaimingumu ir kitus paniekinti, tas turėtų pasižiūrėti 
į save ir pasidėti po akimis šią maldą, ir tada suprastų esąs 
ne daugiau dievobaimingas, negu kiti, todėl visi privalome 
Dievui lenktis ir džiaugtis, kad mums atleidžiama. 91 Ir 
tegu niekas nemano gyvendamas šiame pasaulyje galįs pa- 
siekti, kad jam tokio atleidimo nebereikės. Apskritai jei Die- 
vas mums be paliovos neatleistų, tai mes ir pražūtume. 

92 Šio prašymo prasmė tokia: Dievas norėtų ne žiūrėti 
į mūsų nuodėmes ir mums prikaišioti, ko kasdien nusipel- 
nome, o elgtis su mumis maloningai ir atleisti, kaip yra 
pažadėjęs, ir duoti mums linksmą ir drąsią sąžinę, kad 
galėtume stoti Jo akivaizdon ir prašyti. Mat jei širdis Die- 
vo atžvilgiu ne taip nusiteikusi ir negali įgyti tokio pasiti- 
kėjimo, tai ji niekuomet neišdrįs melstis. Tačiau tokio pa- 
sitikėjimo ir tokios linksmos širdies neigysi iš niekur kitur, 
tik iš žinojimo, kad nuodėmės tau atleistos. 

93 Bet prie to dar pridurtas būtinas ir vis dėlto guo- 
džiantis priedas: „Kaip 17 mes atleidžiame savo kaltinin- 
kams“. Dievas pažadėjo, kad būtume tikri, jog viskas bus 
mums atleista ir dovanota, bet tik tada, kai irgi atleisime 
savo artimui. 94 Mat kaip mes kasdien labai daug nusikals- 
tame Dievui, o Jis iš malonės vis dėlto viską atleidžia, taip 

turime ir nuolat atleisti savo artimui, pridarančiam mums 
nuostolių, smurtaujančiam ir neteisingai besielgiančiam, 
rezgančiam piktą klastą ir t. t. 95 Jei neatleidi, tai nesiti- 
kėk, kad Dievas tau atleis. Bet jei atleidi, tai laimi paguo- 
dą ir tikrumą, kad tau danguje bus atleista 96 ne dėl tavo 
atleidimo; juk Dievas tai daro visiškai veltui, vien iš malo- 
nės, nes taip pažadėjo, kaip moko Evangelija, bet norėda- 
mas skirti mums tai sustiprinimui ir nuraminimui kaip 
tikrumo ženklą prie pažado, atitinkančio maldą Evangeli- 
jos pagal Luką 6 skyriuje“?: „Atleiskite, 17 jums bus atleis- 
ta“. Todėl šiuos žodžius Kristus ir kartoja bei ištaria ne- 
trukus po „Tėve mūsų“ Evangelijos pagal Matą 6 skyriu- 
je“: „Jeigu jūs atleisite žmonėms jų nusižengimus, tai ir 
jūsų dangiškasis Tėvas atleis jums“ ir t. t. 

97 Toks ženklas pridėtas prie šios maldos dėl to, kad 
melsdami prisimename šį pažadą ir taip galvojame: „Mie- 
las Tėve, ateinu ir prašau, kad man atleistum, ne dėl to, 
kad galėčiau patenkinti darbais ar ką pelnyti, bet dėl to, 
kad Tu tai pažadėjai ir antspaudą prikabinai, idant tai 
būtų taip tikra, lyg būčiau gavęs Tavo paties ištartą nuo- 
dėmių atleidimą“. 98 Juk kiek suteikia Krikštas ir Komu- 
nija, įsteigti kaip išoriniai ženklai, tiek pat gali ir šis žen- 
klas: sustiprinti ir pradžiuginti mūsų sąžinę, ir jis pastaty- 
tas pirma kitų kaip tik dėl to, kad jį bet kuomet galėtume 
vartoti 17 naudoti kaip tai, ką visuomet su savimi turime. 


Seštas prašymas 


99 Ir nevesk mūsų į pagundą. 

100 Jau pakankamai girdėjome, kiek reikia įdėti pa- 
stangų ir darbo, kad visa, ko meldžiame, būtų išsaugota ir 
tvirtai laikomasi, kad vis dėlto neįmanoma išvengti trūku- 
mų ir nusižengimų. Be to, nors ir gavome nuodėmių atlei- 


118 


ŠEŠTAS PRAŠYMAS 


dimą ir turime tyrą sąžinę, ir esame visiškai nuteisinti, 
gyvenime būna taip, kad šiandien laikaisi, o rytoj nupuo- 
lęs. Todėl ir vėl turime melsti, nors dabar esame teisūs ir 
tyra sąžine stovime prieš Dievą, kad Jis neleistų mums 
atkristi ir pasiduoti vilionėms arba pagundoms. 

101 O pagunda, arba (kaip mūsų saksai nuo seno sako) 
„gundymas įkalbinėjimais“*!, būna trejopa: kūno, pasaulio 
ir velnio. 102 Mat kūne gyvename ir nešiojamės ant savo 
sprando senąjį Adomą, nerimstantį ir kasdien mus akinan- 
tį paleistuvystei, tinginystei, rajumui i7 girtuokliavimui, g0- 
dumui ir sukčiavimui, kad apgautume ir apsuktume savo 
artimą, ir apskritai visokiems piktiems geismams, būdin- 
giems mums iš prigimties, be to, mus dar akina kitų žmo- 
nių draugija, pavyzdžiai, ką nors išgirdus ir pamačius, o 
tai dažnai sužeidžia ir uždega nekaltą širdį. 

103 Be to, dar yra pasaulis, įžeidžiantis mus žodžiais ir 
darbais bei skatinantis pykčiui ir nekantrumui. Apskritai 
tai ne kas kita, kaip neapykanta ir pavydas, nesantaika, 
prievarta ir neteisybė, neištikimybė, kerštas, keiksmai, bar- 
niai, apkalbos, puikybė ir išdidumas su besaike prabanga, 
garbe, šlove ir valdžia, nes nė vienas nenori būti mažiau- 
sias, bet nori sėdėti viršuje ir būti visų matomas. 

104 Prie to dar prisideda velnias, taip pat visur kirši- 
nantis ir kurstantis; bet ypač jis stengiasi dėl to, kas susiję 
su sąžine ir dvasiniais dalykais, būtent kad Dievo žodis ir 
darbas būtų vėjais paleisti ir paniekinti, idant mus atplėš- 
tų nuo tikėjimo, vilties ir meilės ir nuvestų į netikėjimą, 
puikybę ir užsispyrimą, arba, priešingai, į neviltį, Dievo 
neigimą bei koneveikimą ir kitus nesuskaičiuojamus bai- 
sius dalykus. Tai pinklės ir tinklai, net tikros ugningos 
strėlės, kaip didžiausi nuodai paleidžiamos į širdį ne kūno 
ir kraujo, o velnio. 

105 Tai iš tiesų dideli, sunkūs pavojai ir gundymai, 
kuriuos turi atlaikyti kiekvienas krikščionis, net jei kiek- 
vienas gyventų pats sau; idant nuolat būtume priversti 
šauktis ir melsti, kol esame gėdingame gyvenime, nes bū- 
name puolami iš visų pusių, medžiojami ir genami, kad 
Dievas mums neleistų pavargti bei nusilpti ir vėl į nuodė- 
mę, gėdą bei netikėjimą atkristi; antraip neįmanoma nė 
mažiausią gundymą įveikti. 

106 Prašymas „nevesti į pagundą“ reiškia, kad Dievas 
duoda mums jėgos ir stiprybės atsilaikyti, bet neatima ir 
nepanaikina pačių išbandymų. Mat niekas negali pagundos 
ir akinimų išvengti, nes gyvename kūne, ir velnias aplink 
mus sukiojasi, ir nieko kito iš to nebus, gundymus turime 
atlaikyti, maža to, dalyvauti juose; bet mes meldžiame, kad 
į juos neįpultume ir juose nepaskęstume. 

107 Užtat didelis skirtumas - gundymą patirti ir jam 
pasiduoti arba pritarti. Patirti visi patiriame, nors ir ne 
visi vienodai, bet vieni daugiau ir stipriau, kaip antai jau- 
nystėje - pirmiausia dėl kūno; po to, subrendus ir senste- 
lėjus — dėl pasaulio; kiti gi, užsiimantys dvasiniais daly- 
kais, t. y. tvirti krikščionys, — dėl velnio. 108 Bet tokia 
patirtis, kuri priešinga mūsų valiai ir kurios mes mieliau 
atsikratytume, niekam negali pakenkti. Mat jei gundymo 
nejaustume, tai jis ir negalėtų vadintis gundymu. Bet jam 
pritariame, kai atiduodame jam vadžias, nesipriešiname ir 
malda su juo nekovojame. 

109 Todėl mes, krikščionys, turime būti apsiginklavę ir 
kasdien laukti, kad be paliovos būsime išbandomi, idant 
niekas taip ramiai ir neapdairiai nesielgtų, tarsi velnias 
būtų toli nuo mūsų, bet reikia visur būti pasirengus jo 
puolimui ir jį atremti. Mat nors aš dabar skaistus, kan- 
trus, draugingas ir tvirtai tikintis, velnias dar šią valandą 

gali paleisti į širdį tokią strėlę, kad kažin ar atsilaikyčiau. 
Juk jis toks priešas, kuris niekuomet nepaliks ramybėje ir 
nepavaręs, tad kai baigsis vienas gundymas, prasidės kiti 
ir nauji. 

110 Todėl nėra kito patarimo nei suraminimo, kaip tik 
čionai bėgti, „Tėve mūsų“ griebtis ir iš širdies kalbėti su 
Dievu: „Mielasis Tėve, Tu pakvietei mane melstis, neleisk 
man per pagundą atkristi!“ 111 Tada pamatysi, kad ji bus 
priversta trauktis ir galiausiai pasiduos. Antraip, jei ryšiesi 
pats sau padėti mintimis ir patarimais, tik bėdos prisidary- 
si ir velniui daugiau vietos duosi. Mat jis turi gyvatės gal- 
vą, ir jei suranda skylę, pro kurią gali įsliuogti, tai ir visas 
kūnas iš paskos nesulaikomai įlenda; tačiau malda gali nuo 
jo apginti ir nuvyti jį šalin. 


Septintas ir paskutinis prašymas 


112 Bet gelbėk mus nuo pikto. Amen. 

113 Graikiškai ši dalis skamba taip: „Išgelbėk (arba 
apsaugok) mus nuo pikto (arba blogo)“, ir atrodo, jog čia 
kalbama apie velnią, lyg norint viską sutraukti, idant visos 
maldos apibendrinimas būtų nukreiptas prieš didžiausią 
mūsų priešą. Mat jis yra tas, kuris nori pastoti kelią vis- 
kam, ko meldžiame: Dievo vardui arba garbei, Dievo kara- 
lystei ir valiai, kasdienei duonai, džiaugsmingai, tyrai sąži- 
nei ir t. t. 

114 Todėl pabaigoje visa tai apibendriname ir sakome: 
„Mielasis Tėve, padėk, kad mes visokių nelaimių išvengtu- 
me!“ 115 Tačiau ne mažiau reikšminga šioje maldoje ir tai, 
kad į ją įtraukta visa, kas gali bloga mums nutikti velnio 
karalystėje: skurdas, gėda, mirtis, trumpai tariant, visoks 
nelemtas vargas bei širdies skausmas, kurio tiek daug že- 
mėje. Mat velnias, būdamas ne tik melagis, bet ir galvažu- 

dys“*, nuolat kėsinasi į mūsų gyvybę ir lieja savo apmaudą, 
kur tik galėdamas mūsų kūną įstumti į nelaimę ir jį suža- 
loti. Todėl 17 būna, kad vieniems jis sprandą nusuka arba 
iš proto išveda, kitus vandenyje paskandina, o daugelį pri- 
veda prie to, kad šie patys nusižudo, ir į visokius kitus 
baisius atsitikimus nuveda. 116 Todėl žemėje mums nelie- 
ka nieko kita, kaip tik be perstojo prieš šį didžiulį priešą 
melsti; juk jei Dievas mūsų neapsaugotų, tai mes nė valan- 
dos nebūtume nuo velnio saugūs. 

117 Iš to vėlgi matai, kad Dievas nori būti meldžiamas 
dėl visko, kas mus 17 kūniškai gundo, kad niekur kitur 
pagalbos nebūtų ieškoma ir laukiama, tik iš Jo. 118 Tačiau 
šį prašymą Jis įdėjo paskutinėje vietoje; juk jei mus būtina 
apsaugoti ir išvaduoti nuo visokio blogio, tai pirma turime 
Jo vardą savyje laikyti šventą, Jo karalystė turi būti tarp 
mūsų ir Jo valia turi išsipildyti. Po to Jis nori galutinai 
mus apsaugoti nuo nuodėmių ir gėdos, be to, nuo visko, 
kas mus skaudina ir daro mums žalą. 

119 Šitaip Dievas trumpiausiu būdu parodė mums vi- 
sus vargus, bet kuomet galinčius mus prispausti, idant nie- 
kuomet neturėtume jokio pasiteisinimo, kad nesimeldžia- 
me. Tačiau labai svarbu, kad prie to išmoktume dar ir 
pasakyti „Amen“, t. y. neabejotume, kad malda tikrai bus 
išklausyta ir išsipildys. Mat ji yra ne kas kita, kaip ne- 
abejojančio tikėjimo žodis, ne aklai besimeldžiančio, bet 
žinančio, kad Dievas jam nemeluoja, 120 nes yra pažadė- 
jęs tai suteikti. Kai nėra tokio tikėjimo, negali būti nė 
tikros maldos. 

121 Todėl pavojingai klysta tie, kurie meldžiasi taip, 
kad nedrįsta iš širdies prie to pridurti „taip“ ir maldą už- 
baigti įsitikinę, jog Dievas juos išklauso, bet skendi abejo- 
nėse ir sako: „Nejau turėčiau tiek įžūlumo ir girčiausi, kad 

Dievas išklausys mano maldą? Juk aš - vargšas nusidėjė- 
lis, ir t. t.“ 

122 Tai kyla iš to, kad jie žvelgia ne į Dievo pažadą, 
bet į savo darbus ir savo orumą, taip paniekindami Dievą 
ir padarydami Jį melagiu; 123 todėl jie nieko ir negauna, 
anot šv. Jokūbo“*: „Tegul prašo tikėdamas, nė kiek neabe- 
jodamas, nes abejojantis žmogus panašus į jūros bangas, 
varinėjamas ir blaškomas vėjo. Toksai žmogus tegul nema- 
no ką nors gausiąs iš Viešpaties“. 124 Matai, kaip Dievui 
svarbu, kad mes būtume tikri besimeldžią ne veltui ir jo- 
kiu būdu nenuvertintume savo maldos. 


KETVIRTA DALIS 
Apie Krikštą 


1 Mes išnagrinėjome tris pagrindines visuotinio krikš- 
čioniškojo mokymo dalis. Be šių, dar reikia pakalbėti apie 
du mūsų sakramentus, įsteigtus Kristaus, apie kuriuos 
kiekvienas krikščionis irgi turi išklausyti mažų mažiausiai 
paprastą, trumpą pamoką, nes be šių sakramentų negali 
apsieiti nė vienas krikščionis, nors iki šiol, deja, nieko apie 
tai nebuvo mokoma. 2 Pirmiausia pakalbėsime apie Krikštą, 
kuriuo mes ir priimami į krikščioniją. Bet kad viską būtų 
galima teisingai suvokti, aptarsime iš eilės ir apsistosime tik 
ties tuo, kas mums būtina žinoti. Na, o kaip tai saugoti ir 
ginti nuo eretikų bei sektantų, pavesime mokslininkams. 

3 Pirmučiausia reikia gerai žinoti žodžius, kuriais pa- 
grįstas Krikštas ir kuriais paremta visa, kas apie jį pasaky- 
tina, būtent Viešpaties Kristaus žodžius Evangelijos pagal 
Matą paskutiniame skyriuje““: | 

4 „Tad eikite ir padarykite mano mokiniais visų tautų 
žmones, krikštydami juos vardan Tėvo ir Sūnaus, ir Šven- 
tosios Dvasios“. 

Lygiai taip Evangelijos pagal Morkų paskutiniame sky- 
riuješ?: 

5 „Kas įtikės ir pasikrikštys, bus išgelbėtas, o kas neti- 
kės, bus pasmerktas“. 

6 Šiuose žodžiuose pirmiausia reikia įsidėmėti, jog tai 
Dievo įsakyta ir duota, kad nebūtų abejojama, jog Krikštas 
yra dieviškas dalykas, o ne žmonių prasimanytas ar išras- 
tas. Juk kaip aš galiu pasakyti, kad dešimt įsakymų, tikė- 
jimo išpažinimo ir „Tėve mūsų“ neprasimanė joks žmogus 
savo paties galva, bet juos apreiškė ir davė pats Dievas, 

taip lygiai galiu išdidžiai pareikšti, kad Krikštas yra ne 
koks žmogiškas niekniekis, bet ji yra įsteigęs pats Dievas, 
be to, Jis rimtai ir griežtai įsakė, kad turime pasikrikštyti, 
antraip negalėsime būti išganyti, idant nemanytume, kad 
tai toks pats nereikšmingas dalykas, kaip apsivilkti naują 
raudoną švarką. 7 Mat svarbiausia, kad Krikštas būtų lai- 
komas nepaprastu, nuostabiu ir didingu, dėl jo mes ginči- 
jamės ir kovojame labiausiai, nes pasaulyje dabar tiek daug 
priviso sektantų, šaukiančių, kad Krikštas esąs tik išorinis 
dalykas, o išorinis dalykas esąs nenaudingas. 8 Bet tegu 
išorinis dalykas ir lieka išorinis, kiek tik nori; o čia - Die- 
vo žodis ir įsakymas, Krikštą isteigiantis, pagrindžiantis 1r 
patvirtinantis. O ką Dievas įsteigia ir liepia, turi būti ne 
bergždžias, bet išties vertingas dalykas, net jei iš pažiūros 
ir būtų menkesnis už šiaudelį. 9 Jei iki šiol buvo galima 
laikyti vertingais dalykais tai, kad popiežius laiškais ir bu- 
lėmis suteikdavo nuodėmių atleidimą, pašventindavo alto- 
rius arba bažnyčias vien laiškų ir antspaudų pagrindu, tai 
Krikštą turime laikyti daug didesniu ir vertingesniu daly- 
ku, nes jį isakė Dievas, ir jis vykdomas Jo vardu; juk žo- 
džiai skamba taip: „Tad eikite ir krikštykite“, bet ne savo, 
o Dievo vardu. 

10 Mat „būti pakrikštytam Dievo vardu“ reiškia būti 
pakrikštytam ne žmogaus, bet paties Dievo. Todėl, nors ir 
atliekamas žmogaus ranka, iš tikro tai paties Dievo dar- 
bas, tad kiekvienas lengvai gali pats padaryti išvadą, kad 
šis darbas daug didesnis už bet kurį kitą darbą, atliktą 
žmogaus arba šventojo. Juk kokius galima atlikti darbus, 
kurie būtų didesni už Dievo darbą? 

11 Tačiau čia velnias iš paskutiniųjų stengiasi, kad 
mums akis apdumtų ir Dievo darbą tariamai paverstų mū- 
sų pačių darbu. Mat daug vertingiau atrodo tai, kad kartū- 

zų vienuolis dirba daug sunkių, didelių darbų, ir visi mes 
labiau vertiname tai, ką patys atliekame ir užsidirbame. 
12 Tačiau Raštas moko: jei ir visų vienuolių darbus sudė- 
tum į krūvą, kad ir kaip prabangiai jie spindėtų, jie nebūtų 
tokie kilnūs ir geri, kaip Dievui pakėlus šiaudelį. Kodėl? 
Todėl, kad asmuo kilnesnis ir geresnis. Čia reikia vertinti 
ne asmenį pagal darbus, bet darbus pagal asmenį, iš kurio 
jie turi įgyti savo kilnumą. 13 Bet to nenori paisyti padūkė- 
lis protas, ir kadangi tai nežiba kaip mūsų pačių atlikti 
darbai, tai visai ir nevertinama. 

14 Iš to, kas pasakyta, mokykis teisingai suprasti ir 
atsakyti į klausimą, kas yra Krikštas, būtent kad jis ne 
paprastas vanduo, bet Dievo žodžiu paženklintas ir pašven- 
tintas vanduo, kad jis ne kas kita, kaip Dievo vanduo; ne 
pats tas vanduo savaime tauresnis už bet kurį kitą vande- 
nį, bet prie jo prisideda Dievo žodis ir įsakymas. 

15 Todėl tai gryna piktavalystė ir velnio pasityčiojimas, 
kai dabar mūsų naujosios dvasios, norėdamos Krikštą pa- 
niekinti, nuo jo atskiria Dievo žodį bei tvarką ir nemato 
jame nieko kito, tik vandenį, semiamą iš šulinio, o paskui 
tauškia: „Ar gali sauja vandens padėti sielai?“ 16 Taigi, 
mielasis, kas to nežino, kad atskyrus dalykus vieną nuo 
kito, vanduo ir lieka vandeniu! Bet kaip tu drįsti taip kiš- 
tis į Dievo tvarką ir išplėšti iš jos brangiausią dalyką, su 
kuriuo Dievas susiejo ir surišo vandenį, norėdamas šiuodu 
dalykus matyti kartu? Juk tai šio vandens esmė: Dievo 
žodis arba įsakymas ir Dievo vardas — lobis, didesnis ir 
tauresnis už žemę ir dangų. 

17 Tad suvok skirtumą, kad Krikštas yra visai kas kita 
negu paprasti vandenys; ne dėl savo gamtinio pobūdžio, 
bet dėl to, kad prisideda tai, kas labai tauru; juk pats 
Dievas prideda savo garbę, suteikia jam jėgos ir galios. 

Todėl tai ne įprastas vanduo, bet dieviškas, dangiškas, šven- 
tas ir palaimingas vanduo, 17 kaip dar jį būtų įmanoma 
šlovinti vis dėl Dievo žodžio, kuris yra dangiškas, šventas 
žodis, kurio neįmanoma pašlovinti per daug; juk jis turi ir 
gali visa, ką turi ir gali Dievas. 18 Todėl jo esmė ir yra 
tokia, kad jis vadinamas sakramentu; antai ir šv. Augusti- 
nas mokė: Accedat verbum ad elementum et fit sacramen- 
tum, atseit „jei žodis prisideda prie elemento, arba natūra- 
lios medžiagos, tai tampa sakramentu“, t. y. šventu, dieviš- 
ku daiktu ir ženklu. 

19 Todėl mes visą laiką ir mokome, kad sakramentai ir 
apskritai visi išoriniai dalykai, skiriami ir įsteigiami Dievo, 
būtų vertinami ne pagal paprastą išorinį apvalkalą, tarsi 
matant tik riešuto kevalą, bet taip, kad juose glūdi Dievo 
žodis. 20 Mat mes kalbame ir apie tėvystę bei motinystę, ir 
apie pasaulietinę vyresnybę. Vertinami pagal tai, kad turi 
nosis, akis, odą ir plaukus, mėsą ir kaulus, jie atrodo kaip 
turkai ir pagonys, ir kas nors galėtų imti ir pasakyti: „Ko- 
dėl šitą turėčiau vertinti labiau už anuos?“ Todėl, kad prie 
to pridurtas įsakymas: „Gerbk savo tėvą ir motiną“; tuo- 
met savo tėvo asmenyje aš pamatau kitą vyrą, pasipuošusį 
ir apsitaisiusį dieviškąja didybe ir šlove. Įsakymas, sakau, 
yra auksinė grandinė, kurią jis nešioja ant kaklo, maža to, 
karūna ant jo galvos, rodanti, kaip ir kodėl šį kūną ir 
kraują reikia gerbti. 

21 Šitaip ir dar labiau privalai dėl žodžio gerbti Krikš- 
tą ir iškiliai jį laikyti, nes pats Dievas jį žodžiais ir darbais 
pagerbė, be to, patvirtino stebuklais iš dangaus. Nejau ma- 
nai, kad tai buvo pokštas, kai Kristui krikštijantis atsivėrė 
dangus, regimu būdu nusileido Šventoji Dvasia, ir viešpa- 
tavo vien dieviškoji didybė ir šlovė? 

22 Todėl dar sykį įspėju, kad jokiu būdu nebūtų atida- 
lomi ir atskiriami vienas nuo kito du dalykai - žodis ir 
vanduo. Mat nuo vandens atskyrus žodį, vanduo liks ne 
kitoks, o toks, iš kurio tarnaitė verda maistą, ir tada jis 
išties gali vadintis maudyklės Krikštu; bet jam [žodžiui] 
pasilikus, kaip Dievas nustatė, tai yra sakramentas ir vadi-. 
nasi Kristaus Krikštas. Tiek apie šią dalį - apie šventojo 
sakramento esmę ir vertę. 

25 Antra, kadangi jau žinome, kas yra Krikštas ir kaip 
jis turi būti vertinamas, mums reikia taipgi išmokti, kodėl 
ir dėl ko jis įvestas, t. y. kokią naudą jis duoda ir ką suku- 
ria. O to nesuprasi geriau, negu iš anksčiau minėtų Kris- 
taus žodžių“: „Kas įtikės ir pasikrikštys, bus išgelbėtas“. 
24 Todėl suprask tai kuo paprasčiausiai, kad Krikšto galia, 
veikmė, nauda, vaisiai ir tikslas yra tai, kad jis išgano. Mat 
niekas nekrikštijamas, idant taptų kunigaikščiu, bet krikš- 
tijamas, idant, kaip sakoma žodžiais, būtų išganytas. 25 O 
būti išganytam, kaip gerai žinoma, reiškia ne ką kita, kaip 
būti išvaduotam iš nuodėmės, mirties, velnio, patekti į Kris- 
taus karalystę ir amžinai su juo gyventi. 

26 Tad vėlgi matai, kokiu brangiu ir vertu reikia laiky- 
ti Krikštą, nes juo mes įgyjame tokį neapsakomą lobį, o tai 
irgi aiškiai parodo, kad jis negali būti tik paprastas, grynas 
vanduo. Mat paprastas vanduo negalėtų tokių dalykų at- 
likti; bet atlieka Dievo žodis ir tai (kaip anksčiau sakyta), 
kad jame yra Dievo vardas. 27 O kur Dievo vardas, ten turi 
būti gyvybė ir išganymas, tad jis pagrįstai vadinamas die- 
višku, išganingu, vaisingu ir maloningu vandeniu, nes per 
žodį jis [Krikštas] įgyja galios, tapdamas „atgimdančiu ir 
atnaujinančiu nuplovimu“, kaip sakoma Pauliaus Laiško Ti- 
tui 3 skyriuje“". 

28 O į tai, kad mūsų visažiniai, naujosios dvasios, ne- 
pagrįstai tvirtina, neva tik tikėjimas išgano, bet darbai ir 
išoriniai dalykai nieko nereiškia, mes atsakome, kad, žino- 
ma, niekas kitas mumyse neveikia, tik tikėjimas, kaip dar 
vėliau išgirsime. 29 Tačiau akli vedliai nenori matyti, kad 
tikėjimas turi turėti ką tikėti, t. y. už ko laikytis, ant ko 
stovėti ir į ką remtis. Todėl, siejant su vandeniu, tikima, 
kad būtent Krikštas teikia išganymą ir gyvenimą, bet ne 
dėl vandens (kaip jau pakankamai sakyta), o dėl to, kad jis 
susijęs su Dievo žodžiu ir tvarka, ir jame tvirtai laikosi Jo 
vardas. Jei tai tikiu, tai ką gi kita tikiu, jei ne Dievą kaip 
tą, kuris į tai įdėjo ir įsodino savo žodį ir duoda mums tą 
išorinį dalyką, kuriuo galime įgyti tokį lobį? 

30 Jie tokie pamišę, kad atskiria tikėjimą ir dalyką, 
prie kurio tikėjimas pritvirtintas ir pririštas, nors tas daly- 
kas tik išorinis. Jis net turi ir privalo būti išorinis, kad 
širdį; juk ir visa Evangelija yra išorinis, lūpomis pasakytas 
pamokslas. Apskritai tai, ką Dievas mumyse daro ir kuria, 
Jis nori kurti per išorinę tvarką. Kur Jis kalba, kam ir per 
ką kalba, tenlink turi žvelgti tikėjimas ir už to laikytis. 
Štai turime žodžius: 31 „Kas įtikės ir pasikrikštys, bus iš- 
gelbėtas““. Apie ką gi kita kalbama šiais žodžiais, jei ne 
apie Krikštą, t. y. apie vandenį, įjungtą į Dievo tvarką? Iš 
to plaukia štai kas: kas atmeta Krikštą, tas atmeta Dievo 
žodį, tikėjimą ir Kristų, tenlink mus kreipiahtį ir sųjun- 
gianti su Krikštu. 

32 Trečia, kadangi didžiąją Krikšto naudą ir galią apta- 
rėme, pažvelkime toliau, kas tas asmuo, priimantis tai, ką 
Krikštas duoda, ir Krikšto teikiamą naudą. 33 Tai irgi ge- 
riausiai ir aiškiausiai išreikšta kaip tik šiais žodžiais: „Kas 
įtikės ir pasikrikštys, bus išgelbėtas“. Tai reiškia, kad tik 

tikėjimas padaro žmogų vertą naudingai priimti išganymą 
nešantį dieviškąjį vandenį. Kadangi tai, kas išreikšta žo- 
džiais, čia teikiama ir pažadama per vandenį ir kartu su 
vandeniu, šitai negali būti priimta kitaip, kaip tik iš šir- 
dies tikint. 34 Be tikėjimo vanduo neduoda jokios naudos, 
nors pats savaime ir yra dieviškas, neįkainojamas lobis. 
Todėl vien žodžiai („kas įtikės“) įstengia tiek, kad pašalina 
ir atmeta visus darbus, kuriuos galime atlikti, manydami 
šitaip pasieksią ir pelnysią išganymą. Juk aišku, kad kas 
nėra tikėjimas, tas [prie išganymo] nieko neprideda, bet 
nieko ir negauna. 

35 Bet jie šneka, kaip pratę, kad ir pats Krikštas yra 
darbas, o tu sakai, kad darbai neatneša išganymo; tad kur- 
gi tada lieka tikėjimas? Atsakymas: „Taip, žinoma, mūsų 
darbai dėl išganymo nieko negali nuveikti, tačiau Krikštas 
yra ne mūsų, o Dievo darbas (nes turėsi, kaip sakyta, labai 
aiškiai atskirti Kristaus Krikštą nuo maudyklės Krikšto); 
o Dievo darbai vertingi ir būtini išganymui, ir jie tikėjimą 
ne pašalina, bet jo reikalauja; juk be tikėjimo nebūtų gali- 
ma suvokti darbų“. 36 Mat vien apsipildamas vandeniu dar 
nepriėmei Krikšto taip, kad jis būtų tau naudingas; tačiau 
jis bus tau naudingas, jei pasikrikštysi įsitikinęs, kad tai 
vyksta pagal Dievo įsakymą ir tvarką, be to, Dievo vardu, 
idant su vandeniu gautum žadėtąjį išganymą. To negali 
atlikti nei kumštis, nei kūnas, bet tai turi tikėti širdis. 

37 Taigi aiškiai matai, kad tai joks darbas, kurį mes 
atliekame, bet lobis, kurį Jis mums duoda ir kurį apima 
tikėjimas; lygiai taip Viešpats Kristus ant kryžiaus yra ne 
darbas, o lobis, sudėtas į žodį ir mums pateikiamas bei 
tikėjimu priimamas. Todėl jie elgiasi su mumis neteisingai, 
šaukdami prieš mus, lyg mes sakytume pamokslus prieš 
tikėjimą, tuo tarpu mes jį tik pabrėžiame, nes jis tiek būti- 

nas, kad be jo neįmanoma nei gauti, nei turėti naudos iš 
Krikšto. 

38 Taigi aptarėme tris dalykus, kuriuos reikia žinoti 
apie šį sakramentą, ypač tai, kad Dievo tvarką būtina di- 
džiai gerbti; vien to jau pakaktų, nors tai grynai išorinis 
dalykas, kaip įsakymas „Gerbk savo tėvą 17 motiną“ irgi 
susietas tik su medžiaginiu kūnu ir krauju, bet jame mato- 
me ne kūną ir kraują, o tai apimantį Dievo įsakymą, ir dėl 
jo kūnai vadinami tėvu ir motina; taip ir čia, net jei netu- 
rėtume nieko daugiau, tik šiuos žodžius: „Eikite 17 krikšty- 
kite“ ir t. t., privalėtume juos vis dėlto priimti ir vykdyti 
kaip Dievo tvarką. 39 O čia esama ne tik įsakymo ir palie- 
pimo, bet ir pažado. Todėl tai dar puikiau, negu tai, ką 
Dievas šiaip įsakė ir nustatė; apskritai čia tiek daug pa- 
guodos ir malonės, kad dangus ir žemė to negali suvokti. 
40 Bet reikia mokėti tuo tikėti; juk maža ne lobio, o to, 
kad būtų jis suvoktas ir tvirtai jo laikomasi. 

41 Todėl kiekvienas krikščionis per visą gyvenimą tu- 
rės ko mokytis iš Krikšto ir jam bus ką praktikuoti; juk 
jis visuomet turės darbo, kad tvirtai tikėtų tuo, ką Krikš- 
tas pažada ir atneša: velnio ir mirties nugalėjimą, nuodė- 
mių atleidimą, Dievo malone, visą Kristų ir Šventąją Dva- 
sią su jos dovanomis. 42 Apskritai tai [Krikštas] tokia 
gausybė, kad, jei tai apmąstytų kvaila prigimtis, ji suabe- 
jotų, ar tai tiesa. 43 Juk pats pagalvok: jei kur nors būtų 
gydytojas, mokantis padaryti taip, kad žmonės nemirtų 
arba net ir mirę netrukus vėl atgytų ir tada amžinai gy- 
ventų, tai pasaulis taip imtų snigti ir lyti pinigais, kad 
per turčius niekas negalėtų pas tą gydytoją patekti! O čia 
Krikštu kiekvienam veltui padedamas prie durų toks 10- 
bis ir vaistai, praryjantys mirtį ir išlaikantys gyvastį vi- 
siems žmonėms! 

44 Taigi Krikštą reikia vertinti ir juo naudotis taip, 
kad juo stiprintumės ir guostumės, kai mus prislegia mūsų 
nuodėmė ir sąžinė, ir sakyti: „Vis dėlto aš pakrikštytas; jei 
pakrikštytas, tai man pažadėta, kad būsiu išganytas ir 1gy- 
siu amžinąjį gyvenimą tiek sielai, tiek kūnui“. 45 Todėl 
krikštijant ir vyksta du dalykai, kad apliejamas kūnas, ga- 
lintis suvokti ne daugiau, kaip vandenį, ir dar pasakomas 
žodis, kad ir siela galėtų tai suvokti. 46 Kadangi abu, van- 
duo ir žodis, sudaro Krikštą, tai abu, siela ir kūnas, turi 
būti ir išganyti bei turėti amžinąjį gyvenimą: siela — per 
žodį, kuriuo ji tiki, o kūnas - kadangi jis suvienytas su 
siela ir priima Krikštą, kiek sugeba. Todėl mūsų kūnas ir 
mūsų siela neturi didesnės brangenybės; mat per tai [Krikš- 
tą] mes tampame visiškai šventi ir išganyti; žemėje to ne- 
galima pasiekti jokiu gyvenimu ir jokiu darbu. 

Tiek tebūnie pakankamai pasakyta apie Krikšto esmę, 
naudą ir vartojimą, kiek čia reikalinga. 


Apie vaikų Krikštą 


47 Čia pat kyla vienas klausimas, kuriuo velnias per 
savo sektas trikdo pasaulį, klausimas dėl vaikų Krikšto: ar 
jie taip pat tiki ir ar jie teisėtai krikštijami? 48 Į tai atsaky- 
sime trumpai: kas nemokytas, tas tepalieka šį klausimą 
ramybėje ir tesiunčia jį mokytiems. Bet jei tu nori atsaky- 
ti, atsakyk taip: 

49 Tai, kad vaikų Krikštas Kristui malonus, pakanka- 
mai įrodo jo paties veikla, būtent kad Dievas daugelį jų 
padaro šventais ir davė Šventąją Dvasią tiems, kurie buvo 
pakrikštyti, ir šiandien dar daug tokių, iš kurių matyti, 
kad jie turi Šventąją Dvasią tiek dėl mokymo, tiek dėl 
gyvenimo; taipgi ir mums Dievo malone duota, kad mes 
galime aiškinti Raštą ir pažinti Kristų, o tai negali vykti 

be Šventosios Dvasios. 50 Bet jei Dievas nepriimtų vaikų 
Krikšto, tai nė vienam jų nesuteiktų Šventosios Dvasios ar 
net jos dalelės; vadinasi, per tokį ilgą laiką iki pat šios 
dienos negalėtų būti žemėje nė vieno žmogaus, kuris būtų 
krikščionis. Bet kadangi Dievas patvirtina Krikštą, duoda- 
mas savo Šventąją Dvasią, kaip matyti kai kurių Bažnyčios 
tėvų asmenyse, kaip antai šv. Bernardo Klerviečio“', Jono 
Žersoniečio“, Jono Huso“! ir kitų, pakrikštytų vaikystėje, 
ir šventoji krikščionių Bažnyčia nežlugs iki pasaulio pabai- 
gos, tai jie priversti pripažinti, kad vaikų Krikštas Dievui 
malonus. Juk Jis negali pats sau prieštarauti arba padėti 
melui ir suktybei, dar ir suteikdamas tam savo malonės ir 
Dvasią. 51 Tai beveik geriausias ir stipriausias įrodymas 
paprastiems ir nemokytiems žmonėms. Mat šios dalies: „Ti- 
kiu šventąją krikščionių Bažnyčią, šventųjų bendravimą ir 
t. t.“ iš mūsų niekas neatims ir nepanaikins. 

52 Toliau sakome, kad mums nėra labai svarbu, ar 
krikštijamasis yra tikintis ar netikintis, nes dėl to Krikštas 
netampa neteisėtų; 53 mat viskas priklauso nuo Dievo žo- 
džio ir įsakymo. Tiesa, tai griežtokai pasakyta, tačiau visiš- 
kai paremta tuo, ką aš jau sakiau, kad Krikštas yra ne kas 
kita, kaip vanduo ir Dievo žodis šalia vienas kito ir drauge 
vienas su kitu; tai reiškia, kad jei žodis yra su vandeniu, 
tai Krikštas teisėtas net be tikėjimo. Mat mano tikėjimas 
Krikšto nesukuria, jis priima Krikštą. O Krikštas netaps 
neteisėtu dėl to, kad bus neteisingai priimtas ar panaudo- 
tas, nes jis (kaip sakyta) susietas ne su mūsų tikėjimu, bet 
su žodžiu. 

54 Juk net jei šiandien ateitų žydas, klastingas ir pil- 
nas piktų kėslų, o mes jį visiškai rimtai pakrikštytume, tai 
vis dėlto turėtume pasakyti, kad šis Krikštas tikras. Mat 
čia vanduo yra kartu su Dievo žodžiu, nors anas ir nepri- 

ima jo, kaip derėtų priimti; panašiai ir nevertai einantys 
Komunijos priima tikrą sakramentą, nors ir netiki. 

55 Taigi matai, kad sektininkų prieštaravimai nieko 
neverti. Mat (kaip sakyta) jei vaikai ir netikėtų, o taip vis 
dėlto nėra, kaip dabar įrodyta, tai Krikštas vis vien būtų 
teisėtas, ir niekas neprivalo jų perkrikštyti; lygiai taip ir 
[Altoriaus] sakramentas nenukentės, jei kas nors eitų jo 
priimti su piktais ketinimais, ir būtų neleistina, kad dėl 
piktnaudžiavimo jis tą pačią valandą dar kartą priimtų, lyg 
pirma iš tikro nebūtų priėmęs sakramento; juk tai reikštų 
didžiausią sakramento suteršimą ir išniekinimą. Kaip mums 
galėtų ateiti į galvą, kad Dievo žodis ir tvarka neteisėti dėl 
to, kad mes neteisingai juos panaudojame? 

56 Todėl sakau, kad jei netikėjai, tai dabar įtikėk ir 
sakyk: „Krikštas buvo teisėtas, bet aš, deja, jį neteisingai 
priėmiau“. Juk ir aš pats, ir visi besikrikštijantys Dievo 
akivaizdoje turi kalbėti taip: „Ateinu savo tikėjime ir kitų 
tikėjime, tačiau negaliu pasikliauti tuo, kad tikiu ir kad 
daug žmonių už mane meldžia, bet pasikliauju tuo, kad tai 
Tavo žodis ir įsakymas“; lygiai kaip eidamas [Altoriaus] 
sakramento, remiuosi ne savo tikėjimu, bet Kristaus žo- 
džiuų; ar būčiau stiprus, ar silpnas, pavesiu tai Dievo valiai. 
Bet gerai žinau, kad Jis kviečia mane ateiti, valgyti ir ger- 
ti, ir t. t., ir dovanoja man savo Kūną ir Kraują; ir tai 
manęs neapmeluos ir neapgaus. 

57 Lygiai taip elgiamės ir su vaikų Krikštu - nešame 
kūdikį pakrikštyti, manydami ir vildamiesi, kad jis tiki, ir 
meldžiame, kad Dievas duotų jam tikėjimą; bet ne dėl to 
mes jį krikštijame, o tik dėl to, kad Dievas taip liepė. Ko- 
dėl? Todėl, kad žinome, jog Dievas nemeluoja. Aš ir mano 
artimas, ir apskritai visi žmonės gali klysti ir apgauti, bet 
Dievo žodis negali būti klaidingas. 

58 Todėl bet kokiu atveju įžūlios, neišmanėliškos tos 
dvasios, kurios padaro išvadą ir nusprendžia: „Kai nėra 
tikro tikėjimo, negali būti nė teisėto Krikšto!“ Lygiai taip, 
tarsi aš užsimanyčiau pareikšti: „Jei aš netikiu, tai Kristus 
yra niekas“; arba: „Jei aš neklusnus, tai tėvas, motina ir 
vyresnybė yra niekas“. Ar tai teisinga išvada, kad, jei kas 
nors nedaro to, ką turi daryti, tai dėl to dalykas pats sa- 
vaime negali nei būti, nei galioti? 59 Mielasis, apversk šį 
pasakymą aukštyn kojomis ir padaryk tokią išvadą: Krikš- 
tas nėra niekas, bet yra teisėtas kaip tik dėl to, kad buvo 
neteisingai priimtas. Mat jei jis pats savaime nebūtų tei- 
singas, nebūtų galima jo neteisingai panaudoti ir nusidėti. 
Taigi tai reiškia: Abusus non tollit sed confirmat substan- 
tiam, „klaidingas vartojimas nepanaikina dalyko, bet jį pa- 
tvirtina“. Juk auksas lieka nė kiek ne mažiau auksas ir 
tada, kai ji dėvi nenaudėlė, skendinti nuodėmėse ir gėdoje. 

60 Todėl tebus galutinai nuspręsta, kad Krikštas visą 
laiką išlieka teisėtas ir visiškai galioja, net jei tik vienas 
vienintelis žmogus būtų pakrikštytas, ir tas pats netikėtų 
kaip reikiant. Mat žmogus nepajėgus pakreipti ir pakeisti 
Dievo tvarką ir žodį. 61 Tačiau jie, fanatiškos dvasios, tiek 
apakinti, kad nebemato Dievo žodžio bei įsakymo, ir Krikštą 
laiko ne daugiau, negu vandeniu upelyje ar puode, 0 vyres- 
nybę - bet kokiu žmogumi, ir kadangi jie nemato nei tikė- 
jimo, nei klusnumo, tie dalykai patys savaime jiems nieko 
neverti. 62 Tai slaptas, maištingas velnias, kuris mielai nu- 
plėštų vyresnybei karūną, kad paskui ją sutryptų, negana 
to, visus Dievo darbus ir potvarkius mums iškraipytų arba 
sunaikintų. 63 Todėl turime būti budrūs bei apsiginklavę ir 
neleisti, kad būtume atitraukti nuo žodžio ar nukreipti 
kitur, kad nepaliktume Krikšto tik tuščiu ženklu, kaip sva- 
joja religiniai fanatikai. 

64 Galiausiai taip pat reikia žinoti, ką Krikštas reiškia 
ir kodėl Dievas kaip tik tokį išorinį ženklą ir veiksmą pa- 
skyrė šiam sakramentui, kuriuo mes ir priimami į krikš- 
čioniją. 65 O veiksmas, arba judesys, yra toks, kad mes 
visiškai panardinami į vandenį, o paskui vėl ištraukiami. 
Šiedu veiksmai, panardinimas ir iškėlimas, nurodo į Krikš- 
to galią ir veikimą, kurie yra ne kas kita, kaip senojo Ado- 
mo numarinimas, paskui naujo žmogaus prisikėlimas iš nu- 
mirusių; šiedu veiksmai turi vykti mumyse visą gyvenimą, 
tad krikščioniškasis gyvenimas yra ne kas kita, kaip kas- 
dienis Krikštas, vieną kartą prasidėjęs ir nuolat besitęsian- 
tis. Mat nepaliaujamai turi būti iššluojama visa, kas kyla 
iš senojo Adomo, kad išryškėtų tai, kas priklauso naujam 
Įžmoguil. 66 Kas gi tas senasis žmogus? Jis įgimtas mums 
nuo Adomo: piktas, priešiškas, pavydus, neskaistus, šykš- 
tus, tingus, pasipūtęs, net netikintis, apsėstas visų ydų ir 
iš prigimties neturintis savyje nieko gero. 67 Mums einant 
į Kristaus karalystę, tų ydų kasdien turi mažėti, kad juo 
toliau, juo švelnesni, kantresni, romesni mes taptume, vis 
labiau nugalėtume gobšumą, neapykantą, pavydą ir pasi- 
pūtimą. 

68 Toks yra teisingas Krikšto panaudojimas tarp krikš- 
čionių, išreiškiamas vandens Krikštu. Jei tai neįvyksta ir 
jei senajam žmogui atiduodamos vadelės, kad jis tik stiprė- 
ja, tai jau reiškia ne pasinaudoti Krikštu, bet veikti prieš 
Krikštą. 69 Mat gyvenantys ne Kristuje negali nieko kito, 
kaip tik kasdien darytis vis blogesni, kaip ir priežodyje 
sakoma, ir tai tiesa: „Vis blogiau ir blogiau; juo toliau, 
juo pikčiau“. 70 Jei kas prieš metus buvo pasipūtęs ir 
gobšus, tai šiemet jis dar išdidesnis ir gobšesnis, taigi yda 
nuo jaunumės auga kartu su juo ir tarpsta. Mažas vaikas 
neturi ypatingų ydų, bet užaugęs pasidaro nedoras ir ne- 

skaistus; suaugęs į vyrą, jau turi tikrų ydų, juo toliau, juo 
daugiau. 

71 Todėl senojo žmogaus prigimtis nevaržomai veši, jei 
ji netramdoma ir neslopinama Krikšto galia. Ir priešingai, 
jei žmonės tampa krikščionimis, ji kasdien menkėja, kol 
galiausiai visai sunyksta. Tai reiškia iš tikrųjų panirti Krikš- 
te ir kasdien vėl išnirti. 72 Tad išorinis ženklas pastatytas 
ne tik tam, kad galingai veiktų, bet ir kad šį tą reikštų. 
73 Kur tikėjimas su savo vaisiais, ten ne tik simbolis, bet ir 
veikimas; o kur nėra tikėjimo, ten lieka vien nevaisingas 
ženklas. 

74 Ir čia tu matai, kad Krikštas tiek savo galia, tiek 
savo simboline reikšme apima ir trečią sakramentą, pava- 
dintą Atgaila, kuri iš tikro yra ne kas kita, kaip Krikštas. 
75 Mat ką gi kita reiškia Atgaila, jei ne rimtai pulti senąjį 
žmogų ir įžengti į naują gyvenimą? Todėl jei gyveni Atgai- 
loje, tai esi Krikšte, ne tik reiškiančiame naują gyvenimą, 
bet ir veikiančiame, keliančiame ir genančiame; 76 juk ja- 
me suteikiama malonė, dvasia ir galia senąjį žmogų su- 
tramdyti, kad rastųs1 ir stiprėtų naujasis. 

77 Todėl Krikštas visuomet išlieka, ir net jei kas nuo jo 
atkrenta ir nusideda, tai vis tiek mes galime bet kuomet jį 
pasiekti, kad vėl įveiktume senąjį žmogų. 78 Tačiau vande- 
niu mūsų nebereikia aplieti; juk jei ir šimtą kartų būtume 
vandenin panardinti, tai vis tiek esama tik vieno vieninte- 
lio Krikšto; veiksmas ir simbolinė reikšmė tęsiasi ir išlie- 
ka. 79 Taigi Atgaila yra ne kas kita, kaip grįžimas ir vėl 
įžengimas į Krikštą: kartojama ir vykdoma tai, kas pirma 
buvo pradėta, bet paskui užmesta. 

80 "Tai sakau dėl to, kad kas nepamanytų, kaip mes 
ilgai manėme, įsivaizduodami, jog Krikštas praranda savo 
galią, tad juo nebegalima naudotis, kai vėl įpuolame į nuodė- 

mę. Taip esti tada, kai nebematome nieko daugiau, išsky- 
rus vienąsyk jau atliktą veiksmą. 81 O tokia nuomonė atsi- 
rado iš to, kad šv. Jeronimas parašė: „Atgaila — ta antroji 
lenta, ant kurios mes turime išplaukti ir išlipti į krantą 
sudužus laivui, į kurį įžengiame ir kuriuo plaukiame atėję 
krikščionybėn“. 82 Šiuo sakiniu atmetamas Krikšto panau- 
dojimas, tad jis ir nebegali nieko duoti. Todėl čia pasakyta 
neteisingai arba galbūt neteisingai suprasta, nes laivas ne- 
sudūžta dėl to, kad (kaip sakyta) tokia Dievo tvarka, o ne 
mūsų darbas; bet tai įvyksta dėl to, kad mes paslystame ir 
iškrentame; o jei kas iškrenta, tai tesistengia vėl prie laivo 
priplaukti ir jo įsitverti, kol vėl įsigaus į laivą ir toliau 
plauks, kaip buvo pradėjęs. 

83 Taigi matyti, koks didingas ir puikus dalykas yra 
Krikštas; jis išplėšia mus velniui iš nasrų, padaro Dievo 
nuosavybe, nuslopina ir pašalina nuodėmę, be to, kas- 
dien stiprina naująjį žmogų ir nuolat yra veiksmingas 
bei pasilieka, kol mes iš šito vargo ateisime į amžinąją 
karalystę. . 

84 Todėl kiekvienas tesirūpina Krikštu kaip savo kas- 
dieniu drabužiu, kuriuo apsitaisęs nuolatos turi vaikščioti, 
kad visą laiką išliktų tikėjime ir jo vaisiuose, kad pažabotų 
senąjį žmogų ir augtų naujajame. 85 Mat jei norime būti 
krikščionys, tai turime atlikti tai, dėl ko esame krikščio- 
nys; 86 jei kas nuo to atkrinta, tai vėl tesugrįžta. Juk kaip 
Kristus, malonės sostas, nepasitraukia nuo mūsų ir ne- 
draudžia mums vėl pas jį ateiti, nors mes ir nusidedame, 
taip išlieka ir visi jo turtai bei visos dovanos. Kaip kartą 
Krikštu buvo gautas nuodėmių atleidimas, taip jis kasdien 
išlieka, kol esame gyvi, t. y. kol su savimi senąjį žmogų ant 
kupros nešiojamės. 

Apie Altoriaus sakramentą 


1 Kaip aptarėme šventąjį Krikštą, taip turime pakalbė- 
ti ir apie kitą sakramentą, būtent aptarti šias tris dalis: 
kas jis yra, kam jis naudingas ir kas jį turi priimti. Visa tai 
aptarsime, remdamiesi žodžiais, kuriais Kristus jį įsteigė ir 
2 kuriuos privalo žinoti kiekvienas norintis būti krikščioni- 
mi ir eiti sakramento. Mat mes neketiname leisti prie jo ir 
teikti jį nežinantiems, ko ieško arba kodėl sakramento ei- 
na. O tie žodžiai tokie: 

3 Viešpats Jėzus Kristus tą naktį, kurią buvo išduotas, 
paėmė duoną, padėkojęs laužė ir davė mokiniams, tarda- 
mas: „Imkite ir valgykite. Tai yra mano kūnas, kuris už 
jus atiduodamas. Tai darykite mano atminimui“. 

Lygiai taip pat po vakarienės Jis paėmė taurę, sakyda- 
mas: „Ši taurė yra Naujoji Sandora mano kraujyje, kuris 
už jus išliejamas nuodėmėms atleisti. Kiek kartų gersite, 
darykite tai mano atminimui“??. 

4 Taip pat ir čia nekibsime į plaukus ir nesiginčysime 
su šio sakramento juodintojais ir niekintojais, bet pirmiau- 
sia išmoksime, kas svarbiausia (kaip mokėmės apie Krikš- 
tą), būtent kad svarbiausia yra Dievo žodis ir tvarka arba 
įsakymas; juk jis ne žmogaus sugalvotas ar sukurtas, bet 
paskirtas paties Kristaus be kieno nors patarimų ir svars- 
tymų. 5 Todėl kaip dešimt įsakymų, „Tėve mūsų“ ir tikėji- 
mo išpažinimas savo esme ir verte išlieka nepakitę, net jei 
niekuomet jų nesilaikai, nesimeldi ir netiki, taip ir šis gar- 
busis sakramentas išlieka toks tvirtas, kad niekas jam ne- 
pakenkia ir nieko jis nepraranda, net jei mes jį naudojame 
ir su juo elgiamės nevertai. 6 Nejau manai, kad Dievas taip 

paiso mūsų darbų ir tikėjimo, kad dėl jų turėtų keisti savo 
tvarką? Juk visuose pasaulietiniuose dalykuose viskas lie- 
ka taip, kaip Dievas sukūrė ir nustatė, nesvarbu, kaip jais 
naudojamės ir su jais elgiamės. 7 Tai reikia nuolatos prisi- 
minti, nes tuo iš tikro galima atremti visus atskalūnų ple- 
palus; mat jie sprendžia apie sakramentus, atskirtus nuo 
Dievo žodžio, kaip apie mūsų pačių daromą dalyką. 

8 Kas gi yra Altoriaus sakramentas? 

Atsakymas: „Tai tikras Viešpaties Kristaus Kūnas ir 
Kraujas duonoje bei vyne ir su jais, Kristaus žodžių mums, 
krikščionims, įsakytas valgyti ir gerti“. 9 Ir kaip apie Krikš- 
tą pasakyta, kad tai ne paprastas vanduo, taip ir čia sako- 
me: „Sakramentas yra duona ir vynas, bet ne šiaip duona 
ir vynas, paprastai ant stalo patiekiami, bet duona ir vy- 
nas, į Dievo žodį įdėti ir su juo surišti“. 

10 Žodis (sakau) yra tai, kas padaro ir taip išskiria šį 
sakramentą, kad jis yra ir vadinasi ne tik duona ir vynas, 
bet ir Kristaus Kūnas ir Kraujas. Mat pasakyta: Accedat 
verbum ad elementum et fit sacramentum, „jei žodis prisi- 
jungia prie išorinio daikto, tampa sakramentu“. Šis šv. Au- 
gustino posakis toks taiklus ir taip gerai suformuluotas, kad 
vargu ar jis yra pasakęs geresnį. Žodis turi padaryti elemen- 
tą sakramentu; antraip jis ir lieka tik paprastas elementas. 
11 Čia ne šiaip kunigaikščio ar imperatoriaus, bet aukšto- 
sios Didenybės žodis ir tvarka; visi kūriniai privalo pulti 
prieš ją ant kelių ir tarti „klausau“, kad būtų taip, kaip Jis 
sako, 1r priimti tai su visa pagarba, baime ir nuolankumu. 

12 Šiuo žodžiu tu gali pastiprinti savo sąžinę ir pasaky- 
ti: „Jei ir visa galybė velnių su visais fanatikais užgriūtų, 
rėkdami: „Kaip gali duona ir vynas būti Kristaus Kūnas ir 
Kraujas?“ 1r t. t., tai aš žinau, kad visi protai ir mokslin- 
čiai, kartu paėmus, nėra tokie protingi, kaip dieviškosios 

Didenybės mažasis pirštelis“. 13 Čia parašytas Kristaus žo- 
dis: „Imkite ir valgykite. Tai yra mano kūnas““, „Gerkite 
iš jos visi, nes tai yra Naujoji Sandora mano kraujyje“? ir 
t. t. Mes laikomės šių žodžių ir norėtume pamatyti tuos, 
kurie taisys Kristų ir darys kitaip, negu jis liepė. 14 Žino- 
ma, tai tiesa; jei tu atimsi žodį nuo sakramento arba ver- 
tinsi ji be žodžio, tai turėsi viso labo paprastą duoną ir 
vyną, tačiau, kaip dera ir privalu, pasilikus jiems |įsteigi- 
mo žodžiams] sakramente, šis, kaip jais ir skelbiama, yra 
tikras Kristaus Kūnas ir Kraujas. Mat kaip Kristaus lūpos 
kalba ir sako, taip ir yra, nes jos negali nei meluoti, nei 
apgauti. 

15 Iš čia lengva atsakyti į visokiausius klausimus, da- 
bar neduodančius ramybės, kaip antai: „Ar ir nedoras ku- 
nigas gali administruoti ir teikti sakramentą?“, ir dar daug 
panašių. 16 Čia mes apibendriname ir sakome: „Net ne- 
naudėlis, priimdamas arba teikdamas sakramentą, priima 
[arba teikia] tikrą sakramentą, t. y. Kristaus Kūną ir Krau- 
ją, kaip ir tas, kuris su sakramentu elgiasi garbingiausiai“. 
Mat jis pagrįstas ne žmogaus šventumu, bet Dievo žodžiu; 
ir kaip nė vienas šventasis žemėje, net nė vienas angelas 
danguje duonos ir vyno negali paversti Kristaus Kūnu ir 
Krauju, taip niekas negali nei pakeisti, nei permainyti jo 
net piktnaudžiaudamas. 17 Mat dėl asmens arba dėl neti- 
kėjimo netampa klaidingas žodis, per kurį sakramentu tai 
yra tapę ir buvo įsteigta. Juk Kristus nesako: „Jei jūs tiki- 
te arba esate verti, imkite mano Kūną ir Kraują“, bet sa- 
ko: „Imkite, valgykite ir gerkite. Tai yra mano kūnas ir 
kraujas“; ir toliau: „Tai darykite“ (būtent tai, ką aš dabar 
darau, įsteigiu, duodu jums ir liepiu priimti). 18 Tai tas 
pat, kaip ir pasakyti: „Nesvarbu, ar tu nevertas, ar vertas, 
štai turi Jo Kūną ir Kraują dėl galios šių žodžių, prideda- 

mų prie duonos ir vyno“. 19 Gerai tai įsidėmėk ir atmink, 
nes ant šių žodžių laikosi visas mūsų pagrindas, apsauga ir 
synyba nuo visų klaidų ir pagundų, užklupančių arba dar 
užklupsiančių mus. 

20 Taigi trumpai aptarėme pirmą dalį, susijusią su šio 
sakramento esme. Dabar pažvelk į galią ir naudą, dėl ku- 
rių, tiesą sakant, šis sakramentas įsteigtas, o tai ir yra 
būtiniausia jame — žinoti, ko jame ieškoti ir ką pasiimti. 21 
Tai aiškiai ir lengvai suprantama kaip tik iš šių žodžių: 
„Tai yra mano kūnas ir kraujas, kuris už jus atiduodamas 
ir išliejamas nuodėmėms atleisti“. 22 Trumpai sakant, mes 
einame sakramento dėl to, kad priimtume šį lobį, per kurį 
ir kuriame gauname nuodėmių atleidimą. Kodėl? Todėl, 
kad šiais žodžiais taip pasakyta ir mums tai suteikiama; 
juk Jis liepia man valgyti ir gerti, kad tai taptų mano 
nuosavybe ir būtų man naudinga kaip tam tikras garantas 
ir ženklas, net kaip pats lobis, dėl manęs įsteigtas prieš 
mano nuodėmę, mirtį ir visokias nelaimes. 

23 Todėl tai teisingai vadinama sielų penu, sotinančiu 
ir stiprinančiu naująjį žmogų. Mat Krikštu mes pirma at- 
gimstame iš naujo, tačiau drauge (kaip sakyta) žmoguje 
lieka įaugęs senasis kailis; čia tiek daug kliūčių 17 pagundų 
iš velnio ir pasaulio, kad mes dažnai pavargstame ir neten- 
kame jėgų, o kai kada ir suklumpame. 

24 Todėl sakramentas duotas kasdieniam ganymui ir 
sotinimui, kad tikėjimas atsigautų ir sustiprėtų, kad šioje 
kovoje neatkristų, bet vis stiprėtų ir stiprėtų. 25 Mat nau- 
jasis gyvenimas turi būti toks, kad kasdien augtų ir plėstų- 
si, tačiau jam tenka iškęsti daug priešiškumo. 26 Juk vel- 
nias yra toks piktas priešas; pamatęs, kad jam atsispiria- 
ma ir senasis žmogus puolamas, o jis nebegali mūsų įveikti 
jėga, jis sėlina ir slampinėja aplinkui, išbando visa, ką mo- 

ka, ir nerimsta, kol galiausiai mus taip nuvargina, kad 
arba atsižadame tikėjimo, arba rankos mums nusvyra ir 
mes nebetenkame vilties arba kantrybės. 27 Tam ir duota 
ši paguoda, idant širdis, jausdama, kad jai tuoj bus per 
sunku, galėtų čia pasisemti naujų jėgų ir atgaivos. 

28 Čia vėl išsisukinėja mūsų išmintingieji protai su sa- 
vo didžiuoju mokytumu ir išmintimi, šaukdami ir piktin- 
damiesi: „Kaip gali duona ir vynas atleisti nuodėmę arba 
stiprinti tikėjimą?“, o juk jie girdi Ir žino, kad mes taip 
sakome ne apie duoną ir vyną, nes duona pati savaime yra 
duona, bet apie tokią duoną ir tokį vyną, kurie yra Kris- 
taus Kūnas ir Kraujas ir turi su savimi Jo žodžius. Mes 
sakome: „Tai, o ne kas kita, yra lobis, per kurį gautas toks 
atleidimas“. 29 Tai mums duota ir patvirtinta ne kitaip, o 
žodžiais: „Už jus atiduodamas ir išliejamas“, nes šiuose 
žodžiuose esti abu dalykai: kad tai Kristaus Kūnas ir Krau- 
jas ir kad tai priklauso tau kaip lobis ir dovana. 30 Juk 
Kristaus Kūnas negali būti nevaisingas, bergždžias daly- 
kas, nieko nepadarantis ir jokios naudos neatnešantis. Ta- 
čiau kad ir koks didelis būtų lobis pats savaime, jis turi 
būti sudėtas į žodį ir mums pateiktas, antraip mes negalė- 
tume nei apie jį žinoti, nei jo ieškoti. 

31 Todėl jie šneka niekus, sakydami: „Kristaus Kūnas 
ir Kraujas per Vakarienę už mus nei atiduodamas, nei iš- 
liejamas, todėl sakramentu negalima gauti nuodėmių atlei- 
dimo“. Mat nors darbas ant kryžiaus atliktas ir nuodėmių 
atleidimas gautas, jis negali mūsų pasiekti kitaip, kaip per 
žodį. Juk ką mes žinotume, kad tai yra įvykę arba kad tai 
turėtų būti mums padovanota, jei apie tai nebūtų praneša- 
ma pamokslu arba ištariamu žodžiu? Iš kur jie tai žino 
arba kaip gali suvokti atleidimą ir jį pasisavinti, jei nesilai- 
ko Šventojo Rašto ir Evangelijos ir jais netiki? 32 Juk visa 

Evangelija ir tikėjimo išpažinimo artikulas: „Tikiu šventą- 
ją krikščionių Bažnyčią..., nuodėmių atleidimą“ ir t. t. į šį 
sakramentą sudėti ir mums pateikti per žodį. Tad kodėl 
turėtume leisti išplėšti iš sakramento tokį lobį, jei jie vis 
dėlto priversti pripažinti, kad tai kaip tik tie žodžiai, ku- 
riuos girdime visoje Evangelijoje, ir negali tvirtinti, kad šie 
žodžiai sakramente visai nenaudingi, lygiai kaip negali tvir- 
tinti, kad visa Evangelija, arba Dievo žodis, be sakramento 
neduoda jokios naudos. 

33 Taigi aptarėme visą sakramentą ir kas jis pats sa- 
vaime, ir ką duoda bei kuo naudingas. Dabar atėjo metas 
pažiūrėti, kas tas asmuo, kuris tokią galią ir naudą gauna. 
Trumpiausiai būtų galima atsakyti, kaip anksčiau apie 
Krikštą, o ir kitur dažnai pasakyta: kas tuo tiki, tas turi 
tai, ką sako žodžiai ir ką jie duoda. Mat jie ne akmeniui ar 
malkoms sakomi arba skelbiami, bet jų besiklausantiems 
žmonėms, kuriems Jis sako: „Imkite ir valgykite“ ir t. t. 
34 O kadangi Jis siūlo ir pažada nuodėmių atleidimą, tai 
šis negali būti priimamas kitaip, kaip tikėjimu. Tokio tikė- 
jimo Jis pats reikalauja savo žodžiu, sakydamas: „Už jus 
atiduodamas“ ir: „Už jus išliejamas“; tarsi norėtų pasaky- 
ti: „Todėl tai duodu ir liepiu jums valgyti ir gerti, kad jūs 
tai priimtumėte ir tuo naudotumėtės“. 35 Ir kas leidžia tai 
pasakyti jam ir tiki, kad tai tiesa, tas šitai turi; tačiau kas 
netiki, tas nieko neturi, kaip ir tas, kuris leidžia jam tai 
siūlyti bergždžiai ir nenori naudotis šiuo išganingu gėriu. 
Šis lobis pasiekiamas ir yra kiekvienam prie durų, maža 
to, ant stalo padėtas; tačiau būtina, kad tu jį pasisavintum 
ir tikru laikytum tai, kas tau sakoma tais žodžiais. 

36 Tai ir visas krikščioniškas pasirengimas garbingai 
priimti šį sakramentą. Kadangi šis lobis visas pateikiamas 
žodžiais, jo neįmanoma kitaip suprasti ir pasisavinti, tik 

širdimi. Mat sauja nesuimsi tokios dovanos ir amžinojo 
turto. 37 Pasninkas ir malda ir t. t. gal ir gali būti išorinis 
pasirengimas ir vaikų pratybos, kad kūnas deramai ir pa- 
garbiai laikytųsi ir elgtųsi su Kristaus Kūnu ir Krauju; bet 
to, kas juose ir su jais duodama, kūnas negali nei apčiuop- 
ti, nei įimti. 38 Tačiau širdies tikėjimas tai padaro, jis atpa- 
žįsta ši lobį ir jo trokšta. Tiek tebus gana apie šį sakra- 
mentą bendrai pamokai; juk tai, ką apie jį reikėtų pasakyti 
daugiau, skirta kitam laikui. 

39 Galiausiai, kadangi jau turime teisingą sakramento 
suvokimą ir mokymą, būtina ir įspėti bei padrąsinti, kad 
šis didelis lobis, kasdien tarp krikščionių administruoja- 
mas ir dalijamas, nenueitų perniek, t. y. kad norintys būti 
krikščionimis pasirengtų šį didžiai vertingą sakramentą daž- 
nai priimti. 40 Juk matome, kad į tai kaip tik abejingai ir 
tingiai žiūrima, ir didelis būrys iš besiklausančių Evangeli- 
jos yra tokie, kurie, kadangi popiežiaus niekai jau nebega- 
lioja, taigi mes išvaduoti iš jo prievartos ir įsakymo, gyve- 
na sau metus, dvejus ar trejus ir ilgiau be sakramento, 
tarsi būtų tokie tvirti krikščionys, kuriems jo nebereikia, 
41 0 kai kurie leidžiasi sukliudomi ir atgrasinami tuo, kad 
mes mokėme, neva niekas neturįs sakramento eiti, nebent 
jaustų badą ir troškulį, verčiančius tai daryti. Kai kurie 
teisinasi, neva esąs tai laisvas ir nebūtinas dalykas, ir pa- 
kaksią, kad jie ir taip tiki, o šitaip daugelis nusivažiuoja 
tiek, kad visiškai sulaukėja ir galiausiai ima niekinti abu - 
ir sakramentą, ir Dievo žodį. 

42 Tai tiesa, ką jau sakėme: jokiu būdu nieko nereikia 
varyti nei versti, kad vėl neprasidėtų sielų žudymas; tačiau 
privalu žinoti, kad negali būti laikomi krikščionimis tokie 
žmonės, kurie taip ilgai šalinasi sakramento 1r jo vengia. 
Mat Kristus jį įsteigė ne tam, kad jis būtų kaip vaidinimas, 

bet įsakė savo krikščionims tai valgyti ir gerti, ir, taip da- 
rant, Jį atminti. 

43 Ir iš tiesų kas yra tikri krikščionys ir vertina bei 
brangina sakramentą, patys turi save raginti ir spirti. Bet 
mes norime truputį pakalbėti apie tai, kad paprasti ir sil- 
pni žmonės, irgi mielai norintys būti krikščionimis, juo 
labiau būtų skatinami apmąstyti juos pastūmėjančias prie- 
žastis ir būtinybę. 44 Mat kaip kituose dalykuose, susiju- 
siuose su tikėjimu, meile ir kantrybe, nepakanka vien mo- 
kyti ir aiškinti, bet reikia ir kasdien padrąsinti, taip ir čia 
būtina pamokslais paraginti, kad nebūtų pavargstama ir 
nusimenama, nes mes žinome ir jaučiame, kad velnias nuo- 
lat priešinasi tam ir visam krikščioniškam gyvenimui ir, 
kiek išgalėdamas, veja nuo jo bei stumia. 

45 Ir čia mes turime, pirma, aiškų tekstą su Kristaus 
žodžiais: „Tai darykite mano atminimui“. Tai žodžiai, ku- 
riais mums liepiama ir įsakoma, kuriais norintys būti krikš- 
čionimis įpareigojami naudotis sakramentu. Todėl kas nori 
būti Kristaus mokinys - o su tokiais Jis čia kalbasi, - tas 
tepamąsto apie tai ir to tesilaiko, ne per prievartą, iš žmo- 
nių kylančią, bet iš klusnumo Viešpačiui Kristui ir idant 
būtų Jam malonus. 46 Tu sakysi, kad čia parašyta: „Kiek 
kartų tai darysite“““, taigi Jis nieko neverčia to daryti, bet 
palieka žmogaus valiai. 47 Atsakymas: „Tai tiesa, bet čia 
neparašyta, kad to niekuomet nereikia daryti“; maža to, 
kadangi Jis sako: „Kiek kartų tai darysite“, šiais žodžiais 
nurodoma, kad reikia daryti dažnai, ir jie pridurti dėl to, 
kad Jis nori, jog sakramentas būtų laisvas, jog būtų nepri- 
rištas prie kokio ypatingo laiko, kaip žydų Velykų avinėlis, 
kurį jie galėjo valgyti tik kartą per metus, pirmos pilnaties 
keturioliktos dienos vakarą, ir ne vėliau. Kristus lyg norė- 
tų pasakyti: „Aš įsteigiu jums Velykas, arba Vakarienę, kad 

naudotumėtės ja ne vieną kartą, tik šį metų vakarą, bet 
tiek kartų, kuomet ir kur panorėsite, pagal kiekvieno gali- 
mybę ir poreikį, nesusietą su jokia vieta ar tam tikru lai- 
ku“; 48 nors popiežius vėliau tai iškreipė ir vėl pavertė 
žydų švente. 

49 "Taigi matai, kad laisvė palikta ne tam, kad sakra- 
mento būtų galima nevertinti. Nevertinimu aš vadinu tai, 
kai taip ilgai gyvenama ir nesama jokių kliūčių, tačiau sak- 
ramento niekuomet netrokštama. Jei nori turėti tokią lais- 
vę, tai verčiau turėk ne mažesnę laisvę, negu nebūdamas 
krikščionis ir neprivalėdamas nei tikėti, nei melstis; juk 
tai lygiai toks Kristaus įsakymas, kaip ir anas. Bet jei nori 
būti krikščionis, tai privalai bent retkarčiais šiam įsaky- 
mui paklusti ir jį vykdyti, 50 nes toks įsakymas turėtų tave 
paskatinti įsigilinti į save ir pamąstyti: „Na, koks gi aš 
krikščionis? Jei jau būčiau krikščionis, tai nors truputį il- 
gėčiausi to, ką mano Viešpats įsakė man daryti“. 

51 Ir iš tiesų iš to, kaip atsainiai į tai mes žiūrime, 
gerai justi, kokie buvome krikščionys prie popiežiaus val- 
džios, - tokie, kurie vien žmogiškojo įsakymo verčiami ir jo 
bijodami ėjo sakramento, be noro ir meilės, ir niekuomet 
nepažvelgė į Kristaus įsakymą. 52 Tačiau mes nieko never- 
čiame ir primygtinai nereikalaujame, taip pat niekas netu- 
ri to daryti mums kaip paslaugos ar kad įtiktų. Bet tave 
turi uždegti ir net priversti tai, kad Jis to nori ir kad Jam 
tai malonu. Žmonėms nereikia leistis spiriamiems nei tikė- 
jimui, nei kokiam geram darbui. Ir mes darome ne dau- 
giau, kaip tik pasakome ir griežtai įspėjame, ką tu turi 
daryti ne dėl mūsų, bet dėl savęs. Jis tave vilioja ir ragina; 
jei nori tai paniekinti, pats už tai ir atsakyk. 

53 Tai pirmas dalykas, ypač šaltiesiems ir abejingie- 
siems skirtas, kad jie apsigalvotų ir pabustų. Mat tai tikra 

tiesa, kaip ir aš pats savo kailiu patyriau, ir kiekvienas 
visuomet savyje atras: šalindamasis sakramento dieną po 
dienos daraisi vis grubesnis ir šaltesnis ir galiausiai visai 
nueini vėjais. 54 Priešingai, reikia pasiklausti savo širdies 
bei sąžinės ir elgtis kaip žmogui, mielai norinčiam sutarti 
su Dievu. Juo dažniau tai įvyksta, juo labiau širdis sušyla 
ir užsidega, kad visai neatšaltų. 

55 Bet tu sakai: „Ką daryti, jei jaučiuosi dar nepasiren- 
gęs?“ Atsakymas: „Patiriu ir aš toki gundymą, ypač dėl 
senosios tvarkos prie popiežiaus valdžios atsiradusį, kai 
mes save taip kankindavome, idant būtume visiškai švarūs 
ir Dievas nerastų mumyse nė menkiausio trūkumo“; per tai 
tapome tokie baikštūs sakramento atžvilgiu, kad kiekvie- 
nas pasibaisėjes tuojau sakydavo: „Ak, tu nevertas!“ 56 Juk 
tada prigimtis ir protas mūsų nevertumą pradeda skai- 
čiuoti ir lyginti su didžiu, brangiu gėriu; ir tada nevertu- 
mas pasirodo kaip blankus žibintas prieš skaisčią saulę 
arba kaip mėšlas prieš brangakmenius; ir tai matydama 
prigimtis nenori eiti 1r laukia, kol pasirengs, taip ilgai, kad 
savaitė savaitę, pusmetis pusmetį nusiveja. 57 Bet jei tau 
svarbu, koks tu pamaldus ir švarus, ir nori laukti, kuomet 
nebejausi jokio sąžinės graužimo, tai sakramento išvis nie- 
kuomet negalėsi eiti. 

58 Todėl čia reikia daryti skirtumą tarp žmonių; įžū- 
liems ir sulaukėjusiems reikia pasakyti, kad jie čia nelįstų; 
jie nepasirengę priimti nuodėmių atleidimą, nes jo netrokšta 
ir visiškai nenori būti dievobaimingi. 59 Tačiau kiti, ne 
tokie grubūs bei palaidi ir norintys būti dievobaimingi, ne- 
turi to šalintis, nors būtų visai silpni ir gležni. Antai ir šv. 
Hiliaras yra pasakęs: „Jei nuodėmė nėra tokia, kad dėl jos 
kas nors teisėtai būtų pašalintas iš bendruomenės ir laiko- 
mas nekrikščionimi, tai reikėtų sakramentą priimti, kad 

neprarastum gyvybės“. 60 Mat niekas nepažengs taip toli, 
kad neliktų daug iaugusių kasdienių trūkumų. 

61 Todėl tokie žmonės turi suprasti, kad didžiausia iš- 
mintis — žinoti, jog Mūsų sakramentas pagrįstas ne mūsų 
vertumų; juk mes krikštijamės ne kaip verti ir šventi, ir 
neiname išpažinties, lyg būtume tyri ir be nuodėmės, bet, 
priešingai, darome tai kaip vargšai, prasti žmogeliai ir kaip 
tik dėl to, kad neverti; nebent būtų toks, kuris netrokšta 
malonės ir nuodėmių atleidimo 17 nemano taisytis. 

62 Bet tas, kuris mielai norėtų gauti malonės ir paguo- 
dos, turi pats save paskatinti ir nesileisti niekieno atbaido- 
mas, ir taip sakyti: „Labai norėčiau būti vertas, bet ateinu 
remdamasis ne vertumu, o Tavo žodžiu, kuriuo Tu įsakei, 
ateinu kaip toks, kuris mielai būtų tavo mokinys, o mano 
vertumas tegu eina sau, kur nori“. 63 Tačiau tai sunku; 
juk mums nuolat pastoja kelią ir kliudo tai, kad daugiau 
žvelgiame į save, negu į Kristaus žodį ir lūpas. Mat mūsų 
prigimtis linkusi elgtis taip, kad galėtų tvirtai remtis savi- 
mi pačia; jei tai neįmanoma, ji nenori nė bandyti. Tiek 
tebus gana apie pirmą dalį. 

64 Antra, be įsakymo, esama dar ir pažado, kaip jau 
anksčiau girdėjome, turinčio mus labiausiai patraukti ir 
paskatinti. Mat štai draugingi ir meilės kupini žodžiai: „Tai 
yra mano kūnas, kuris už jus atiduodamas“, „Tai yra ma- 
no kraujas, kuris už jus išliejamas nuodėmėms atleisti“. 
65 Šie žodžiai, kaip jau sakiau, skelbiami ne lazdai ar ak- 
meniui, bet man ir tau; antraip Kristus galėtų lygiai taip 
tylėti ir nesteigti jokio sakramento. Todėl pagalvok ir pri- 
sijunk prie tų „jūs“, kad Jis ne veltui su tavimi kalbėtųsi. 

66 Mat siūlo štai Jis mums visiems lobį, kurį atnešė iš 
dangaus ir prie kurio mus ir šiaip kuo draugiškiausiai kvie- 
čia, Evangelijos pagal Matą 11 skyriuje““ sakydamas: „At- 

eikite pas mane visi, kurie vargstate ir esate prislėgti; aš 
jus atgaivinsiu!“ 67 Juk nuodėmė ir gėda, kad jis mus taip 
širdingai ir ištikimai prie mūsų didžiausio ir geriausio l0- 
bio ragina ir drąsina, o mes jo taip šalinamės ir taip ilgai 
pas ji einame, kol visiškai atšąlame ir sudiržtame, kad ne- 
beturime nei noro, nei meilės. 68 Juk nereikia į sakramen- 
tą žiūrėti kaip į kenksmingą dalyką, nuo kurio reikėtų 
bėgti, bet reikia į jį žiūrėti kaip vien į naudingus ramina- 
mus vaistus, padedančius tau ir gyvybę teikiančius tiek 
sielai, tiek kūnui; juk jei siela pagyja, tai ir kūnui pagelbė- 
ta. Tad kodėl į tai mes žiūrime kaip į nuodus, kuriuos 
prarijęs mirtį rasi? 

69 Tikra tiesa, kad sakramentą niekinantys ir nekrikš- 
čioniškai gyvenantys priima jį savo nenaudai ir prakeiki- 
mui; juk tokiems naudos ir pagalbos niekas neatneš, kaip 
ir ligoniui, dėl savo išdykumo valgančiam ir geriančiam 
tai, ką gydytojas uždraudė. 70 Bet tie, kurie jaučia savo 
silpnumą ir mielai jo atsikratytų, ir trokšta pagalbos, turi 
vertinti ir naudoti sakramentą ne kitaip, kaip brangią prie- 
monę nuo nuodų, kuriuos turi savyje. Mat čia, sakramen- 
te, tu gali iš Kristaus lūpų gauti nuodėmių atleidimą, sa- 
vyje turintį Ir su savimi nešantį Dievo malonę ir Dvasią su 
visomis jos dovanomis, globa, apsauga bei galia prieš mirtį 
ir velnią bei visokias nelaimes. 

1 Taigi iš Dievo tu turi abu: ir Viešpaties Kristaus 
įsakymą, ir pažadą; be to, tavo paties labui tave turi spirti 
tavo paties vargas, sėdintis tau ant sprando, dėl kurio ir 
duodamas toks pasiūlymas, kvietimas ir pažadas. Juk Jis 
pats sako“: „Ne sveikiesiems reikia gydytojo, o ligoniams“, 
t. y. vargstantiems ir slegiamiems nuodėmės, mirties bai- 
mės, kūno ir velnio pagundos. 72 Jei esi prislėgtas ir jauti 
savo silpnumą, tai linksmai eik čionai ir leiskis atgaivina- 

mas, nuraminamas ir pastiprinamas. 73 O jei nori laukti, 
kol to atsikratysi, kad sakramento ateitum tyras ir vertas, 
tai amžinai liksi toli nuo jo. 74 Juk Kristus štai priima 
sprendimą ir sako: „Jei esi tyras ir teisus, tau manęs ne- 
reikia, taip pat ir man tavęs“. Todėl nevertais vadinami 
tik tie, kurie nei jaučia savo trūkumus, nei sutinka save 
laikyti nusidėjėliais. 

75 Bet tu sakai: „Ką gi man daryti, jei negaliu pajusti 
nei tokio vargo, nei bado ir troškulio sakramentui?“ Atsa- 
kymas: „Taip nusiteikusiems, kurie nesijaučia esą nusidė- 
jėliai, aš nežinau geresnio patarimo, kaip tik įkišti ranką į 
užantį ir pasičiupinėti, ar dar tebeturi kūną ir kraują“. Jei 
juos rasi, tai savo paties labui pasiskaityk Pauliaus Laišką 
galatams ir pasiklausyk, kas per daiktas tas tavo kūnas: 
„Kūno darbai gerai žinomi; tai ištvirkavimas, netyrumas, 
gašlavimas, stabmeldystė, burtininkavimas, priešiškumas, 
nesantaika, pavyduliavimas, piktumai, vaidai, nesutarimai, 
susiskaldymai, pavydai, girtavimai, apsirijimai ir panašūs 
dalykai““8, 

76 Todėl, jei negali to pajusti, patikėk Raštu, jis tau 
nemeluos, nes pažįsta tavo kūną geriau, negu tu pats. Ma- 
ža to, toliau Paulius Laiško romiečiams 7 skyriuje“? daro 
išvadą: „Aš žinau, kad manyje, tai yra mano kūne, negyve- 
na gėris“. Jei Paulius gali taip kalbėti apie savo kūną, tai 
ir mes nebūsime nei geresni, nei šventesni. 77 O kad to 
nejaučiame, tai tik dar blogiau; juk tai ženklas, kad šis 
kūnas raupsuotas, nieko nejaučiantis, bet vis dėlto tūžtan- 
tis ir besiplečiantis. 78 Bet, kaip sakyta, jei esi toks apmi- 
ręs, tai vis dėlto patikėk Raštu, skelbiančiu tau nuospren- 
dį. Apskritai juo mažiau jauti savo nuodėmes ir trūkumus, 
juo daugiau yra pagrindo eiti sakramento ir ieškoti pagal- 
bos bei vaistų. 

79 Antra vertus, apsidairyk aplinkui, ar tu dar pasau- 
lyje; arba, jei nežinai, pasiklausk savo kaimynų. Jei dar 
pasaulyje, tai nemanyk, kad pristigs nuodėmių ir bėdų. 
Mat tik pradėk elgtis taip, lyg norėtum tapti dievobaimin- 
gas ir likti su Evangelija, ir tada pamatysi, ar niekas ne- 
taps tavo priešu, neatneš sielvarto, nepadarys neteisybės, 
nepavartos prievartos, be to, ar neduos pagrindo nuodė- 
mėms ir ydoms! Jei to nepatyrei, tegu tau tai pasako Raš- 
tas, pasaulį visur taip įvertinantis ir paliudijantis. 

80 Be to, tikrai apie tave sukiosis ir velnias, kurio nie- 
kuomet visai nepaminsi po padu, nes ir pats mūsų Vieš- 
pats Kristus jo negalėjo išvengti. 81 Kas tas velnias? Ne 
kas kitas, kaip, Rašto žodžiais!“ melagis ir galvažudys: 
melagis, norintis nutolinti širdį nuo Dievo žodžio ir apa- 
kinti, idant nejaustum savo vargo ir negalėtum ateiti pas 
Kristų; galvažudys, nelinkintis tau nė valandos gyvenimo. 
82 Jei pamatytum, kiek peilių, iečių ir strėlių nutaikyta į 
tave kiekvieną akimirką, tai džiaugtumeis galįs eiti sakra- 
mento kiekvienąsyk, kai tik panūsti. Bet kad žmonės el- 
giasi taip patikliai ir nerūpestingai, reiškia ne ką kita, kaip 
tai, kad mes nei mąstome, nei tikime, jog esame kūne ir 
piktame pasaulyje arba velnio karalystėje. 

83 Todėl gerai tai išbandyk ir praktikuok, ir įsigilink į 
save; arba apsidairyk ir laikykis tik Rašto. Jei ir tada nie- 
ko nejausi, tai juo labiau tau būtina pasiguosti ir Dievui, 
ir savo broliui. Leisk, kad tau patartų ir melstų už tave, 
tik nesudėk rankų, kol nenusiris akmuo nuo tavo širdies; 
84 tuomet ir vargas pasirodys, ir pamatysi skendįs dvigu- 
bai giliau negu kitas vargšas nusidėjėlis ir sakramento rei- 
kalingas daug labiau, kad pasipriešintum bėdai, kurios, de- 
ja, tu nematai, kad tik Dievas duotų malonės, idant ją 
labiau pajustum ir vis labiau sakramento alktum, ypač dėl 

to, kad velnias taip tave spaudžia ir be paliovos tavęs tyko, 
norėdamas nutverti tave ir atimti tavo sielą ir kūną, todėl 
nė valandos negali būti nuo jo saugus. Kaip greitai gali jis 
tave staiga įstumti į vargą ir bėdą, kai tu mažiausiai tam 
pasirengęs! 

85 Tiek tebūnie įspėjimui pasakyta ne vien mums, se- 
niems ir dideliems, bet ir jaunimui, kurį reikia auklėti krikš- 
čioniškojo mokymo ir suvokimo dvasia. Juk šitaip juo leng- 
viau jaunimui įdiegti dešimt įsakymų, tikėjimo išpažinimą 
ir „Tėve mūsų“, kad jis pasisavintų noriai bei rimtai ir 
nuo jaunumės praktikuotų bei priprastų. 86 Mat dažniau- 
siai pasitaiko, kad su senais žmonėmis to ir ano pasiekti 
nebeįmanoma, tad tebūnie auklėjami tie žmonės, kurie at- 
eis po mūsų ir stos į mūsų tarnystę bei darbą, idant ir 
savo vaikus vaisingai išauklėtų, kad Dievo žodis ir krikš- 
čionija išliktų. 87 Todėl težino kiekvienas tėvas, kad jis, 
Dievo paliepimu ir įsakymu, privalo to mokyti savo vaikus 
arba liepti jiems mokytis to, ką jie turi žinoti. Kadangi jie 
pakrikštyti ir priimti į krikščioniją, tai turi naudotis ir 
tokia sakramento bendryste, idant galėtų mums tarnauti 
ir būti naudingi; juk jie visi turi padėti mums tikėti, mylė- 
ti, melstis ir kovoti su velniu. 


Trumpas padrąsinimas išpažinčiai!?! 


1 Apie išpažintį mes visą laiką mokėme, kad jos turi 
būti einama savo noru. Mes sugriovėme popiežiaus tironi- 
ją, tad dabar visi esame laisvi nuo jo jungo ir nepakeliamos 
naštos, užkrautos krikščionims. Mat kaip visi patyrėme, 
iki šiol nieko nebuvo sunkiau, negu kiekvieną versti eiti 
išpažinties, bijantis mirtinosios nuodėmės, be to, išpažintis 
buvo taip apsunkinama, 2 0 sąžinė taip kamuojama viso- 
kiausių nuodėmių skaičiavimo, kad niekas nebegalėjo at- 
likti išpažinties pakankamai tyrai. 3 Visų blogiausia, kad 
niekas nemokė ir neišmanė, kas ta išpažintis, arba kokia ji 
naudinga ir guodžianti, bet pavertė ją tik baime ir pragaro 
kančiomis, tad buvo privalu ją atlikti, nors nebebuvo nieko 
kito, tokio nemalonaus kaip ji. 4 Nūnai mes išvaduoti ir 
išlaisvinti iš šių trijų dalykų: mums nebereikia jos atlikti 
per prievartą ir iš baimės; mes išvaduoti ir iš kankynės 
labai tiksliai skaičiuoti nuodėmes; be to, mūsų pranašumas 
dar ir tas, kad žinome, kaip reikia išpažintį palaimingai pa- 
naudoti, kad ji nuramintų ir.pastiprintų mūsų sąžinę. 

5 Bet tai jau žino kiekvienas, ir, deja, jie per gerai tai 
išmoko, tad daro, ką nori, ir taip naudojasi laisve, lyg jau 
išvis nebereikėtų eiti išpažinties. Mat greitai suvokiama 
tai, kas dažniausiai mums malonu, ir labai lengvai pasisa- 
vinama visa, kas Evangelijoje romu ir švelnu. Bet tokios 
kiaulės (sakiau aš) negali nei prie Evangelijos likti, nei ko 
nors iš jos tikėtis, o turėtų pas popiežių sugrįžti, kad būtų 
labiau negu pirma varomi ir verčiami eiti išpažinties, pas- 
ninkauti ir t. t. Juk kas Evangelija netiki ir nenori pagal ją 
gyventi bei daryti, kas krikščioniui būtina, tas negali ir jos 
gėrybėmis naudotis. Kas būtų, jei tu tik naudos siektum, 
bet nieko dėl to nedarytumei ir nesistengtumei? 

6 Tokiems žmonėms mes nenorime nei ką nors skelbti 
pamokslu, nei savo valia suteikti dalį mūsų laisvės arba 
leisti ja naudotis, bet atiduokime juos vėl popiežiui ar to- 
kiam, kaip jis, idant šis kaip tikras tironas jėga juos pri- 
verstų. Mat nenaudėliams, nenorintiems Evangelijai paklus- 
ti, reikia ne ko kito, kaip tokio prievaizdo, kuris būtų Die- 
vo leistas velnias ir budelis. 

7 Kitiems žmonėms, mielai mūsų besiklausantiems, pri- 
valome nuolat skelbti pamokslą ir juos budinti, vilioti bei 
kviesti, kad šiam brangiam ir paguodžiančiam lobiui, mums 
Evangelijos pasiūlytam, jie neleistų niekais nueiti. Todėl ir 
norime šiek tiek pakalbėti apie išpažintį, kad paprastus 
žmones pamokytume ir padrąsintume. 

8 Pirmiausia, kaip jau esu sakęs, be šios išpažinties, 
apie kurią dabar kalbame, yra dar dvi išpažinties rūšys, 
veikiau galinčios vadintis bendru visų krikščionių išpažini- 
mu, būtent kai išsipažįstama vien Dievui arba vien arti- 
mui ir prašoma atleidimo, o tokios įtrauktos ir į „Tėve 
mūsų“, kur sakome: „Atleisk mums mūsų kaltes, kaip ir 
mes atleidžiame savo kaltininkams ir t. t.“ 9 Negana to, 
visas „Tėve mūsų“ yra ne kas kita, kaip tokia išpažintis. 
Juk kas gi ta mūsų malda, jei ne prisipažinimas, kad netu- 
rime ir nedarome to, ką privalome, ir kad trokštame malo- 
nės ir džiugios sąžinės? Tokia išpažintis turi ir privalo vyk- 
ti nuolat, kol mes gyvi. Mat tai iš tikro ir yra krikščioniško 
gyvenimo esmė, kad laikome save nusidėjėliais ir prašome 
malonės. 

10 Taipgi ir kita išpažinties rūšis, kurią kiekvienas at- 
lieka savo artimui, įtraukta į „Tėve mūsų“: prieš eidami 
pas Dievą prašyti atleidimo, mes turime vienas kitam išpa- 
žinti savo kaltes ir atleisti. Juk visi mes vienas kitam kal- 
ti, todėl galime ir turime atvirai kiekvienam atlikti išpa- 

žintį, ir niekam nereikia kito baugintis. Mat yra taip, kaip 
sakoma patarlėje: 11 „Jei vienas teisus, tai ir visi teisūs“, 
ir niekas Dievui ar artimui nedaro to, ką privalėtų. (Bet 
šalia šio kaltės išpažinimo yra dar vienas, ypatingas: vie- 
nas kitą supykdeęs, turi jo atsiprašyti.) 12 Tad „Tėve mūsų“ 
maldoje turime dvejopą nuodėmių atleidimą: mums atlei- 
džiama, kuo Dievui ir savo artimui prasikaltome, su sąly- 
ga, kad mes atleidžiame artimui ir su juo susitaikome. 

13 Be tokios viešos, kasdienės ir būtinos išpažinties, 
yra dar slapta išpažintis, vien savo broliui atliekama ir 
būtent tam turinti patarnauti, kai mus koks ypatingas rū- 
pestis kamuoja arba neduoda ramybės, dėl kurio mus grau- 
žia sąžinė ir negalime nei nurimti, nei jaustis pakankamai 
stiprūs tikėjime, idant tada pasiguostume broliui, kad pa- 
tarimą, suraminimą ir pastiprinimą gautume, kuomet ir 
kiek tik panorėję. 14 Mat ji neįtraukta į įsakymą kaip anos 
dvi išpažinties rūšys, bet kiekvienam, kuriam ji reikalinga, 
duota pasinaudoti taip, kaip jam pačiam geriausia. Ir tai 
yra kilę ir įvesta iš to, kad Kristus pats savo krikščionims 
į lūpas atleidimą įdėjo ir įsakė mums nuodėmes atleisti!9?, 
Jei yra širdis, savo nuodėmę jaučianti ir paguodos trokš- 
tanti, tai čia ji gauna saugią priebėgą, kurioje randa Dievo 
žodį ir girdi, kad Dievas tokią širdį per kitą žmogų iš nuo- 
dėmių 1šriša ir išlaisvina. 

15 Tad dabar įsidėmėk, kaip ir aš dažnai esu sakęs, 
kad išpažintis remiasi dviem dalykais. Pirmas yra mūsų 
darbas ir veikla, kad aš apgailiu savo nuodėmes ir trokš- 
tu paguodos bei atgaivos savo sielai. Antras yra darbas, 
atliekamas Dievo, kuris per žodį, įdedamą į žmogaus lū- 
pas, išvaduoja mane iš mano nuodėmių, ir tai svarbiausia 
bei tauriausia, kas ją padaro tokią mielą ir guodžiančią. 
16 Tačiau iki šiol buvo tik mūsų darbo paisoma ir apie 

nieką kita negalvojama, tik kad teisingai atiliktume išpa- 
žinti, o antras dalykas, vis dėlto svarbiausias, buvo pa- 
mirštas ir neskelbiamas, lyg būtų tik šiaip geras darbas, 
kuriuo reikėtų Dievui užmokėti, o jei išpažintis nebūdavo 
tobulai ir kuo tiksliausiai atliekama, tai nuodėmių atleidi- 
mas esą būdavęs neveiksmingas ir nuodėmės neatleistos. 
17 Tai privedė žmones prie to, kad kiekvienam dėl to tek- 
davo į neviltį pulti, nes šitaip be klaidų išsipažinti buvo 
tiesiog neįmanoma, ir jokia sąžinė negalėjo nei nusiramin- 
ti, nei pasikliauti atleidimu. Šitaip mieląją išpažintį jie pa- 
darė mums ne tik nenaudingą, bet ir sunkią bei karčią, 
akivaizdžiai žalojančią ir žudančią sielą. 

18 Todėl mums reikia tai vertinti taip, kad šiuodu da- 
lykus aiškiai atskirtume bei atskirai naudotume ir savo 
darbą menku, o Dievo žodį didžiu laikytume, ir eitume 
išpažinties ne lyg brangaus darbo atlikti ir Jam įsiteikti, 
bet tik norėdami iš Jo gauti ir priimti. Tau nebūtina ateiti 
ir sakyti, koks tu dievobaimingas ar blogas. 19 Jei tu krikš- 
čionis, tai aš Ir taip šitai žinau, o jei ne, tai apie tai dar 
geriau žinau. Bet čia svarbu, kad savo bėdą išpasakotum ir 
leistum tau padėti ir širdį bei sąžinę pradžiuginti. 

20 Išpažinties niekas neturi tavęs versti įsakymais, bet 
mes sakome taip: „Kas krikščionis arba toks mielai norėtų 
būti, tas gauna čia gerą patarimą, kad eitų ir pasiimtų 
brangųjį lobį“. 21 Jei tu ne krikščionis arba netrokšti to- 
kios paguodos, tai tegu tave kas nors kitas priverčia. Todėl 
popiežiaus tironiją, įsakymą ir prievartą mes panaikiname, 
nes mums to visai nereikia, kadangi mokome (kaip sakyta) 
taip: kas išpažinties eina ne savo noru ir ne dėl nuodėmių 
atleidimo, tas tegul palūkuriuoja. Taipgi ir kas savo paties 
nuopelnu pasikliauja, kad ir kaip tvarkingai savo išpažintį 
atliktų, tas tegul irgi nuo jos susilaiko. 22 Tačiau mes įspė- 

jame: „Ne tam tau reikia eiti išpažinties 17 išpasakoti savo 
rūpestį, kad tokiu darbu nuopelną įgytum, bet tam, kad 
pasiklausytum, kas Dievo paliepimu tau bus pasakyta“. Šį 
žodį, nuodėmių atleidimą, sakau, tu privalai labai vertinti 
ir branginti kaip ypatingą, didelį lobį, kurį reikia priimti 
su visa garbe ir dėkingumu. 

23 Jei būtų tai aiškiai išdėstyta ir, be to, parodyta bū- 
tinybė, turinti mus į tai stumti ir vilioti, tai nereikėtų tiek 
daug versti ir spausti. Tada kiekvieną jo paties sąžinė pa- 
kankamai spirtų ir tiek baimės įvarytų, kad jis džiaugtųsi 
šiuo lobiu ir elgtųsi lyg vargšas nelaimingas elgeta, išgir- 
des, jog kur nors gausiai duodama išmaldos, pinigų arba 
drabužių; jam nereikėtų jokio prievaizdo, kuris ji vytų ir 
muštų, bet jis pats kiek įkabindamas ten lėktų, kad tik 
nepražiopsotų. 24 O jei įsakymu būtų numatyta, kad visi 
elgetos be jokių kalbų privalo ten bėgti, tačiau nutylėta, ką 
ras ir gaus, tai ar nebūtų taip, kad jie ten eitų nenorom ir 
negalvodami galėsią ką nors gauti, bet manydami privalą 
tik pasirodyti, kokie jie vargšai ir neturtingi elgetos? Iš to 
nedaug džiaugsmo ir paguodos pasisemtum, tik pasidary- 
tum dar priešiškesnis įsakymui. 

25 Taipgi popiežiaus pamokslininkai iki šiol tylėjo apie 
šią puikią, dosnią išmaldą bei neapsakomą lobį ir tik bū- 
riais varė eiti išpažinties be jokio kito tikslo, tik kad pama- 
tytų, kokie netyri ir blogi žmonės mes esame. Kas tuomet 
mielai galėtų eiti išpažinties? 26 Tačiau mes nesakome, kad 
reikia žiūrėti, koks tu pilnas purvo, ir žvilgčioti į tai, 
kaip į veidrodį, bet patariame ir sakome: „Jei esi netur- 
tingas ir vargšas, tai eik ir gerk šiuos gydomuosius vais- 
tus“. 27 Kas jaučia savo vargą ir bėdą, tas greičiausiai 
pats įgaus tokio noro, kad lėks tenai su džiaugsmu. O kas 
į tai dėmesio nekreipia ir neateina patys, tuos ir mes pa- 

liekame likimo valiai. Bet tegul jie žino, kad krikščionimis 
mes jų nelaikome. 

28 Taigi mes mokome, koks puikus, brangus ir guo- 
džiantis dalykas yra išpažintis, ir įspėjame, kad nebūtų 
niekinamas toks brangus gėris, žinant, kokia didelė mūsų 
bėda. Jei tu krikščionis, tai tau visai nereikia nei mano 
reikalavimo, nei popiežiaus įsakymo, bet tu pats save pri- 
versi ir manęs paprašysi, kad galėtumei išpažinties eiti. 
29 Bet jei tai paniekinsi ir be išpažinties išdidžiai eisi savo 
keliu, tai mes nuspręsime, kad tu ne krikščionis ir negali 
priimti sakramento. Juk tu niekini tai, ko joks krikščionis 
neturi niekinti, ir dėl to veiki taip, kad nebegalėsi gauti 
nuodėmių atleidimo. Tr tai aiškus ženklas, kad tu niekini 
ir Evangeliją. 

30 Trumpai tariant, apie jokią prievartą nenorime nė 
girdėti. Bet kas mūsų pamokslo ir įspėjimo neklauso ir 
nepaiso, su tuo neturime nieko bendra, toks nieko neturi 
gauti nė iš Evangelijos. Jei būtum krikščionis, tai turėtu- 
mei džiaugtis ir tuo, kad gali per šimtą mylių dėl šio gėrio 
nubėgti, ir ne versti save įkalbinėti, o ateiti ir mus privers- 
ti. 31 Mat čia prievarta turi būti apgręžta, kad tai taptų 
įsakymu mums, o laisve —- tau; mes nieko nevarome, bet 
leidžiame mus spausti lygiai taip, kaip esame spaudžiami 
sakyti pamokslus ir teikti sakramentus. 

32 Todėl ragindamas eiti išpažinties, darau ne ką kita, 
kaip skatinu būti krikščionimi. Jei man tai pavyksta, vadi- 
nasi, pavyksta tave ir prie išpažinties atvesti. Mat kas trokš- 
ta būti pamaldūs krikščionys ir atsikratyti savo nuodėmių 
bei turėti tyrą sąžinę, tas jau pajuto tikrą alkį ir troškulį, 
todėl griebia duoną kaip persekiojama elnė, svilinama kait- 
ros ir alinama troškulio, kaip pasakyta psalmėje: 33 „Kaip 
elnė ilgisi tekančio vandens, taip aš ilgiuosi tavęs, Dieve“, 

t. yv. kaip ji kankinamai ir baugščiai ilgisi tyro šaltinio van- 
dens, taip aš su baime ir nerimu trokštu Dievo žodžio arba 
nuodėmių atleidimo, sakramentų ir t. t. 34 Štai tai būtų 
teisingas mokymas apie išpažintį, jei būtų galima tokį norą 
ir tokią meilę tam uždegti, idant žmonės čia ateitų ir mums 
iš paskos bėgtų labiau, negu norėtume. Popiežininkus pa- 
liekame kankinti bei varginti save ir kitus, šio lobio never- 
tinančius ir nuo jo atsitveriančius. O mes pakelkime ran- 
kas, pašlovinkime Dievą ir padėkokime Jam, kad tokį paži- 
nimą ir tokį gėrį pasiekėme. 


I-II ATS 


LD NB NO o R R R 

Paaiškinimai 


„Krikščioniška, naudinga ir būtina pratarmė...“ (Eine christliche, 
heilsame und nėtige Vorrede...), vadinama „didžiąja pratarme“ 
(grofe Vorrede), buvo parašyta vėliau (1530) už patį katekizmą 
(1529) ir įtraukta į „Santarvės knygą“ (Liber Concordiae, Konkor- 
dienbuch, 1580). 


Lot. pamokslų rinkinių pavadinimai. 
Mt 18, 20. 

Plg. Ps 1, 2. 

Herojinių sakmių ir giesmių herojus. 
Rom 1, 16. 

Plg. Įst 6, 7-9. 

„Trumpa pratarmė“ (Kurze Vorrede) parašyta 1528 m. 
Plg. Iš 20, 3; Įst 5, 7. 

Plg. Iš 20, 7; Įst 5, 11. 

Plg. Iš 20, 8. 

Iš 20, 12; Ist 5, 16. 

Plg. Iš 20, 15; Įst 5, 19. 

Plg. Iš 20, 16; Įst 5, 20. 

Plg. Iš 20, 17a. 

Plg. Iš 20, 17b. 

Plg. Mt 28, 19; Mk 16, 15. 

Mt 28, 19. 

Mk 16, 16. 

Plg. 1 Kor 11, 23-25. 

23 


24 
25 
26 
27 
28 
29 
30 
31 
82 
33 


84 
35 
36 
37 


38 
39 
40 
4] 
42 
45 
44 
45 
46 
47 
48 

1 Kor 11, 23b-24a; Mt 26, 26b; Lk 22, 19b-20; Mt 26, 28d; 1 Kor 
11, 25c. 

Plg. vok. Gott - Dievas, gut — geras. 

Iš 20, 5-6. 

Iš 20, 7. 

Ps 50, 15. 

Plg. Mt 5, 34 ir kt. 

Plg. Mi 26, 63-64 ir kt. 

Plg. 2 Kor 1, 23; Gal 1, 20. 

Vok. Feierabend machen. 

Vok. heiligen Abend geben. 

Plg. M: 12, 1-13; Mk 2, 23-28; 3, 2-4; Lk 6, 1-10; 13, 10-17; 14, 
1-6; Jn 5, 9-18; 7, 22-23; 9, 14-16. 

Iš 20, 12; Įst 5, 16. 

£/ 6, 2-3. 

Ps 109, 18. 


Vok. originale zweierlei - dvejopus, lot. vertime triplices — trejo- 


pus. 
1 Kor 4, 15. 

1 Kor 4, 13. 

Plg. [st 21, 18-20. 

Plg. Mt 5, 21. 

Mt 25, 42-43. | 

Plg. Mt 5, 46-47. 

Plg. Ef 5, 22-25; Kol 3, 18-19 ir kt. 
Vok. Meister Hans - čia: budelis. 
Pat 19, 17. 

Mt 18, 15. 

Mi 18, 15. 


49 
50 
51 
52 
53 
54 
55 
56 
57 
58 
59 
60 
61 
62 
63 
64 


65 


66 
67 
68 
69 
70 
71 
72 

Mt 18, 16. 

Mt T, 12. 

1 Kor 12, 22-23. 

Įstatymai tarnauja tiems, kas būdrauja (lot.). 

Plg. Mr: 14, 3. 

Plg. Mk 6, 17-20. 

Plg. Mi 5, 31; Mk 10, 2-12; Lk 16, 18; 1 Kor T, 10. 
Iš 20, 5-6. 

Ps 147, 11. 

Plg. Zsi 6, 9; 11, 20. 

Plg. 1 Kor 2, 11. 

Turimi galvoje „gerieji angelai“; plg. 2 Mak 11, 6; 15, 23. 
Plg. 1 Sam 16, 14. 23; Apd 9, 12. 15. 

Vok. eine Gemeinschaft der Heiligen. 

Vok. eine Versammlung - susirinkimas. 


Vok. eine gemeine Sammlung — visuotinis rinkimas, rinkinys, su- 
rinkimas, sutelkimas. 


Vok. Kirche — Bažnyčia iš tikrųjų kilęs iš gr. kyriakė — Viešpaties; 
lot. curia veikiausiai sietinas su lot. guiris - pilietis. 

Vok. eine christliche Gemeinde oder Sammlung. 

Vok. eine heilige Christenheit. 

Vok. Gemeinschaft. 

Vok. Gemeinde. 

Vok. eine Gemeinde der Heiligen. 

Vok. eine heilige Gemeinde. 


Vok. Auferstehung des Fleisches; Fleisch - mėsa, minkštimas, kū- 
nas. 


Vok. Auferstehung des Leibes oder Leichnams. 

74 


75 
76 
77 
78 
79 
80 
81 
82 
85 
84 
65 
86 
87 
88 
89 


90 


91 

Laužtiniais skliaustais išskirta atkarpa nebuvo įtraukta į Liuterio 
raštų rinkinį (1556). 

Ps 50, 15. 

Mi T, 1-8. 

Plg. Mt 6, 7. 

Mt 6, 33; Lk 12, 31. 

Lk 6, 37. 

Mt 6, 14. 

Vok. Bekėrunge. 

Plg. Jn 8, 44. 

Jok 1, 6-7. 

Mt 28, 19. 

Mk 16, 16. 

MK 16, 16. 

Tit 8, 5. 

Mk 16, 16. 

Bernardas Klervietis (Bernard de Clairvaux, 1090-1153) - pran- 
cūzų teologas ir pamokslininkas, pramintas Saldžiabalsiu mokyto- 
ju (lot. doctor mellifluus), cistersų vienuolynų steigėjas, vienas 
žymiausių krikščionių mistikų. 

Jonas Žersonietis (Jean Gerson, tikr. Jean Charlier; 1363-1429) — 
prancūzų teologas ir pamokslininkas, vadintas Krikščioniškiau- 
siuoju mokytoju (lot. doctor christianisssimus), Evangelija ir Tra- 
dicija grindžiamam misticizmui teikęs pirmenybę prieš scholasti- 
ką, o Bažnyčios susirinkimui — viršenybę popiežiaus autoriteto 
atžvilgių. 

Jonas Husas (Jan Hus, Johann Hup, —1370-1415) - čekų pa- 
mokslininkas ir tautinis didvyris, vadinamas „ikireformaciniu re- 
formatoriumi“. Kritikavo Bažnyčios gyvenimo negeroves, stojo už 
Bažnyčios pavaldumą pasaulietinei valdžiai, Bažnyčios susirinki- 
mams ir popiežiui privalomu aukščiausiu autoritetu skelbė Sv. 

Raštą, popiežiaus ir hierarchų valdžios teisėtumą laikė priklauso- 
mu nuo jų moralinių savybių, o popiežiaus ir dvasininkų teikiamų 
sakramentų galiojimą — nuo jų nuodėmingumo būvio. Konstanco 
susirinkimo paskelbtas eretikų ir nuteistas sudeginti ant laužo. 

92 1 Kor 11, 23b-24a; Mt 26, 26b; Lk 22, 19b-20; Mt 26, 28d; 1 Kor 
11, 25e. 

93 Mt 26, 26b; Lk 22, 19b. 

94 Mit 26, 27b-28a; 1 Kor 11, 25b. 

95 Pig. 1 Kor 11, 25c. 


96 Mi 11, 28. 
97 Mt 9, 12. 

98 Gal 5, 19. 
99 Rom T, 18. 


100 Plg. Jn 8, 44. 


101 „Trumpas padrąsinimas išpažinčiai“ (Eine kurze Vermahnung zu 
der Beicht) neįtrauktas į „Santarvės knygą“ (Liber Concordiae, 
Konkordienbuch, 1580). 


102 Plg. Jn 20, 23. 
103 Ps 42, 2. 

